IND vs ENG| ലീഡ്‌സിൽ ഇന്ത്യൻ പ്രതീക്ഷകളുടെ വേരറുത്ത് റൂട്ട്; ഇന്ത്യക്കെതിരെ ഇംഗ്ലണ്ട് ശക്തമായ നിലയിൽ; ജോ റൂട്ടിന് സെഞ്ചുറി– News18 Malayalam\nIND VS ENG JOE ROOT LEADS THE ENGLAND INNINGS WITH HIS CENTURY ENGALND DOMINATES INDIA IN THE THIRD TEST\nIND vs ENG| ലീഡ്‌സിൽ ഇന്ത്യൻ പ്രതീക്ഷകളുടെ വേരറുത്ത് റൂട്ട്; ഇന്ത്യക്കെതിരെ ഇംഗ്ലണ്ട് ശക്തമായ നിലയിൽ; ജോ റൂട്ടിന് സെഞ്ചുറി\nപരമ്പരയിൽ മികച്ച ഫോമിൽ ബാറ്റ് ചെയ്യുന്ന ഇംഗ്ലണ്ട് ക്യാപ്റ്റൻ ജോ റൂട്ടിന്റെ (121) സെഞ്ചുറി പ്രകടനമാണ് ഇംഗ്ലണ്ടിനെ മികച്ച സ്കോറിലേക്ക് നയിച്ചത്. ടെസ്റ്റിൽ 23ാ൦ സെഞ്ചുറി കുറിച്ച റൂട്ട് പരമ്പരയിലെ മൂന്നാം സെഞ്ചുറിയാണ് നേടിയത്.\nLast Updated : August 26, 2021, 22:44 IST\nലീഡ്‌സ് ടെസ്റ്റിൽ ഇന്ത്യക്കെതിരെ ഇംഗ്ലണ്ട് ശക്തമായ നിലയിൽ. ഇന്ത്യൻ ബാറ്റ്‌സ്മാൻമാർ നിലയുറപ്പിക്കാൻ ബുദ്ധിമുട്ടിയ പിച്ചിൽ ഇംഗ്ലീഷ് ബാറ്റ്‌സ്മാൻമാർ അനായാസം മുന്നേറുന്ന കാഴ്ചയാണ് കാണാൻ കഴിഞ്ഞത്. ഇന്ത്യയുടെ ഒന്നാം ഇന്നിംഗ്സ് സ്കോറായ 78 റൺസിന് മറുപടിയായി ബാറ്റിങ്ങിനിറങ്ങിയ ഇംഗ്ലണ്ട്, അവസാനം വിവരം ലഭിക്കുമ്പോൾ ഏഴ് വിക്കറ്റ് നഷ്ടത്തിൽ 411 റൺസ് എന്ന ശക്തമായ നിലയിലാണ്. ഇംഗ്ലണ്ടിന് 333 റൺസ് ലീഡായിട്ടുണ്ട്. സാം കറൻ 13 റൺസോടെയും ക്രെയ്ഗ് ഓവെർട്ടൻ 14 റൺസോടെയും ബാറ്റിംഗ് തുടരുന്നു.\nപരമ്പരയിൽ മികച്ച ഫോമിൽ ബാറ്റ് ചെയ്യുന്ന ഇംഗ്ലണ്ട് ക്യാപ്റ്റൻ ജോ റൂട്ടിന്റെ (121) സെഞ്ചുറി പ്രകടനമാണ് ഇംഗ്ലണ്ടിനെ മികച്ച സ്കോറിലേക്ക് നയിച്ചത്. ടെസ്റ്റിൽ 23ാ൦ സെഞ്ചുറി കുറിച്ച റൂട്ട് പരമ്പരയിലെ മൂന്നാം സെഞ്ചുറിയാണ് നേടിയത്. റൂട്ടിന് പുറമെ റോറി ബേൺസ് (61), ഹസീബ് ഹമീദ് (68), ഡേവിഡ് മലാൻ (70) എന്നിവർ അർധസെഞ്ചുറി പ്രകടനങ്ങളുമായി തിളങ്ങി.\nവിക്കറ്റ് നഷ്ടമില്ലാതെ 120 റണ്‍സെന്ന നിലയില് രണ്ടാം ദിനം ആരംഭിച്ച ഇംഗ്ലണ്ടിനായി ഓപ്പണര്‍മാരായ റോറി ബേണ്‍സും ഹസീബ് ഹമീദും ശ്രദ്ധയോടെയാണ് മുന്നേറിയത്. ഒന്നാം വിക്കറ്റില് 135 റൺസ് കൂട്ടിച്ചേർത്തതിന് ശേഷമാണ് സഖ്യം വേർപിരിഞ്ഞത്. റോറി ബേണ്‍സിനെ(61) ക്ലീന് ബൗള്‍ഡാക്കി മുഹമ്മദ് ഷമിയാണ് ഇന്ത്യക്ക് ആശ്വാസം നൽകുന്ന ബ്രേക്ക്ത്രൂ സമ്മാനിച്ചത്. 153 പന്തില് ആറ് ബൗണ്ടറിയും ഒരു സിക്സും പറത്തിയാണ് ബേണ്‍സ് 61 റണ്‍സെടുത്തത്. പിന്നീട് ക്രീസിൽ ഹമീദും റൂട്ടും ചേർന്ന് പതിയെ ഇംഗ്ലണ്ട് ഇന്നിങ്സിനെ മുന്നോട്ട് നയിച്ചു. ഇന്ത്യൻ പേസർമാരെ ശ്രദ്ധയോടെ പ്രതിരോധിച്ച് മുന്നേറിയ ഹമീദിനെ പുറത്താക്കി ജഡേജ ഇന്ത്യക്ക് ചെറിയൊരാശ്വാസം വീണ്ടും നൽകി. 68 റൺസെടുത്ത ഹമീദിനെ ജഡേജ ബൗൾഡാക്കുകയായിരുന്നു.\nരണ്ട് വിക്കറ്റ് വീഴ്ത്തിയതോടെ മത്സരത്തിലേക്ക് തിരിച്ചവരാമെന്ന പ്രതീക്ഷ ഇന്ത്യൻ ക്യാമ്പിൽ ഉയർന്നെങ്കിലും പരമ്പരയിൽ മികച്ച ഫോമിൽ ബാറ്റ് ചെയ്യുന്ന റൂട്ട് ഇന്ത്യയുടെ പ്രതീക്ഷകൾക്ക് മേൽ കരിനിഴൽ വീഴ്ത്തി. മികച്ച സ്ട്രൈക്ക് റേറ്റോടെ ബാറ്റ് ചെയ്ത റൂട്ട് ഇംഗ്ലണ്ട് സ്കോർബോർഡിലേക്ക് പെട്ടെന്ന് റൺസ് കൂട്ടിച്ചേർത്ത് കൊണ്ട് അവരുടെ ലീഡ് ഉയർത്തി. മറുവശത്ത് പരമ്പരയിലെ ആദ്യ മത്സരം കളിക്കാൻ ഇറങ്ങിയ ഡേവിഡ് മലാൻ തന്റെ ക്യാപ്റ്റന് മികച്ച പിന്തുണ നൽകിക്കൊണ്ട് മറുവശം കാത്തു\nപിന്നീട് ചായയ്ക്ക് തൊട്ടു മുമ്പുള്ള ഓവറിൽ മലാനെ പുറത്താക്കി മുഹമ്മദ് സിറാജാണ് ഈ കൂട്ടുകെട്ട് പൊളിച്ചത്. ലെഗ് സൈഡിലൂടെ പോയ പന്തിനെ ഋഷഭ് പന്ത് കൈയിലൊതുക്കിയെങ്കിലും പന്തോ ഇന്ത്യന് ഫീല്‍ഡര്‍മാരോ ക്യാച്ചിനായി അപ്പീല് ചെയ്തില്ല. റിവ്യൂ എടുക്കാൻ സിറാജ് കോഹ്‌ലിയെ നിർബന്ധിച്ചുകൊണ്ടിരുന്നു, തുടർന്ന് റിവ്യൂ എടുത്തതോടെയാണ് ഇന്ത്യക്ക് അനുകൂലമായ വിധി വന്നത്. മൂന്നാം വിക്കറ്റില് ഇരുവരും ചേർന്ന് 139 റൺസാണ് കൂട്ടിച്ചേർത്തത്. ഇന്ത്യക്കായി ഷമിയും ജഡേജയും സിറാജും ഒരോ വിക്കറ്റെടുത്തു.\nറൂട്ട് ഒരറ്റത്ത് മികച്ച രീതിയിൽ ബാറ്റിംഗ് തുടർന്നപ്പോൾ 29 റൺസെടുത്ത ബെയർസ്റ്റോയേയും ഏഴ് റൺസെടുത്ത ബട്ലറെയും പുറത്താക്കി ഷമി ഇന്ത്യയ്ക്ക് ചെറിയ പ്രതീക്ഷ നൽകി. പിന്നീട് ക്രീസിൽ എത്തിയ മൊയീൻ അലിയുമായി ചെറിയ കൂട്ടുകെട്ട് ഉണ്ടാക്കിയ റൂട്ട് ബുംറയുടെ മികച്ച ഒരു പന്തിൽ ബൗൾഡായി പുറത്താവുകയായിരുന്നു. 165 പന്തിൽ 14 ഫോറുകൾ സഹിതം 121 റൺസ് നേടിയാണ് റൂട്ട് പുറത്തായത്. രണ്ടാം ദിനത്തിന്റെ തുടക്കത്തിൽ നിറം മങ്ങിയ പ്രകടനത്തിന്റെ നിരാശ അൽപമെങ്കിലും തീർക്കാൻ ബുംറയ്ക്ക് ഈ വിക്കറ്റ് നേട്ടത്തിലൂടെ കഴിഞ്ഞു. പിന്നാലെ തന്നെ മൊയീൻ അലിയെ ജഡേജ അക്‌സർ പട്ടേലിന്റെ കൈകളിൽ എത്തിക്കുകയായിരുന്നു.\nഇന്ത്യക്കായി മുഹമ്മദ് ഷമി മൂന്ന് വിക്കറ്റും, ജഡേജ രണ്ട് വിക്കറ്റും വീഴ്ത്തിയിട്ടുണ്ട്.\nFirst published: August 26, 2021, 22:44 IST


വിവരം പറയാമായിരുന്നില്ലേ? - Muhimmath\nഅവള് ഒരു പാവം സ്ത്രീയാണ്. ഉറ്റവരും ഉടയവരുമില്ല. പള്ളി വൃത്തിയാക്കലാണ് ജോലി. അതും പുണ്യനബിയുടെ മസ്ജിദുന്നബവി. അവള് പാരത്രികലോകത്തേക്ക് യാത്രയായി. മരണം സംഭവിച്ചത് രാത്രിയാണ്. പിന്തിപ്പിക്കാതെ മരണാനന്തര ചടങ്ങുകള് നിര്‍വഹിച്ച് രാത്രിതന്നെ മറവ് ചെയ്തു.\nപിറ്റേദിവസം പുണ്യനബി പള്ളിയില് വന്നു. ആ സ്ത്രീയെ കണ്ടില്ല. വിവരം തിരക്കിയ പ്രവാചകരോട് സ്വഹാബികള് പറഞ്ഞു. അവര് മരണപ്പെട്ടു. ആരോടും പറയാതെ പെട്ടെന്ന് ഖബറടക്കി.\nവിഷമത്തോടെ നബിതങ്ങള് പറഞ്ഞു. എന്തേ നിങ്ങള്‍ക്ക് എന്നോടൊന്ന് വിവരം പറയാമായിരുന്നില്ലേ?\nഏതായാലും അവരുടെ ഖബര് എനിക്കൊന്ന് കാണിച്ചുതരൂ.... അവര് നബിക്ക് ഖബര് കാണിച്ചുകൊടുത്തു. നബി അവിടെചെന്ന് പ്രത്യേക പ്രാര്‍ത്ഥന നടത്തി.\nപാവപ്പെട്ടവനെയും പണക്കാരനെയും ഒരേ കണ്ണുകൊണ്ട് കാണുന്നത് വിനയത്തിന്റെ ലക്ഷണമാണ്. അതാണ് പ്രവാചക മാതൃക. വിവേകിയുടെ അടയാളമാണ് വിനയം. അല്ലാഹു വിനയാന്വിതനാണ്. എല്ലാ കാര്യങ്ങളിലും അവന് വിനയത്തെ ഇഷ്ടപ്പെടുന്നു (ബുഖാരി).\nനബി(സ) പറഞ്ഞു: ഒരു ദാനവും സമ്പത്തിനെ ചുരുക്കിയിട്ടില്ല. വിട്ടുവീഴ്ച നല്‍കിയവന് അല്ലാഹു പ്രതാപത്തെയല്ലാതെ വര്‍ധിപ്പിച്ചിട്ടില്ല. അല്ലാഹുവിന്റെ പ്രീതിക്ക് വേണ്ടി വിനയം കാണിച്ചവനെ അല്ലാഹു ഉയര്‍ത്തിയിട്ടില്ലാതെയില്ല. പുണ്യനബി ഏത് ഘട്ടത്തിലും വിനയാന്വിതനായിരുന്നു.\nമക്കാ വിജയദിനത്തില് പേടിച്ചുനിന്ന മനുഷ്യനോട് നബിതങ്ങള് പറഞ്ഞു. ഉണക്കമാംസം ഭക്ഷിച്ച് നിങ്ങളുടെ കൂട്ടത്തില് ജീവിച്ച ഒരു സ്ത്രീയുടെ മകനാണ് ഞാന്.\nപരുഷ പെരുമാറ്റം എതിരാളിയെ വെറുപ്പിക്കും. വിനയം, സൗമ്യത തുടങ്ങിയവ കൂടുതല് ഇഷ്ടമുണ്ടാക്കും. വിനയം കാണിക്കുന്നവനാണ് യഥാര്‍ത്ഥ മുസ്ലിം.


പ്രകാശ് രാജിനെ രോഷാകുലനാക്കുന്നതെന്ത്?-What lies behind the dissent of Prakash Raj?\nഭയം എന്നത് മൗനത്തിൻെറ നാനാർത്ഥമാകുന്ന കാലത്ത് അനീതികൾക്കും അസഹിഷ്ണുതയ്ക്കുമെതിരെ കലാലോകത്ത് നിന്നും ഉയരുന്ന ശബ്ദമാണ് പ്രകാശ് രാജിൻേറത്. എന്തുകൊണ്ടാണ് താൻ ഈ കാലത്ത് സംസാരിക്കാൻ ബാധ്യസ്ഥനാകുന്നത് പ്രകാശ് രാജിൻെറ നിലപാടും ജീവിതവും അമൃത ദത്ത എഴുതുന്നു\n“നെറ്റിയിലെ ഈ ഭസ്മം? “വെറും ചാണകം”.\n“അപ്പോള് അമ്പലത്തില് ഉള്ളത്?” വെറും കല്ല്.”\n1997ല് മണിരത്നം സംവിധാനം ചെയ്ത ഇരുവര് എന്ന സിനിമയില് ദ്രാവിഡ രാഷ്ട്രീയത്തിലെ ഒരു ശക്തനായ നായകനായ തമിള് ശെല്‍വം ആയി വന്നത് പ്രകാശ് രാജ് ആയിരുന്നു. തന്റെ ജനങ്ങളോടു പ്രതിബദ്ധതയും ഭാഷയെക്കുറിച്ചു അഭിമാനവുമുള്ള കവിയും ചിന്തകനുമാണ് സെല്‍വം. പെരിയാര് ശിഷ്യനായ നിരീശ്വരവാദി, സ്വന്തം കല്യാണത്തിന് കറുത്ത ഷര്‍ട്ട് ധരിച്ച് പോകുന്ന യുക്തിവാദി, തീവണ്ടി പാളത്തില് കിടന്നു ജാതി സംവരണത്തിനായി സമരം ചെയ്യുന്ന വിപ്ലവകാരി, മതത്തെയും പാരമ്പര്യത്തെയും അന്ധമായി പിന്തുടരുന്നവരോടു അവജ്ഞ മാത്രമുള്ള പുരോഗമനവാദി; അങ്ങനെ എല്ലാ അര്‍ത്ഥത്തിലും വിഗ്രഹഭഞ്ജകനായ ശെല്‍വം തന്നെയാണ് ആ സിനിമയിലെ ഏറ്റവും മികച്ച ഡയലോഗുകള് പറയുന്നതും.\nഇരുപതു വര്‍ഷങ്ങള്‍ക്കു ശേഷം ഭരണകൂടവും വര്‍ഗീയവാദികളായ ഇതര സംഘങ്ങളും ചേര്‍ന്ന് നടത്തുന്ന അടിച്ചമര്‍ത്തലുകള്‍ക്കെതിരെ വായമൂടി ഇരിക്കുന്ന സിനിമാക്കാര്‍ക്കിടയിലും ഏറ്റവും ശക്തമായ വരികള് പറയുന്നത് പ്രകാശ് രാജ് തന്നെയാണ്.\nസനല് കുമാര് ശശിധരന്റെ എസ്.ദുര്‍ഗയ്ക്ക് IFFI യില് പ്രദര്‍ശനാനുമതി നിഷേധിക്കപ്പെട്ടതും പദ്മവതിയ്ക്കെതിരെ കടുത്ത ആക്രമണം ഉണ്ടായതും അടക്കം സിനിമാ ലോകത്തിനകത്തും പുറത്തും അരങ്ങേറുന്ന നിരവധി സംഭവങ്ങളെപ്പറ്റി വ്യക്തമായ അഭിപ്രായങ്ങള് തുറന്നു പറയുന്ന പ്രകാശ് രാജിനെയാണ് ഈ കഴിഞ്ഞ കാലങ്ങളില് കണ്ടത്. കര്‍ണാടകത്തിലെ ഹിന്ദുത്വ രാഷ്ട്രീയവും നോട്ട് നിരോധനവും രാജസ്ഥാനിലെ രാജസമുന്ദില് നിന്നുള്ള വെറുപ്പിന്റെ മൊത്തക്കച്ചവടക്കാരും എല്ലാം അദ്ദേഹത്തിനു പ്രധാന വിഷയങ്ങളാണ്. ഗൗരി ലങ്കേഷിന്റെ മരണത്തെ ആഘോഷമാക്കിയ ട്വിറ്റര് അക്കൗണ്ടുകള് പ്രധാന മന്ത്രി ഫോളോ ചെയ്യുന്നവയാണെന്നറിഞ്ഞപ്പോള്, ആ വിഷയത്തിലെ നരേന്ദ്രമോഡിയുടെ ‘തണുത്തുറഞ്ഞ നിശബ്ദത’യെ അദ്ദേഹം ചോദ്യം ചെയ്തു.\n“ഒരു കലാകാരന് എന്ന നിലയിലാണ് ഞാന് ശബ്ദിക്കുന്നത്. കലാകാരന്മാര് ഭീരുക്കളായാല് നാം നിര്‍മിക്കുന്ന സമൂഹവും ഭീരുത്വം ഉള്ളതായിരിക്കും എന്ന് നാം തിരിച്ചറിയണം”. ഇക്കഴിഞ്ഞ ഡിസംബറില് തിരുവനന്തപുരത്ത് നടന്ന അന്താരാഷ്ട്ര ചലച്ചിത്ര മേളയില് നടത്തിയ പ്രസംഗത്തിലാണ് പ്രകാശ് രാജ് ഈ വാക്കുകള് പറഞ്ഞത്.\nഈ തുറന്നടിക്കലുകള് ബഹുമാനത്തോടൊപ്പം വിമര്‍ശനവും ആക്രമണവും കൂടി ഉയര്‍ത്തിയിട്ടുണ്ട്. “മുന്‍പ് മുതലേ എനിക്ക് ചോദ്യങ്ങള് ചോദിക്കാമായിരുന്നു, ശരിയാണ്, ഞാന് സമ്മതിക്കുന്നു. എന്നാല് അതുകൊണ്ട് ഇപ്പോഴും മിണ്ടാന് എനിക്ക് അവകാശം ഇല്ല എന്നാണോ? ഉള്ളില് നിന്നും വരുന്ന വികാരങ്ങള് ഒരു പ്രത്യേക നിമിഷത്തില് പുറത്തുവരും..എന്നെ സംബന്ധിച്ചിടത്തോളം (ഉറ്റ സുഹൃത്തുകൂടിയായ) ഗൗരിയുടെ (ഗൗരി ലങ്കേഷ്) മരണമായിരുന്നു ആ നിമിഷം. എനിക്കാരെയും ബോധ്യപ്പെടുത്താനില്ല, എന്റെ മനസ്സാക്ഷിയെ ഒഴികെ. ‘ഇനിയും നീ നിശബ്ദനാവരുത്, പ്രകാശ്’ എന്ന് എന്റെ മനസ്സാക്ഷി എന്നോട് പറഞ്ഞു”. ചെന്നൈയിലെ ഒരു ഹോട്ടല് മുറിയിലെ ഡിസംബര് രാത്രിയെ തന്റെ ശബ്ദം കൊണ്ട് ഗാംഭീര്യം ഉള്ളതാക്കി ഈ നടന് പറയുന്നു.\nതമിഴ്, തെലുങ്ക്, കന്നഡ, മലയാളം സിനിമകളിലായി കഴിഞ്ഞ മൂന്നു പതിറ്റാണ്ടുകള് മറ്റു കലാകാരന്മാരെപ്പോലെതന്നെ വലിയ പ്രശ്നങ്ങളില് അഭിപ്രായം പറയാതെ, ജോലിയില് മാത്രം ശ്രദ്ധിച്ച് കഴിയുകയായിരുന്നു പ്രകാശ് രാജും. പിന്നെ ഇപ്പോൾ ഉറച്ച നിലപാടുകള് എവിടെനിന്ന് വരുന്നു? എന്നാല്, 80 കളിലെ ബെംഗളൂരുവിലെ പ്രകാശ് രാജിനെ അറിയാവുന്നവര്‍ക്ക് ഇതൊരത്ഭുതമല്ല. കന്നഡ ആധുനികതയിലെ വമ്പന്മാരുടെ സ്വാധീനത്തില് ലോകം മാറ്റിമറിക്കാന് ഒരുങ്ങിയ ഒരു യുവത ഉണ്ടായിരുന്നു. ലങ്കേഷ് പത്രിക 1980ല് തുടങ്ങുമ്പോള് അതിന്‍റെ ബസവന്‍ഗുഡിയിലെ ആസ്ഥാനം, അസ്വസ്ഥരായ, ജിജ്ഞാസുക്കളായ ഒരുകൂട്ടം ചെറുപ്പക്കാരുടെ ആകര്‍ഷണ കേന്ദ്രമായിരുന്നു. “ഓരോ വൈകുന്നേരവും അവിടം എഴുത്തുകാരെയും ചിന്തകരെയും കൊണ്ടു നിറയുമായിരുന്നു. ഞങ്ങള് എഡിറ്ററുടെ മേശ നീക്കിയിട്ട് അവിടെ ഇരുന്നു ഈ മഹാരഥന്‍മാര് പറയുന്നത് കേള്‍ക്കുകയും ഞങ്ങളുടെ അഭിപ്രായങ്ങള് പങ്കുവെക്കുകയും ചെയ്തിരുന്നു. “കന്നഡ പണ്ഡിതനായിരുന്ന ഡി.ആര്. നാഗരാജ്, ദളിത് ചിന്തകനായിരുന്ന സിദ്ധലിംഗയ്യ എന്നിവര് അവിടെ വന്നിരുന്നു. ഞങ്ങള് കുട്ടികളായിരുന്നു എങ്കിലും ഗിരീഷ് കര്‍ണാട്, ബി.വി. കാരന്ത് ഇവരൊക്കെ ഞങ്ങളോടു സംസാരിക്കുമായിരുന്നു. എങ്ങനെ ജീവിക്കണമെന്നോ എന്ത് ചെയ്യണമെന്നോ അവര് ഒരിക്കലും പറഞ്ഞില്ല. അവര് ജീവിച്ചു കാണിക്കുകയായിരുന്നു,” രാജ് ഓര്‍ക്കുന്നു.\nഒരധ്യാപകനുമായി വഴക്കിട്ട് സെന്റ്.ജോസഫ് കൊമേഴ്സ് കോളേജില് നിന്ന് പഠനം പാതിയാക്കി ഇറങ്ങി ബാംഗളൂരിലെ നാടക രംഗത്ത് ഉയരുന്നു വരുന്ന ഒരു നടനായിരുന്നു പ്രകാശ് റായി എന്ന പ്രകാശ് രാജ്. “സ്കൂളില് കയ്യടിക്കായി ഞാന് നാടകം കളിച്ചു. എന്നാല്, നാടകരംഗത്ത് എത്തിയപ്പോള് ഒരു പ്രസ്ഥാനമായി അതിനെ കാണാനായി. അഭിനേതാവാകാനല്ല എന്റെ സ്വത്വാന്വേഷണത്തിന്റെ ഭാഗമായാണ് ഞാന് അരങ്ങിലെത്തുന്നത്. ഒരു അക്കൗണ്ടന്റ് ആവാന് എനിക്ക് കഴിയില്ല എന്നെനിക്ക് തോന്നി. എന്നാല് ഇവിടെ എത്തുമെന്ന് കരുതിയില്ല.”\nഅക്കാലത്തെ ആദര്‍ശങ്ങളില് രാജ് ആകൃഷ്ടനായി. “തെരുവ്നാടകങ്ങളും പ്രതിഷേധ നാടകങ്ങളും ഞങ്ങള് ചെയ്തു, നോര്‍ത്തില് സഫ്ദര് ഹാഷ്മി ചെയ്തവ പോലെ”, രാജിന്റെ ഒരു പഴയ സുഹൃത്ത് എഴുത്തുകാരനും സംവിധായകനുമായ ബി.സുരേഷ പറയുന്നു. കര്‍ണാടകത്തിലെ ഗ്രാമാന്തരങ്ങളില് ഒരു ട്രൂപിന്റെ ഭാഗമായി പഴയൊരു മറ്റഡോറില് സഞ്ചരിച്ചിരുന്ന തങ്ങളെ അദ്ദേഹം ഓര്‍ത്തെടുക്കുന്നു. “1983ല് കര്‍ണാടകത്തില് വലിയൊരു വരള്‍ച്ച ഉണ്ടായി. രാമകൃഷ്ണ ഹെഗ്‌ഡെയുടെ സര്‍ക്കാര് തീര്‍ത്തും അഴിമതി നിറഞ്ഞതായിരുന്നു. എവിടെ ഉറങ്ങുമെന്നോ എന്ത് കഴിക്കുമെന്നോ നിശ്ചയമില്ലാതെ ഞങ്ങള് ഗ്രാമങ്ങള് കയറി ഇറങ്ങി. കര്‍ഷന്റെ പ്രശ്നങ്ങള് കാണിക്കുന്ന, വ്യവസ്ഥിതിക്ക് എതിരായ രാഷ്ട്രീയ നാടകങ്ങള് ഞങ്ങള് അവതരിപ്പിച്ചു”, അദ്ദേഹം പറയുന്നു. ഒരു ഭാഷയെ തന്റെതാക്കാനുള്ള രാജിന്റെ അസാമാന്യ കഴിവ് നാടകക്കാര്‍ക്ക് അയാൾ ഒരു മുതൽക്കൂട്ടായി. ‘കര്‍ണാടകയില് നിരവധി ഭാഷഭേദങ്ങളുണ്ട്. ഓരോ നൂറു കിലോമീറ്ററിലും വാമൊഴി മാറിക്കൊണ്ടിരിക്കും. എവിടെ ചെന്നാലും രാജ് അവിടത്തെ ശൈലി ഉടന് ഹൃദിസ്ഥമാക്കും” സുരേഷ് പറയുന്നു. ഇംഗ്ലീഷ്, ഹിന്ദി, മലയാളം, തെലുങ്ക്, തമിഴ, തുളു, കന്നഡ എന്നീ ഏഴു ഭാഷകളും ഇവയുടെ പല ഭാഷാന്തരങ്ങളും അറിയാം രാജിന്.\nദാരിദ്ര്യത്തിന്റെ കൂടി ദിവസങ്ങള് ആയിരുന്നു അവ. ബെംഗളൂരുവില് ഒരു നഴ്സ് ആയിരുന്നു രാജിന്റെ അമ്മ. മദ്യപനായിരുന്ന അച്ഛന് മിക്കപ്പോഴും തിരിഞ്ഞുനോക്കാഞ്ഞതിനാല് കുട്ടികളെ പഠിപ്പിച് വളര്‍ത്താനുള്ള ചുമതല മുഴുവന് അമ്മയ്ക്കായിരുന്നു. “ഒരു റോളും ചെയ്യാനുള്ള ആരോഗ്യമില്ലാതെ മെലിഞ്ഞവശനായിരുന്നു ഞാന് ആദ്യം കാണുമ്പോള് അദ്ദേഹം. പല ദിവസത്തെയും പോലെ അന്നും അയാള് പട്ടിണിയായിരുന്നു, ഒരു സുഹൃത്ത് കടം കൊടുക്കും വരെ”, സുരേഷ് ഓര്‍ക്കുന്നു. പിന്നീട് സുരേഷിന്‍റെ കുടുംബം രാജിനെ ഒരംഗത്തെപ്പോലെ കാണാന് തുടങ്ങി. അക്കാലത്തെ കടപ്പാടിനെ കുറിച്ച അധികം പറയാന് രാജ് ആഗ്രഹിച്ചില്ല. അക്കാലത്ത് മിക്കവാറും സമയം ഞാന് വിശന്നിരുന്നു. അത് കുഴപ്പമില്ല. എന്തിനെങ്കിലും വേണ്ടി വിശക്കണമല്ലോ ജീവിതത്തില്, പ്രകാശ് രാജ് കൂട്ടിച്ചേര്‍ത്തു.\nസാമ്പത്തിക അടിത്തറ ഇല്ലാതിരുന്നിട്ട് കൂടി പ്രകാശ് രാജ് വേറിട്ട് നിന്നു. അസാധാരണ ഓര്മശക്തിയുള്ള അനുഗ്രഹീത നടന് എന്നാണ് എണ്പതുകളുടെ ഒടുക്കത്തില് പ്രകാശ് രാജിനെ പരിചയപ്പെട്ട നാടക നടനും സംവിധായകനുമായ പ്രകാശ് ബെലവാഡി അദ്ദേഹത്തെ ഓര്‍ക്കുന്നത്. “ഒരൊറ്റ വായനയില് മുഴുവന് സ്ക്രിപ്റ്റും അദ്ദേഹം മനപ്പാഠം ആക്കുമായിരുന്നു. കേട്ട് പഠിക്കാനുള്ള അദ്ദേഹത്തിന്റെ കഴിവ് അത്ഭുതാവഹമാണ്.”\nനാടക രംഗത്തുനിന്നും ടെലിവിഷനിലേയും കന്നഡ സിനിമയിലേയും ചെറിയ റോളുകളില് അഭിനയിക്കാന് തുടങ്ങിയ രാജിനെ കന്നഡ സിനിമാരംഗത്തെ സഹപ്രവര്‍ത്തകനായ ഹാരകേയ കുറിയാണ് കെ. ബാലചന്ദറിന് പരിചയപ്പെടുത്തുന്നത്. പോക്കറ്റില് നൂറുരൂപയുമായി ചെന്നൈയിലേക്ക് തിരിച്ച രാജ് 1994ല് ബാലചന്ദറിന്‍റെ ‘ഡ്യുവറ്റ്’ ല് അഭിനയിച്ചു തമിഴില് അരങ്ങേറ്റം കുറിച്ചു. ചിത്രം റിലീസ് ആയ സമയത്ത് തമിഴ്നാടും കര്‍ണാടകയും തമ്മില് കാവേരി സംഘര്‍ഷം രൂക്ഷമായാതിനാല് ബാലചന്ദര്, റായി എന്ന കന്നഡ പേര് മാറ്റി രാജ് എന്നാക്കി.\nഇത്തരമൊരു സ്ഥല-മാറ്റം എളുപ്പമായിരുന്നില്ലെങ്കിലും ഇന്ത്യയിലെ എല്ലാ സിനിമാ വ്യവസായങ്ങളെയും പോലെ തമിഴ് ഇന്ഡസ്ട്രിയും സ്വപ്നങ്ങള് വില്‍ക്കുന്നവരെ ഇരു കയ്യും നീട്ടി സ്വീകരിച്ചു.\n“ബാലചന്ദര് ഒരിക്കലും എന്റെ മതമോ നാടോ നോക്കിയില്ല. അദ്ദേഹത്തിന്റെ കഥകള് പറയാന് ഒന്നോര്‍ത്തുനോക്കൂ, നീ കര്‍ണാടകത്തില് നിന്നല്ലേ, നിനക്ക് തമിഴ് സിനിമയില് അഭിനയിക്കാന് പറ്റില്ല, എന്നദ്ദേഹം പറഞ്ഞിരുന്നെങ്കിലോ? നമ്മുടെ മതമോ, നാടോ, ലിംഗമോ നോക്കാത്ത പലരുമാണ് പല സന്ദര്‍ഭങ്ങളിലും നമുക്ക് നിര്‍ണായകമാവുന്നത്”. തെലുങ്ക് സിനിമയിലും വളരെ വിജയകരമായ ഒരു കരിയര് ഉണ്ടാക്കാന് അദ്ദേഹത്തിനു സാധിച്ചു. “ശക്തമായ സാന്നിധ്യമാണ് രാജിന്റെത്. അദ്ദേഹത്തിന്റെ കണ്ണുകള്, ശരീരം, ശബ്ദം ഇവയെല്ലാം ചേര്‍ന്ന് തീര്‍ക്കുന്നതാണ് അത്”, രാജ് അഭിനയിച്ച എഡ്‌വേഡ് ആൽബിയുടെ ‘സൂ സ്റ്റോറി’യുടെ സംവിധായകനായ ചൈതന്യ കെ.എം. പറയുന്നു.\nവില്ലത്തരം ഉള്ള വേഷങ്ങളില് കണ്ണുകളില് അല്പം വൈകൃതം കലര്‍ത്തുന്ന രാജ് ‘കാഞ്ചിവരം’ പോലെയുള്ള സിനിമകളില് ഒരു തകര്‍ന്ന മനുഷ്യന്റെ ശൂന്യമായ കണ്ണുകളും ഫലപ്രദമായി അവതരിപ്പിക്കുന്നു. 2008ല് തന്റെ മൂന്നാമത്തെ ദേശീയ അവാര്‍ഡ് രാജിന് ലഭിച്ചത് ‘കാഞ്ചീവര’ത്തിലെ അഭിനയത്തിനാണ്. ഇപ്പോള് അഭിമുഖത്തിന്റെ പാതിവഴിയില് അതെ കണ്ണുകള് കുസൃതിയോടെ തിളങ്ങുന്നുണ്ട്. “ഈ ഗ്ലാസ്സ് ഓരോ ചിത്രത്തിലും വരണം കേട്ടോ’, എന്ന് വിസ്കി കുടിച്ചുകൊണ്ട് ഫോട്ടോഗ്രാഫറോടു പറയുന്നുമുണ്ട്. രാത്രി 8.30 കഴിഞ്ഞാല് മദ്യപിക്കാത്തയാളാണ് ഞാന് എന്ന് എനിക്കാരോടും നുണ പറയണമെന്നില്ല. ഞാന് യോഗി (ആദിത്യനാഥ്) അല്ലല്ലോ.”\nനരകലര്‍ന്ന കുറ്റിത്താടിയുണ്ട് ആ മുഖത്ത്. കറുത്ത ടീ ഷര്‍ട്ടും ജീന്സുമാണ് വേഷം. ഒരു തിരക്കുപിടിച്ച ശനിയാഴ്ച്ചയുടെ അവസാന നിമിഷങ്ങളിലാണ് ഞങ്ങള്. ഇത് കഴിഞ്ഞു ഒരു അല്‍ഷിമേഴ്സ് രോഗിയുടെ വേഷം ഒരു തമിഴ് സിനിമക്ക് വേണ്ടി ചെയ്യാന് പോകുകയാണ് രാജ്. 52 വയസ്സിന്റെ ക്ഷീണമൊന്നുമില്ല അദ്ദേഹത്തിനു. ഏറ്റെടുത്ത ചുമതലകള് തീര്‍ക്കാന് ഓടിനടക്കുകയാണ് ദിവസവും. അടുത്ത മണിരത്നം പടത്തില് അദ്ദേഹമുണ്ട്. മോഹന്‍ലാലിന്റെ കൂടെ ‘ഇരുവര്’നു ശേഷം ഇപ്പോള് ‘ഒടിയനി’ല് പ്രകാശ് രാജുണ്ട്. വെറുപ്പിന്റെ രാഷ്ട്രീയത്തിനെതിരെ ദക്ഷിണ കന്നഡ ജില്ലയില് നടന്ന ഒരു സമാധാന റാലിയില് പങ്കെടുക്കുകയായിരുന്നു മൂന്നു ദിവസം മുന്പ്.\nഈ രാഷ്ട്രീയത്തില് പലതും അദ്ദേഹത്തിന് സ്വകാര്യം തന്നെയാണ്. വ്യത്യസ്ത മതസ്ഥരായിരുന്നു രാജിന്റെ മാതാപിതാക്കള്. അമ്മ റോമന് കാത്തലിക്ക്, അച്ഛന് ഹിന്ദു. രാജ് അവിശ്വാസിയും. “എനിക്ക് മതമില്ല. എന്റെ മക്കള്‍ക്കും ഇല്ല. ഞാന് അവരുടെ മേല് ഒന്നും അടിച്ചേല്‍പ്പിക്കാന് ആഗ്രഹിച്ചില്ല. നല്ല മൂല്യങ്ങള് ഉള്ളവരാവണം എന്നതില് കവിഞ്ഞു മറ്റെല്ലാം അവര് വളര്‍ന്നിട്ടു സ്വയം തീരുമാനിക്കട്ടെ എന്നതായിരുന്നു എന്റെ സമീപനം. എന്റെ ഭാര്യ ഹിന്ദുവും അമ്മ ക്രിസ്ത്യാനിയും. ഞങ്ങളുടെ ജീവിതം വളരെ ആഹ്ലാദപൂര്‍ണമാണ്.” “ഈയടുത്ത കാലം വരെ ആരും മറ്റൊരാളുടെ മതം നോക്കിയിരുന്നില്ല. രാജ്യത്ത് അസഹിഷ്ണുത ഉണ്ടെന്നു പറയുന്നത് വരെ ആമിര് ഖാന് മുസ്ലീം ആണെന്ന് ആരും പറഞ്ഞിരുന്നില്ല. മതവും ദൈവം നമുക്കുള്ളില് ഇരിക്കേണ്ടവയാണ്. ഇപ്പോള് അതൊക്കെ തെരുവിലേക്ക് വലിച്ചിഴച്ചിരിക്കുന്നു,” അദ്ദേഹം പറയുന്നു.\nഈ തിരക്കുകള്‍ക്കെല്ലാം ഇടയിലും പുസ്തകങ്ങള് വായിക്കുന്നുണ്ട് പ്രകാശ് രാജ്. ഞങ്ങളുടെ ഒരു മണിക്കൂര് നീണ്ട സംഭാഷണം പലപ്പോഴും സാഹിത്യത്തിലേക്ക് നീണ്ടു. അച്ഛന് എന്ന സ്ഥാനത്തിന്റെ അധികാരത്തെ ചോദ്യം ചെയ്യാന് അദ്ദേഹത്തെ പ്രേരിപ്പിച്ച കെ.എസ്. നാരായണസ്വാമിയുടെ കവിതകള്, ബ്രെഹ്തും ഫ്യുഗര്‍ഡും ടെന്നിസീ വില്യംസും അല്ബീയും അടക്കം വിശ്വവിഖ്യാതരായ നാടകകൃത്തുക്കള്. മാര്‍ക്കേസിനെ വായിച്ച്ചുമാത്രം ചിലവഴിച്ച പുരാതന ദില്ലിയില് ഒരു വൈകുന്നേരം അങ്ങനെ പലതും. പി.സായ് നാഥിന്റെ ‘Everyone LovesaGood Drought’, പത്രപ്രവര്‍ത്തകയായ റാണാ അയ്യുബിന്റെ ‘Gujarat Files’ എന്നിവയാണ് ഇപ്പോള് വായിക്കുന്നവ. “എനിക്ക് കൂടുതല് അറിയണം. എന്നെപ്പോലെ ചോദ്യങ്ങള് ചോദിക്കുന്നവരെ കൂടുതല് അറിയാന് ശ്രമിക്കുകയാണ് ഞാന്. പുസ്തകങ്ങളിലും ടി.വി. ചാനലുകളിലും ട്വിറ്ററിളും എല്ലാം ഞാന് അത്തരം കാര്യങ്ങളാണ് തിരയുന്നത്. ഞാനും കൂട്ടത്തില് ചേർന്നുവെന്നു എനിക്കവരോടു പറയണം,” രാജ് പറയുന്നു.\nസോഷ്യല് മീഡിയയിലെ ധ്രുവീകരിക്കപ്പെട്ട ലോകത്തില് ആവിഷ്കാര സ്വാതന്ത്ര്യത്തിന്റെ പോരാളിയായും ഹിന്ദുക്കള്‍ക്കെതിരായ പക്ഷപാതിയായും പ്രകാശ് രാജ് ആഘോഷിക്കപ്പെടുകയോ അവമതിക്കപ്പെടുകയോ ചെയ്യുന്നു. @prakashraaj എന്ന ട്വിറ്റര് ഹാന്‍ഡിലില് അദ്ദേഹത്തിന് 1.9 ദശലക്ഷം ഫോളോവേഴ്സ് ഉണ്ട്. #Justasking എന്ന ഹാഷ്ടഗ് ചേര്‍ത്ത് ഗുജറാത്ത് തെരഞ്ഞെടുപ്പ് മുതല് ഭരണഘടന മാറ്റുന്നതിനെക്കുറിച്ച് കേന്ദ്രമന്ത്രി അനന്ത് കുമാര് ഹെഗ്ടെ നടത്തിയ (ഇപ്പോള് പിന്‍വലിക്കപ്പെട്ട) വിവാദ പ്രസ്താവന വരെ സമകാലികമായ നിരവധി രാഷ്ട്രീയ പ്രശ്നങ്ങളില് അദ്ദേഹം ട്വീറ്റ് ചെയ്യുന്നുണ്ട്. യോഗി ആദിത്യനാഥിനോടു ടിപ്പു ജയന്തിയെക്കുറിച്ചുള്ള അദ്ദേഹത്തിന്റെ പരാമര്‍ശം സംബന്ധിച്ച് പ്രകാശ് രാജ് ഒരു ചോദ്യം ചോദിച്ചിരുന്നു. മാത്രമല്ല, മണി ശങ്കര് അയ്യരുടെ വീട്ടില് നടന്നുവെന്ന് പ്രധാനമന്ത്രി ആരോപിച്ച ഗൂഡാലോചനയെക്കുറിച്ചും സമാനമായ ചോദ്യം അദ്ദേഹം ഉയര്‍ത്തിയിരുന്നു.\nകർണാടകത്തിലെ നിയമസഭാ തെരഞ്ഞെടുപ്പ് അടുക്കുന്ന അവസരത്തില് ഈ മാറുന്ന ഇടപെടലുകള് സൂക്ഷ്മമായി നിരീക്ഷിക്കപ്പെടുന്നുണ്ട്.\nരാജിന്റെ രാഷ്ട്രീയ സമീപനം ഇന്ത്യയിലെ കലാ സാംസ്കാരിക പ്രവര്‍ത്തകരുടെ വിമതസ്വരം കൂടുതല് ശക്തിപ്പെടുത്തുകയാണോ? അതോ, തന്റെ രാഷ്ട്രീയ സാധ്യത പരീക്ഷിക്കലാണോ ഇത്? തമിഴ്നാട്ടിലെതുപോലെ സിനിമാ താരങ്ങള് രാഷ്ട്രീയത്തില് തിളങ്ങിയ ചരിത്രം കര്‍ണാടകത്തിനില്ല. തന്‍റെ പ്രശസ്തിയുടെ നെറുകയില് പോലും മെഗാസ്റ്റാര് രാജ്കുമാര് ഇലക്ഷന് രാഷ്ട്രീയത്തില് ഇറങ്ങിയില്ല; സ്വയം കര്‍ണാടക ഉപദേശീയതയുടെ വക്താവായിരുന്നിട്ടു കൂടി. അദ്ദേഹത്തെപ്പോലെ ഉള്ളവര് രാഷ്ട്രീയത്തില് വരണം എന്നാണ് തന്റെ ആഗ്രഹമെന്ന് മുതിര്‍ന്ന ദളിത് എഴുത്തുകാരനും സ്വരാജ് ഇന്ത്യ പാര്‍ട്ടി അംഗവുമായ ദേവനൂര മഹാദേവ പറയുന്നു. “അദ്ദേഹം വെറുമൊരു സിനിമാതാരമല്ല. ഏതെങ്കിലും ആശ്രമത്തില് നിന്നുള്ള സ്വാമിജിയുമല്ല. സ്വന്തം ഹൃദയത്തിന്റെ ശബ്ദം ശ്രദ്ധിക്കാനും മറ്റുള്ളവരോടുള്ള അനുതാപം നിലനിര്‍ത്താനും സാധിച്ച ഒരു വ്യക്തിയാണ് അദേഹം. അത്തരമൊരു മനുഷ്യന് തന്റെ മനസ്സക്ക്ഷിക്ക് അനുസരിച്ചു പ്രവര്‍ത്തിച്ചാല് മുന്നില് വഴികള് തുറക്കപ്പെടും,” മഹാദേവ പറയുന്നു.\nRead in English: What lies behind the dissent of Prakash Raj?\nഎന്നാല് എല്ലാവരും രാജിന്റെ വലതുപക്ഷ വിരുദ്ധ രാഷ്ട്രീയ ആഭിമുഖ്യത്തെ പിന്‍താങ്ങുന്നവരല്ല. മുതിര്‍ന്ന പത്രാധിപരും കര്‍ണാടക രാഷ്ട്രീയത്തെ വളരെക്കാലമായി നിരീക്ഷിക്കുന്ന ആളുമായ സുഗത ശ്രീനിവാസരാജു പ്രകാശ് രാജിന്റെ രാഷ്ട്രീയ പ്രഖ്യാപനത്തില് നിരാശനാണെന്ന് സമ്മതിക്കുന്നു. രാജ് ഒരു ‘ലിബറല് പിന്തിരിപ്പന് കെണിയില്’ പെട്ടിരിക്കുന്നു. നിങ്ങള് തുടങ്ങുന്നത് തന്നെ മോഡിയെ വിമര്‍ശിച്ചുകൊണ്ടാണെങ്കില് അതൊരു ക്ലാസിക് അബദ്ധമാണ്. ഉടനെ നിങ്ങളെ ഒരു പ്രത്യേക കളത്തില് പ്രതിഷ്ഠിക്കും. രാഷ്ട്രീയത്തില് അത് ഒട്ടും ഗുണകരമാവില്ല. ഇത്തരം വിമര്‍ശനങ്ങള് ബി.ജെ.പി യെ ശക്തിപ്പെടുത്തിയ ചരിത്രമാണുള്ളത്. ട്രോളുകളില്/ട്രോളന് എം. പി. മാരില് എന്തിനാണ് ഇത്രയും സമയം കളയുന്നത്?”\n2004ല് രാജിന്റെ നാല് വയസ്സുകാരന് മകന് സിദ്ദു ഒരു മേശയില് നിന്ന് പട്ടം പറപ്പിച്ചു കൊണ്ടിരിക്കുന്നതിനിടയില് താഴെ വീണു മരിച്ച സമയത്ത് അയാള് ഒരു ‘ബാര് ഡാന്‍സറുടെ പിന്നാലെ ഓടുകയായിരുന്നു’ എന്ന് സോഷ്യല് മീഡിയയില് ആരോപണം ഉന്നയിച്ച മൈസൂരില് നിന്നുള്ള ബി.ജെ.പി. എം.പി. പ്രതാപ് സിന്ഹക്ക് എതിരെ ഇക്കഴിഞ്ഞ നവംബറില് പ്രകാശ് രാജ് വക്കീല് നോട്ടീസ് അയച്ചിരുന്നു. ആ സംഭവത്തെ തുടര്‍ന്ന് രാജ് തന്റെ ആദ്യ ഭാര്യയുമായി പിരിയുകയും നൃത്ത സംവിധായകയായ പോണി വെര്‍മയെ വിവാഹം കഴിച്ചു. എന്നാല്, ദുരന്തത്തിന് ശേഷം മൂന്നു വര്‍ഷത്തോളം അദ്ദേഹം സാധാരണ ജീവിതം തിരിച്ചു പിടിക്കാന് ആവാതെ വിഷമിച്ചുവെന്ന് സുരേഷ് പറയുന്നു. എന്നാല്, തന്റെ നിലപാടുകള് രോഷത്തില് നിന്നുല്ലവയല്ലെന്നു പറയുന്നു നടന്, ഒപ്പം ‘സിംഗമോ’ ‘വാണ്ടടോ’ പോലെയുള്ള സിനിമയ്ക്ക് ചേര്‍ന്ന ഒരു ഡയലോഗും പറയുന്നു. ‘ഒരു വൈറസിനെ നേരിടുന്ന ഡോക്ടര് അത് കണ്ടു ദേഹപ്പെടുകയല്ല, അത് ചികിത്സിച്ചു മാറ്റുകയാണ് ചെയ്യുക. അത് പോലെ സിന്ഹയെപ്പോലെയുള്ളവര് സമൂഹത്തിലെ വൈറസ് ആണ്. ഞാനത് ചികിത്സിച്ചു സുഖപ്പെടുത്തും.”\nഇപ്പോള് താന് ഒരു രാഷ്ട്രീയപാര്‍ട്ടിയിലും ഇല്ലെന്നു പറയുന്ന താരം എന്നാല് ഭാവിയില് അത്തരമൊരു നീക്കം ഉണ്ടാകാമെന്നത് നിഷേധിക്കുന്നില്ല. “#JustAsking എന്നത് ഞാന് തുടങ്ങിയ ഒരു പ്രസ്ഥാനമാണ്. എനിക്ക് ജനങ്ങളോടൊപ്പം നില്‍ക്കണം. എന്റെ രാജ്യത്തെ ഒരു സത്യസന്ധനായ, ഭയരഹിതനായ ഒരു പൌരനായി മാറാനുള്ള യാത്രയാണ് എനിക്കിത്. ഇതെന്തു രൂപം കൈക്കൊല്ല്ലും എന്നെനിക്കിപ്പോള് അറിയില്ല. ഇപ്പോള്, എന്റെ രാഷ്ട്രീയ ചിന്തകള് പ്രകടിപ്പിച്ചുകൊണ്ടും ചോദ്യം ചോദിക്കാന് ആഹ്വാനം ചെയ്തുകൊണ്ടും ഞാന് തെരഞ്ഞെടുപ്പ് കാലത്ത് എന്റെ നാട്ടിലെ ജനങ്ങള്‍ക്കിടയില് ഉണ്ടാവും. ആര്‍ക്ക് വോട്ടു ചെയ്യണം എന്ന് ഞാന് അവരോടു പറയില്ല, എന്നാല് ആര്‍ക്ക് വോട്ടു ചെയ്യരുത് എന്ന് ഞാന് പറയും. അതെന്റെ അവകാശമാണ്.” ഗൌരി ലങ്കേഷിന്റെ കൊലയ്ക്കു ശേഷമുള്ള ഈ സാഹചര്യത്തില് “ഒരു ശബ്ദം നിശബ്ദമാക്കപ്പെട്ടാല്, അതിലും വലിയ മറ്റൊന്ന് അവിടെ ഉയരും” എന്ന സന്ദേശം ജനങ്ങളില് എത്തിക്കാനാണ് രാജ് പ്രാഥമികമായി ശ്രമിക്കുന്നത് എന്നെനിക്ക് തോന്നുന്നു.\nവെറുപ്പിന്റെ രാഷ്ട്രീയം എന്നും നിലനില്‍ക്കില്ലെന്നും നിശബ്ദരായ ബഹുഭൂരിപക്ഷത്തിന്റെ പിന്തുണ അതിനില്ലെന്നും രാജ് പറയുന്നു. “അവര് അതിജീവിക്കില്ലെന്നു ചരിത്രം കാണിച്ചു തരുന്നു. മനുഷ്യന്റെ സ്വതന്ത്രനായി ജീവിക്കാനും പുരോഗമിക്കാനും ഉള്ള ആത്യന്തികമായ ആഗ്രഹം ഇവര്‍ക്ക് മനസ്സിലാവില്ല. ഹിറ്റ്ലര് അതിജീവിച്ചോ? ഈദി അമീന് അതിജീവിച്ചില്ലല്ലോ? ഈ യുദ്ധത്തില് രക്തം ചിന്തിയേക്കാം, എന്നാല് പ്രകൃതി അതിജീവിക്കാനുള്ള ഒരു വഴി കണ്ടെത്തും. ജീവിതം അതിന്റേതായ മാര്‍ഗം കണ്ടെത്തും. പക്ഷെ, അതുവരെ നാമെല്ലാം ശബ്ദമുയര്ത്തിയെ തീരു.”


These countries are set to see their millionaire populations skyrocket - Malayalam Goodreturns\n» അഞ്ച് വർഷത്തിനുള്ളിൽ കോടീശ്വരന്മാരാകും ഈ രാജ്യങ്ങളിലുള്ളവർ; സമ്പന്നരുടെ എണ്ണം കൂടുന്നു\nPublished: Wednesday, April 24, 2019, 8:02 [IST]\n29 min ago ചെറിയ മുതല് മുടക്കില് ലക്ഷങ്ങള് സമ്പാദിക്കാം; ഈ ഫ്രാഞ്ചൈസികള് വാങ്ങിക്കൂ\nലോകസമ്പന്നർ ഏറ്റവും കൂടുതലുള്ളത് അമേരിക്ക, ചൈന, ജപ്പാൻ തുടങ്ങിയ രാജ്യങ്ങളിലാണ്. എന്നാൽ നിങ്ങൾ ഒരിയ്ക്കലും പ്രതീക്ഷിക്കാത്ത ചില രാജ്യങ്ങളിലാണ് അടുത്ത അഞ്ച് വർഷത്തിനുള്ളിൽ ഏറ്റവും കൂടുതൽ കോടീശ്വരന്മാരുണ്ടാകുക. വെൽത്ത് റിസേർച്ച് സ്ഥാപനമായ വെൽത്ത് എക്സിന്റെ പുതിയ റിപ്പോർട്ടിലാണ് ഇക്കാര്യങ്ങൾ വ്യക്തമാക്കിയിരിക്കുന്നത്.\nസമ്പന്നരായ ജനത വേഗത്തിൽ വളരുന്നത് ആഫ്രിക്ക, ഏഷ്യ, യൂറോപ്പ് ഭൂഖണ്ഡങ്ങളിൽ നിന്നുള്ള രാജ്യങ്ങളിലാണ്. ഒരു മില്യൺ ഡോളർ മുതൽ 30 മില്യൺ ഡോളർ വരെ സമ്പാദ്യമുള്ള 5.4 ലക്ഷം പേരിൽ പഠനം നടത്തിയാണ് വെൽത്ത് എക്സ് റിപ്പോർട്ട് പുറത്തുവിട്ടത്.\nസമ്പന്നരുടെ എണ്ണം അടുത്ത അഞ്ച് വർഷത്തിനുള്ളിൽ വർദ്ധിക്കുന്ന രാജ്യങ്ങൾ താഴെ പറയുന്നവയാണ്\nപട്ടികയിൽ ഒന്നാം സ്ഥാനത്തുള്ളത് വെസ്റ്റ് ആഫ്രിക്കൻ രാജ്യമായ നൈജീരിയയാണ്. 2023 ആകുമ്പോഴേയ്ക്കും നൈജീരിയയിലെ സമ്പന്നരുടെ എണ്ണത്തിൽ 16.3 ശതമാനം വർദ്ധനവാണ് ഉണ്ടാകുമെന്നാണ് റിപ്പോർട്ടിൽ പറയുന്നത്.\nപട്ടികയിൽ രണ്ടാം സ്ഥാനത്തുള്ളത് ഈജിപ്ത് ആണ്. 12.5 ശതമാനമാണ് ഈജിപ്തിലെ അതിസമ്പന്നരുടെ എണ്ണത്തിലുണ്ടാകുന്ന വർദ്ധനവ്. മൂന്നാം സ്ഥാനത്തുള്ള ബംഗ്ലാദേശിലെ സമ്പന്നരുടെ എണ്ണത്തിൽ 11.4 ശതമാനം വർദ്ധനവാണ് റിപ്പോർട്ട് ചെയ്യുന്നത്.\nബ്രിക്സ് (ബ്രസീൽ, റഷ്യ, ഇന്ത്യ, ചൈന, ദക്ഷിണാഫ്രിക്ക) രാജ്യങ്ങളിൽ പോലും ഉൾപ്പെടാത്ത വിയ്റ്റനാം, പോളണ്ട്, കെനിയ തുടങ്ങിയ രാജ്യങ്ങളിലെ സമ്പന്നരുടെ വളർച്ചയാണ് റിപ്പോർട്ടിലെ അതിശയകരമായ കാര്യം.\nഇന്ത്യയ്ക്ക് എട്ടാം സ്ഥാനം\nപട്ടികയിൽ ഇന്ത്യയ്ക്ക് എട്ടാം സ്ഥാനമാണുള്ളത്. ഇന്ത്യയിലെ സമ്പന്നരുടെ എണ്ണം അടുത്ത അഞ്ച് വർഷത്തിനുള്ളിൽ 9.7% വർദ്ധനവ് നേടുമെന്നാണ് റിപ്പോർട്ടിൽ വ്യക്തമാക്കിയിരിക്കുന്നത്.\nഏറ്റവും സമ്പന്നമായ നഗരം\nലണ്ടനാണ് ലോകത്തിലെ ഏറ്റവുമധികം സമ്പന്നരുള്ള നഗരം. നൈറ്റ് ഫ്രാങ്കിന്റെ വെൽത്ത് റിപ്പോർട്ടിലാണ് ഇക്കാര്യം വ്യക്തമാക്കിയിരിക്കുന്നത്. രാജ്യത്തെ സമ്പന്നരുടെ വളർച്ച 116 ശതമാനമാണെന്ന് റിപ്പോർട്ട് ചൂണ്ടിക്കാട്ടുന്നു. 2013-ൽ 55 ശതകോടീശ്വരന്മാരുണ്ടായിരുന്ന സ്ഥാനത്ത് 2018 ആയപ്പോഴേക്കും 119 പേരായി മാറി. ഇതേ കാലയളവിൽ കോടീശ്വരന്മാരുടെ എണ്ണം 2,51,000-ത്തിൽ നിന്ന് 3,26,052 ആയി ഉയർന്നു. മുമ്പ് ന്യൂയോർക്കിലായിരുന്നു ഏറ്റവും കൂടുതൽ സമ്പന്നർ ഉണ്ടായിരുന്നത്.\nRead more about: wealth country millionaire\nThese countries are set to see their millionaire populations skyrocket\nStory first published: Wednesday, April 24, 2019, 8:02 [IST]


ഡോക്ടര്‍മാര്‍ക്കെതിരായ സംഘര്‍ഷം; വാക്‌സിനേഷന് നിര്‍ത്തിവെയ്‌ക്കേണ്ടി വരുമെന്ന് ഐഎംഎ - Express Kerala\nഡോക്ടര്‍മാര്‍ക്കെതിരായ സംഘര്‍ഷം; വാക്‌സിനേഷന് നിര്‍ത്തിവെയ്‌ക്കേണ്ടി വരുമെന്ന് ഐഎംഎ\nKerala August 9, 2021 | Published by : Express Kerala Network\nതിരുവനന്തപുരം: സംസ്ഥാനത്ത് ഡോക്ടര്‍മാര്‍ക്കെതിരെയുണ്ടാകുന്ന സംഘര്‍ഷങ്ങളില് കടുത്ത പ്രതിഷേധവും വിമര്‍ശനവുമായി ഐഎംഎ കേരള ഘടകം. ഡോക്ടര്‍മാരെ കൈയ്യേറ്റം ചെയ്യുന്നവര്‍ക്കെതിരെ കര്‍ശന നടപടിയെടുക്കാന് പൊലീസ് തയ്യാറാക്കുന്നില്ലെന്ന് ഐഎംഎ ആരോപിച്ചു. വാക്‌സീനേഷന് നിര്‍ത്തിവയ്‌ക്കേണ്ട സാഹചര്യത്തിലേക്ക് ഡോക്ടര്‍മാരെ തള്ളിവിടരുതെന്നും ഐഎംഎ മുന്നറിയിപ്പ് നല്‍കി.\nരാഷ്ട്രീയപ്രവര്‍ത്തകര് പറയുന്ന ആളുകള്‍ക്ക് വാക്‌സിന് നല്‍കാത്തത്തിന്റെ പേരില് ആരോഗ്യപ്രവര്‍ത്തകര്‍ക്ക് മര്‍ദ്ദനമേല്‍ക്കുന്ന അവസ്ഥയാണ്. മുഖ്യമന്ത്രി പോലും ഇത്തരം സംഭവങ്ങളെ അപലപിക്കാന് തയ്യാറാവുന്നില്ല. എംഎല്‍എമാരാവട്ടെ നിയമസഭയില് വിഷയം ഉന്നയിക്കാനും തയ്യാറാവുന്നില്ല. ഈ നിലയില് അവഗണനയും കൈയ്യേറ്റവും തുടര്‍ന്നാല് ആശുപത്രികളുടെ പ്രവര്‍ത്തനം പൂര്‍ണ്ണമായും നിര്‍ത്തിവെച്ച് മുന്നോട്ടു പോകേണ്ടിവരുമെന്ന് ഐഎംഎ മുന്നറിയിപ്പ് നല്‍കി.\nവടകര തണ്ണീര്‍പന്തലില് ഗുണ്ടാ സംഘം വീടുകയറി ആക്രമിച്ചു\nവിവാഹ മോചനത്തിന് തയ്യാറാകാത്ത നവവരന് നേരെ ക്രൂരമര്‍ദ്ദനം\nവളര്‍ത്തുനായകളുടെ ആക്രമണത്തില് യുവതിക്ക് ഗുരുതര പരിക്ക്; ഉടമയെ കസ്റ്റഡിയിലെടുത്ത് പൊലീസ്\nനടന് വിജയ് സേതുപതിക്കെതിരെ വിമാനത്താവളത്തില് അജ്ഞാതന്റെ ആക്രമണം\nമോന്‍സനെതിരായ പോക്‌സോ കേസ്; പെണ്‍കുട്ടിയെ പൂട്ടിയിട്ട ഡോക്ടര്‍മാര്‍ക്കെതിരെ കേസെടുത്തു\nപാലായില് പിതാവിന്റെ ആസിഡ് ആക്രമണത്തിന് ഇരയായ മകന് മരിച്ചു; പ്രതി റിമാന്‍ഡില്


ജോഫ്രയുടെ അരങ്ങേറ്റം, ഇംഗ്ലണ്ടിന് ആഷസില് ഏറെ സാധ്യതയെന്ന് ജോ റൂട്ട് - Fanport - Sports News Malayalam\nFriday, Feb 28, 2020 08:27 AM\nHome Cricket Ashes ജോഫ്രയുടെ അരങ്ങേറ്റം, ഇംഗ്ലണ്ടിന് ആഷസില് ഏറെ സാധ്യതയെന്ന് ജോ റൂട്ട്\nജോഫ്രയുടെ അരങ്ങേറ്റം, ഇംഗ്ലണ്ടിന് ആഷസില് ഏറെ സാധ്യതയെന്ന് ജോ റൂട്ട്\nജോഫ്രയുടെ ടെസ്റ്റ് അരങ്ങേറ്റത്തിലെ പ്രകടനത്തെ വാനോളം പുകഴ്ത്തി ജോഫ്ര ആര്‍ച്ചര്. ആദ്യ ടെസ്റ്റിലെ കനത്ത തോല്‍വിയ്ക്ക് ശേഷം മികച്ച തിരിച്ചുവരവാണ് ഇംഗ്ലണ്ട് ലോര്‍ഡ്സിലെ രണ്ടാം ടെസ്റ്റില് നടത്തിയത്. ജോഫ്ര ആര്‍ച്ചറുടെ മിന്നും വേഗതയുമായി പൊരുത്തപ്പെടുവാന് ഓസീസ് ബാറ്റ്സ്മാന്മാര് പലപ്പോഴും ബുദ്ധിമുട്ടുന്ന കാഴ്ചയാണ് കണ്ടത്. മത്സരത്തിലെ ഇരു ഇന്നിംഗ്സുകളിലായി അഞ്ച് വിക്കറ്റ് നേടിയ ജോഫ്ര സൃഷ്ടിച്ച പ്രഭാവം അതിലും വളരെ വലുതായിരുന്നു.\n44 ഓവറുകളാണ് ജോഫ്ര ആര്‍ച്ചര് ലോര്‍ഡ്സില് എറിഞ്ഞത്. താരം വന്ന് വലിയ പ്രഭാവമാണ് സൃഷ്ടിച്ചിരിക്കുന്നതെന്നാണ് ജോ റൂട്ട് പറഞ്ഞത്. ഇംഗ്ലണ്ടിന്റെ ബൗളിംഗ് അറ്റാക്ക് ഇപ്പോള് വെറ നിലയില് എത്തിയെന്നും ഓസ്ട്രേലിയയെ ഭയചകിതരാക്കുവാന് ഇപ്പോള് ജോഫ്രയ്ക്ക് സാധിച്ചിട്ടുണ്ടെന്നും ജോ റൂട്ട് പറഞ്ഞു. അരങ്ങേറ്റ മത്സരത്തില് തന്നെ ഇത്തരം പ്രഭാവം ഒരു താരം സൃഷ്ടിക്കുന്നത് കാണുന്നത് തന്നെ നല്ല രസകരമായ കാര്യമാണെന്നും ജോ റൂട്ട് പറഞ്ഞു.\nസ്വതസിദ്ധമായ പേസ് ഉള്ള താരം ഏത് പിച്ചിലും അപകടകാരിയാക്കുന്നു എന്നാണ് ജോ റൂട്ട് അഭിപ്രായപ്പെട്ടത്. അവസാന മൂന്ന് മത്സരങ്ങളിലും ജോഫ്രയുടെ സാന്നിദ്ധ്യ ഉണ്ടാകും എന്നത് ഈ മത്സരങ്ങളെ ആവേശകരമാക്കുന്നുവെന്നും ഇംഗ്ലണ്ട് നായകന് വ്യക്തമാക്കി.\nPrevious articleഅഗ്വേറൊയും മെസ്സിയുമില്ല, യുവ താരങ്ങളുമായി അർജന്റീനയുടെ ടീം\nNext article“പ്രീമിയർ ലീഗിലെ ട്രാൻസ്ഫർ പഴയത് പോലെയാക്കണം” – പോചടീനോ


Actor Ashokan about his film career - Malayalam Filmibeat\n| Updated: Wednesday, July 6, 2016, 13:24 [IST]\n1979ല് പുറത്തിറങ്ങിയ പെരുവഴിയമ്പലം എന്ന ചിത്രത്തിലൂടെയാണ് നടന് അശോകന് സിനിമയിലെത്തുന്നത്. ചിത്രത്തിലേക്ക് നായകനെ ആവശ്യമുണ്ട് എന്ന പരസ്യം കണ്ട് അശോകന്റെ ചേട്ടന് പ്രസന്നനാണ് അപേക്ഷിക്കുന്നത്.\nവെറുതെ ശ്രമിച്ച് നോക്കാമെന്നല്ലാതെ തന്റെ കോലം വച്ച് സിനിമാ നടന് ആകാന് പറ്റുമെന്ന് സ്വപ്‌നത്തില് പോലും വിചാരിച്ചിട്ടില്ലന്ന് അശോകന് പറയുന്നു. വനിതാ മാഗസിന് നല്‍കിയ അഭിമുഖത്തിലാണ് നടന് സിനിമയിലേക്ക് എത്തിപ്പെട്ടതിനെ കുറിച്ച് പറഞ്ഞത്.\nഇന്റര്‍വ്യൂവിനുള്ള പ്രൊഡ്യൂസര് പ്രേം പ്രകാശിന്റെ കത്ത് വന്നപ്പോള് ഒന്ന് ഞെട്ടി. അക്കാലത്ത് ഒരു പ്രൊഡ്യൂസറിന്റെ കത്ത് നേരിട്ട് വരികയെന്ന് പറഞ്ഞാല് വലിയ സംഭവമായിരുന്നു. അശോകന് പറയുന്നു.\nഇന്റര്‍വ്യൂവിന് ചെന്നപ്പോള് സംവിധായകന് പത്മരാജന്റെ ആദ്യത്തെ ചോദ്യം. നാണം ഉണ്ടോ? ജനക്കൂട്ടത്തിന്റെ നടുവില് വച്ചൊക്കെ അഭിനയിക്കേണ്ടി വരും. ഇല്ല ഞാന് പറഞ്ഞു. അതെന്താ നാണമില്ലാത്തെ? അടുത്ത ചോദ്യം. പാട്ടുകാരനാ, ഗാനമേളയില് പാടാറുണ്ട്. എന്തായാലും പപ്പേട്ടനും പ്രേംപ്രകാശിനും ഇഷ്ടമായി.\nഞാന് സിനിമാ നടനായി എന്ന് പറഞ്ഞപ്പോള് എല്ലാവര്‍ക്കും അത്ഭുതം തോന്നി. അമ്മയുടെ സാരി തുമ്പില് തൂങ്ങി നിന്നിരുന്ന ഒരു നാണം കുണുങ്ങിയായിരുന്നു ഞാന്.\nനാണം മാറ്റാന് ഒരു വഴി കണ്ടുപിടിച്ചു. പറ്റാത്തത് ചെയ്യണം. അങ്ങനെയാണ് തന്റെ നാണം മാറിയത്.\nപത്മരാജന്റെ സംവിധാനത്തില് 1979ല് പുറത്തിറങ്ങിയ ചിത്രമാണ് പെരുവഴിയമ്പലം. അശോകന്,ഭരത് ഗോപി, ജോസ് പ്രകാശ്,ഗീത എന്നിവരാണ് ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത്.\nRead more about: actor ashokan director padmarajan malayalam film malayalam cinema malayalam movie news മലയാളം സിനിമ നടന് അശോകന് സംവിധായകന് പത്മരാജന്\nActor Ashokan about his film career.


Global Covid 19 cases crossed 1 crore, india crossed5lakh | കൊവിഡിൽ വിറച്ച് ലോകം; രോഗബാധിതരുടെ എണ്ണം 1 കോടി കടന്നു! ഇന്ത്യയിൽ 24 മണിക്കൂറിനിടെ 18,000 കേസുകൾ - Malayalam Oneindia\n15 min ago ആറ് മുതല് എട്ട് ആഴ്ചകള്‍ക്കുള്ളില് കൊവിഡ് മൂന്നാം തരംഗം; മുന്നറിയിപ്പുമായി എയിംസ് മേധാവി\nകൊവിഡിൽ വിറച്ച് ലോകം; രോഗബാധിതരുടെ എണ്ണം 1 കോടി കടന്നു! ഇന്ത്യയിൽ 24 മണിക്കൂറിനിടെ 18,000 കേസുകൾ\nUpdated: Sun, Jun 28, 2020, 14:43 [IST]\nദില്ലി; ലോകത്ത് കൊവിഡ് ബാധിതരുടെ എണ്ണം 1 കോടി കടന്നു. അഞ്ച് ലക്ഷത്തിന് അടുത്താണ് മരണ സംഖ്യ. 5,419,828 പേർക്കാണ് ഇതുവരെ രോഗമുക്തി നേടാനായത്. കഴിഞ്ഞ 24 മണിക്കൂറിനിടെ മൂവായിരത്തിലധികം മരണങ്ങളാണ് ലോകത്ത് റിപ്പോർട്ട് ചെയ്തത്. അമേരിക്ക, ബ്രസീല്, റഷ്യ, ഇന്ത്യ, യുകെ, സ്പെയിന് എന്നീ രാജ്യങ്ങളാണ് കൊവിഡ് രോഗികളുടെ പട്ടികയിൽ ആദ്യ അഞ്ചിൽ നിൽക്കുന്നത്.\nഅമേരിക്കയിലാണ് ഏറ്റവും കൂടുതൽ കൊവിഡ് കേസുകൾ ഉള്ളത്.5ലക്ഷത്തിലധികം പേര്‍ക്കാണ് രോഗം സ്ഥിരീകരിച്ചത്. 128,073 പേർക്കാണ് ഇതുവരെ ജീവഹാനി സംഭവിച്ചത്. ബ്രസീലിൽ 1,284,214 പേർക്കാണ് രോഗബാധയേറ്റത്. അതിൽ അൻപത്തിയാറിയം പേർക്ക് ജീവൻ നഷ്ടമായി. മൂന്നാം സ്ഥാനത്തുള്ള റഷ്യയിൽ 627,646 പേർക്കാണ് രോഗം സ്ഥിരീകരിച്ചത്. മരണ സംഖ്യ 8,969 മാത്രമാണ്. ഇന്നലെ മാത്രം 188 പേരാണ് മരിച്ചത്.\nഇന്ത്യയ്ക്ക് മുന്നിൽ യുകെയിലാണ് രോഗബാധിതർ കൂടുതൽ. 310,250 പേർക്കാണ് രോഗം സ്ഥിരീകരിച്ചത്.\nഇന്ത്യയിൽ 529,577 പേർക്കാണ് രോഗം. അതിൽ പതിനയ്യായിരത്തിലധികം പേര്‍ക്ക് ജീവന് നഷ്ടമായി. കഴിഞ്ഞ 24 മണിക്കൂറിനിടെ 18552 പുതിയ കേസുകളാണ് റിപ്പോർട്ട് ചെയ്തത്. ഏറ്റവും ഉയർന്ന പ്രതിദിന കണക്കാണിത്. 354 പേരാണ് 24 മണിക്കൂറിനിടെ മരിച്ചത്.\nമഹാരാഷ്ട്രയിലാണ് ഏറ്റവും കൂടുതൽ കേസുകൾ. ശനിയാഴ്ച 5,318 പേര്‍ക്കാണ് രോഗം സ്ഥിരീകരിച്ചത്. സംസ്ഥാനത്തെ ഏറ്റവും ഉയർന്ന പ്രതിദിന കണക്കാണിത്. ഇതോടെ ഇതുവരെ കോവിഡ് സ്ഥിരീകരിച്ചവരുടെ എണ്ണം 1,59,133 അയി. 167 മരണംകൂടി ഇന്നലെ റിപ്പോർട്ട് ചെയ്തു. ആകെ മരണം 7273 ആയി.\nതമിഴ്നാടാണ് രണ്ടാം സ്ഥാനത്ത്. ഇവിടെ കോവിഡ് ബാധിച്ച് മരിച്ചവരുടെ എണ്ണം ആയിരം കടന്നു. ശനിയാഴ്ച 68 പേർ കൂടി മരിച്ചതോടെ ആകെ മരണ സംഖ്യ 1025 ആയി.3713 പേർക്കാണ് ശനിയാഴ്ച മാത്രം രോഗം സ്ഥിരീകരിച്ചത്. സംസ്ഥാനത്തെ ആകെ രോഗബാധിതർ 78335 ആയി. ചെന്നൈയിൽ 1939 പുതിയ കേസുകൾ കൂടി റിപ്പോർട്ട് ചെയ്തു. ചെന്നൈയിൽ ആകെ 51619 പേർക്കാണ് ഇതുവരെ കോവിഡ് സ്ഥിരീകരിച്ചത്. 2737 പേർ കൂടി രോഗ മുക്തി നേടി. 33213 പേരാണ് ഇപ്പോൾ ചികിത്സയിലുള്ളത്.\nകർണാടകത്തിലും സ്ഥിതി വഷളാവുകയാണ്. ശനിയാഴ്ച 918 പേർക്കാണ് രോഗം സ്ഥിരീകരിച്ചത്. ബെംഗളുരുവില് മാത്രം 596 പേർക്കാണ് രോഗം സ്ഥിരീകരിച്ചത്. രോഗബാധതരുടെ എണ്ണം ഉയർന്നതോടെ സംസ്ഥാനത്ത് ഞായറാഴ്ചയിലെ ലോക്ക് ഡൗൺ പുനസ്ഥാപിച്ചു. ജുലൈ അഞ്ച് മുതല് എല്ലാ ഞായറാഴ്ചയും ലോക്ഡൗണ് നടപ്പിലാക്കും.\nGlobal Covid 19 cases crossed 1 crore, india crossed5lakh


bala shared pic | ആർക്കും നമ്മളെ പിരിക്കാൻ കഴിയില്ല; 'ഞാൻ നിന്നെ സ്നേഹിക്കുന്നു പപ്പൂ... അപ്പ നിന്റെ അടുത്തുണ്ട്.ദൈവം നിന്നെ അനുഗ്രഹിക്കട്ടെ; മകളുടെ പിറന്നാൾ ദിനത്തിൽ വീഡിയോ പങ്കുവച്ച് ബാല - MarunadanMalayalee.com\nSeptember 21, 202001:32 PM IST Permalink\nഇന്ന് നടൻ ബാലയുടെ മകൾ അവന്തികയുടെ(പപ്പു) പിറന്നാളാണ്. മകളുടെ പിറന്നാൾ ദിനത്തിൽ ഹൃദയസ്പർശിയായ ഒരു വീഡിയോ ഫേസ്‌ബുക്കിലൂടെ പങ്കുവച്ചിരിക്കുകയാണ് താരം. 'ഞാൻ നിന്നെ സ്നേഹിക്കുന്നു പപ്പൂ...അപ്പ നിന്റെ അടുത്തുണ്ട്.ദൈവം നിന്നെ അനുഗ്രഹിക്കട്ടെ.ആർക്കും നമ്മളെ പിരിക്കാൻ കഴിയില്ല' എന്ന അടിക്കുറിപ്പോടെയാണ് അദ്ദേഹം വീഡിയോ പങ്കുവച്ചിരിക്കുന്നത്.'ഹാപ്പി ബർത്ത് ഡേ ടുയു പപ്പൂ...ഞാൻ എന്റെ വാക്ക് പാലിച്ചു. എല്ലാവരെയും അറിയിക്കാൻ പറ്റില്ല.\nഞാൻ ചെയ്ത എല്ലാ സത്യങ്ങളും പാലിച്ചിട്ടുണ്ട്. അപ്പ എപ്പോഴും അടുത്തുണ്ട്. ജന്മദിനത്തിന് നിനക്ക് എന്നെ കാണാൻ കഴിയില്ല. പക്ഷേ ഞാൻ നിന്നെ കണ്ടിരിക്കും'-ബാല പറഞ്ഞു.2010ലായിരുന്നു ബാലയും അമൃതയും പ്രണയിച്ച് വിവാഹിതരായത്. 2012ൽ ഇരുവർക്കും അവന്തിക ജനിച്ചു. കഴിഞ്ഞ വർഷമാണ് ബാലയും അമൃതയും വിവാഹ മോചിതരായത്.


കയറ്റുമതി നിരോധിച്ച് ഇസ്രയേല്; പ്രതിരോധം തീര്‍ത്ത് പാലസ്തീന്\nFirst Published 10, Feb 2020, 2:27 PM IST\nഅമേരിക്കന് പ്രസിഡന്‍റ് ഡോണാള്‍ഡ് ട്രംപ് പ്രഖ്യാപിച്ച പാലസ്തീന് - ഇസ്രയേല് സമാധാനക്കരാറിന് പുറകേ പശ്ചിമേഷ്യയിലെ സമാധാനം നഷ്ടമായി. സമാധാനക്കരാറിന് പുറകേ പാലസ്തീന്‍റെ പ്രധാന കയറ്റുമതിയായ കാര്‍ഷികോത്പന്ന കയറ്റുമതിക്ക് ഇസ്രയേല് കൂച്ച് വിലങ്ങിട്ടു. പാലസ്തീനില് നിന്നും അലെന്‍ബെ അതിര്‍ത്തി കടന്ന് ജോര്‍ദ്ദാനിലേക്കുള്ള കയറ്റുമതിയാണ് ഇസ്രയേല് തടഞ്ഞത്. ഇതോടെ പാലസ്തീന് ഇസ്രയേല് ഒഴികെയുള്ള ഒരു രാജ്യവുമായും കയറ്റുമതി നടത്താന് കഴിയാത്ത അവസ്ഥയിലാണ്. വ്യാപാര നിരോധനത്തിലൂടെ പാലസ്തീനെ തകര്‍ക്കുകയാണ് ഇസ്രയേലിന്‍റെ ലക്ഷ്യം. കാണാം പ്രതിരോധത്തിന്‍റെ പാലസ്തീന് പാഠം.\nജോര്‍ദ്ദാനിലേക്കുള്ള പാലസ്തീന് കാര്‍ഷികോത്പന്ന കയറ്റുമതി അലെന്‍ബെ അതിര്‍ത്തിയില് ഇസ്രയേല് പട്ടാളം തടഞ്ഞു.\nഇസ്രയേല് പ്രതിരോധ മന്ത്രി നഫ്ടാലി ബെനറ്റിന്‍റെ ഉത്തരവ് പ്രകാരമാണ് പാലസ്തീന് കാര്‍ഷികോത്പന്ന കയറ്റുമതി ഇസ്രയേലി പട്ടാളം അലെന്‍ബെ അതിര്‍ത്തിയില് തടഞ്ഞത്.\nഇതോടെ പാലസ്തീനികള്‍ക്ക് പുറം ലോകവുമായി ബന്ധപ്പെടാനുള്ള ഏകമാര്‍ഗ്ഗമായി അധിനിവേശ വെസ്റ്റ് ബാങ്ക് മാത്രമായി ചുരുങ്ങി.\nകാര്‍ഷികോത്പന്നങ്ങളുമായി പോയ വാഹനങ്ങളെയും കര്‍ഷകരെയും ഇസ്രയേലി പട്ടാളം ചെക്പോസ്റ്റുകളില് തടയുകയായിരുന്നുവെന്ന് പാലസ്തീന് അധികൃതര് അറിയിച്ചു.\nപാലസ്തീന് കൃഷി വകുപ്പിന്‍റെ റിപ്പോര്‍ട്ട് അനുസരിച്ച് വെസ്റ്റ് ബാങ്കില് നിന്നുള്ള കാര്‍ഷികോത്പന്ന കയറ്റുമതിയില് നിന്ന് കഴിഞ്ഞ വര്‍ഷം ലഭിച്ചത് 88 മില്യന് ഡോളറാണ്.\nഎന്നാല് കഴിഞ്ഞ ദിവസം ഇസ്രയേല്, വെസ്റ്റ് ബാങ്കില് നിന്നുള്ള കാര്‍ഷികോത്പന്ന കയറ്റുമതി സ്ഥാപനങ്ങളോടും കര്‍ഷകരോടും ജോര്‍ദ്ദാന് വഴിയുള്ള കാര്‍ഷികോത്പന്നങ്ങളുടെ കയറ്റുമതി നിരോധിച്ചതായി അറിയിക്കുകയായിരുന്നുവെന്ന് പാലസ്തീന് കൃഷി മന്ത്രി റിയാല് അല് അട്ടാരി പലസ്തീന് റേഡിയോയിലൂടെ ജനങ്ങളെ അറിയിക്കുകയായിരുന്നു.\nഇതോടെ പാലസ്തീന് - ഇസ്രയേല് വ്യാപാര യുദ്ധത്തിന് പുതിയ തുടക്കമാവുകയാണ്.\nഇസ്രയേല്, പാലസ്തീന് കാര്‍ഷികോത്പന്നങ്ങള്‍ക്ക് ജോര്‍ദ്ദാനിലേക്കുള്ള കയറ്റുമതി നിഷേധിച്ചതോടെ ഇസ്രയേലില് നിന്നുള്ള ഇറക്കുമതി പാലസ്തീന് നിരോധിച്ചതായും പാലസ്തീന് ധനകാര്യസഹമന്ത്രി താരിഖ് അബു ലബാന് അറിയിച്ചു.\nതിരിച്ചടിയായി ഇസ്രയേലില് നിന്നുള്ള ബീഫ് ഇറക്കുമതി പാലസ്തീന് എടുത്തുകളഞ്ഞു.\nമാസം ഏതാണ്ട് 1,20,000 ത്തോളം പോത്തുകളെ ഇസ്രയേലില് നിന്നും മാസാവശ്യത്തിനായി പാലസ്തീന് ഇറക്കുമതി ചെയ്യാറുണ്ടെന്നാണ് കണക്ക്.\nപാലസ്തീന്‍റെ ഈ തീരുമാനം ഇസ്രയേലി മാസം വിതരണ രംഗത്ത് പ്രതിസന്ധി സൃഷ്ടിച്ചു.\nഎന്നാല് ബീഫ് വില്‍പ്പനയ്ക്ക് പുറമേ, ഇസ്രയേലില് നിന്നുള്ള പച്ചക്കറികള്, പഴവര്‍ഗങ്ങള്, കുപ്പി വെള്ളം എന്നിവയുടെ ഇറക്കുമതിയും നിര്‍ത്തലാക്കാനുള്ള ശ്രമത്തിലാണ് പാലസ്തീന് ഭരണകൂടം.\nപാലസ്തീന് ഇത്തരത്തിലൊരു നീക്കത്തിലേക്ക് പോയാല് ഇസ്രയേല് വിപണിയെ അത് കാര്യമായി ബാധിക്കാന് സാധ്യതയുണ്ട്.\nബീഫ് ഇറക്കുമതി നിരോധിച്ചതോടെ പ്രശ്ന പരിഹാരം കണണമെന്ന ആശ്യവുമായി ഇസ്രയേലി ബീഫ് ഉത്പാദകര് ഇസ്രയേല് ഭരണകൂടത്തെ സമീപിച്ചു.\nഎന്നാല് ഇത്തരത്തിലൊരു തീരുമാനത്തിലൂടെ മാത്രമേ ഇസ്രയേലിന്‍റെ നിരോധനത്തെ മറികടക്കാന് കഴിയൂവെന്നാണ് പാലസ്തീന് അധികാരികള് പറയുന്നത്.\nഇത്തരത്തിലൊരു വ്യാപാരയുദ്ധത്തിന് തുടക്കമിട്ടത് അമേരിക്കന് പ്രസിഡന്‍റ് ഡൊണാള്‍ഡ് ട്രംപിന്‍റെ ഇസ്രായേല് - പാലസീന് സമാധാന ഉടമ്പടിയോടെയായിരുന്നു.\nട്രംപ് ഉടമ്പടി പ്രഖ്യാപിച്ചപ്പോള് തന്നെ പാലസ്തീന് അത് തള്ളിയിരുന്നു. ട്രംപിന്‍റെ സമാധാന ഉടമ്പടിക്കെതിരെ പ്രതിഷേധിച്ച അഞ്ച് പാലസ്തീന്‍കാരെ ഇസ്രയേല് പട്ടാളം വെടിവച്ച് കൊന്നിരുന്നു.\nഇസ്രയേലിന്‍റെ അധിനിവേശത്തെ തുടര്‍ന്ന് പാലസ്തീന് തങ്ങുടെ 80 ശതമാനം ഭൂമിയാണ് ഇതുവരെ നഷ്ടമായത്.


കൊച്ചി ഏലൂരിൽ ബെഡ് വ്യാപാരസ്ഥാപനത്തിന് വൻ അഗ്നിബാധ; എട്ട് ഫയര്‍ഫോ‍ഴ്സ് യൂണിറ്റെത്തി തീയണയ്ക്കാന് ശ്രമം തുടരുന്നു | Malayalam UK\nകൊച്ചി ഏലൂരിൽ ബെഡ് വ്യാപാരസ്ഥാപനത്തിന് വൻ അഗ്നിബാധ; എട്ട് ഫയര്‍ഫോ‍ഴ്സ് യൂണിറ്റെത്തി തീയണയ്ക്കാന് ശ്രമം തുടരുന്നു\nNovember 18 11:41 2018 by News Desk 6\tPrint This Article\nഏലൂർ: എറണാകുളം ഏലൂരിടുത്തുള്ള മേത്താനത്ത് ബെഡ് കമ്പനിയ്ക്ക് തീ പിടിച്ചു. വൈകിട്ട് അഞ്ചേമുക്കാലോടെയാണ് ബെഡ് കമ്പനിയിൽ തീ പടർന്നത്. ആർക്കും പരിക്കേറ്റിട്ടില്ലെന്നാണ് പ്രാഥമിക വിവരം.\nരണ്ട് നിലയുള്ള കെട്ടിടത്തിനാണ് തീ പിടിച്ചത്. തീപിടിത്തം നടന്ന കോമ്പൗണ്ടിൽ ഉണ്ടായിരുന്ന ആളുകളെയെല്ലാം ഒഴിപ്പിച്ചിട്ടുണ്ട്. ഇന്ന് ഹർത്താലായതിനാൽ കമ്പനിയിൽ ജോലിക്കാരുണ്ടായിരുന്നില്ല. പിന്നീട് വൈകിട്ട്, അഞ്ചേമുക്കാലോടെ ലോഡ് ഇറക്കാൻ ലോറി എത്തിയതിന് ശേഷമാണ് തീ പിടിത്തമുണ്ടായത്. തീ പിടിത്തത്തിന്‍റെ കാരണം വ്യക്തമല്ല.\nആലുവ, എറണാകുളം ഫയർസ്റ്റേഷനുകളിൽ നിന്നുള്ള ഉദ്യോഗസ്‌ഥർ തീയണക്കാനുള്ള ശ്രമം തുടരുകയാണ്. ഫയർഫോഴ്സിന്‍റെ എട്ട് യൂണിറ്റാണ് രക്ഷാപ്രവർത്തനം നടത്തുന്നത്. കെട്ടിടം പൂർണമായും കത്തി നശിച്ചു. മുകളിലത്തെ നിലയിലെ തീ അണച്ചു. എന്നാൽ താഴത്തെ നിലയിൽ ഇപ്പോഴും തീ ഉണ്ട്. ഷട്ടറുകൾ അടഞ്ഞ് കിടക്കുന്നതിനാൽ തീയണക്കാൻ ബുദ്ധിമുട്ടുണ്ട്. ജനവാസമേഖലയായതിനാൽ എത്രയും പെട്ടെന്ന് തീയണക്കാനുള്ള ശ്രമത്തിലാണ് പൊലീസും ഫയർഫോഴ്സും.


20,000 യുവജനങ്ങള്‍ക്ക് വൈദഗ്ധ്യ പരിശീലനം – Future Kerala :\n20,000 യുവജനങ്ങള്‍ക്ക് വൈദഗ്ധ്യ പരിശീലനം\nന്യൂഡെല്‍ഹി: പ്രധാന് മന്ത്രി കൗശല് വികാസ് യോജന (പിഎംകെവിവൈ) യ്ക്ക് കീഴില് അര്‍വിന്ദ് ലിമിറ്റഡുമായി സഹകരിച്ച് 2020നുള്ളില് 20,000 യുവജനങ്ങള്‍ക്ക് പരിശീലനം നല്‍കുമെന്ന് ദേശിയ നൈപുണ്യ വികസന കോര്‍പറേഷന് (എന്‍എസ്ഡിസി). റെഡിമെയ്ഡ് വസ്ത്രങ്ങളുടെ കയറ്റുമതി, വിതരണം, നിര്‍മാണം എന്നീ മേഖലകളില് പ്രവര്‍ത്തിക്കുന്ന കമ്പനിയാണ് അര്‍വിന്ദ് ലിമിറ്റഡ്. സഹകരണത്തിന് കീഴിലുള്ള പരിശീലന പദ്ധതിക്കായി തങ്ങളുടെ ഇന്‍ഫ്രാസ്ട്രക്ചര്, പരിശിലന സൗകര്യങ്ങള്, യന്ത്രങ്ങള് എന്നിവ അര്‍വിന്ദ് ലിമിറ്റഡ് വാഗ്ദാനം ചെയ്തിട്ടുണ്ട്.\n18-35 വയസിടയില് പ്രായമുള്ള തൊഴിലില്ലാത്ത യുവജനങ്ങള്‍ക്കാണ് പരിശീലനത്തില് പ്രാമുഖ്യം നല്‍കുന്നതെന്ന് ഒരു പ്രസ്താവനയില് അര്‍വിന്ദ് ലിമിറ്റഡ് അറിയിച്ചു. വസ്ത്രം, അലങ്കാരങ്ങള്, ഗാര്‍ഹിക ഫര്‍ണിച്ചറുകള് തുടങ്ങിയ മേഖലകളിലാണ് പരിശീലനം ശ്രദ്ധ കേന്ദ്രീകരിച്ചിരിക്കുന്നത്. ആറോളം തൊളിലുകള്‍ക്ക് ഈ പരിശീലനം യുവജനങ്ങള്‍ക്ക് സഹായകമാകും. മൂന്ന് മുതല് ആറ് മാസം വരെയാണ് നൈപുണ്യ പരിശീലനം നല്‍കുക.\n‘നൈപുണ്യ പരിശീലനത്തില് കോര്‍പ്പറേറ്റ് ഇന്ത്യയ്ക്ക് വലിയ സംഭാവനകള് നല്‍കാന് സാധിക്കുമെന്ന് കേന്ദ്ര നൈപുണ്യ വികസന-സംരംഭകത്വ മന്ത്രി അനന്ത്കുമാര് ഹെഗ്‌ഡെ പറഞ്ഞു. വ്യവസായ മേഖലയിലുള്ളവര്‍ക്ക് ഡിമാന്‍ഡുകള്‍ക്കനുസൃതമായി ഉദ്യോഗാര്‍ഥികള്‍ക്ക് പ്രസക്തമായ പരിശീലനം നല്‍കാനും സാധിക്കും. അത്തരം പരിശീലനങ്ങള് ഉല്‍പ്പാദനക്ഷമത വര്‍ധിപ്പിക്കുകയും ചെയ്യുമെന്ന് മന്ത്രി പറഞ്ഞു.\nTags:\t000 candidates under PMKVY Scheme, Arvind Ltd. tie-up to train 20, skill India\nപ്രസ്‌ക്ലബ്ബിനു നേരേ ആക്രമണം; ഫോട്ടോഗ്രാഫറിന് പരിക്കേറ്റു\nതെലങ്കാന ഇ-വാഹന നയം അടുത്തമാസം\nഫിറ്റ്‌നസ് വീഡിയോ പുറത്തുവിട്ട് മോദി\n‘ദേവജാലിക’ സോഫറ്റ്വെയര് ഉദ്ഘാടനം ഡിസംബര് ആറിന്\nവാട്ട്‌സാപ്പ് ഇമോജിക്കെതിരേ നോട്ടീസ്


ഗാര്‍ഹിക പീഡന പരാതി കിട്ടിയാലുടന് പ്രതികളെ അറസ്റ്റ് ചെയ്യാമെന്ന് നിര്‍ദേശം. ഗാര്‍ഹിക പീഡനം തടയാനുള്ള ഐ.പി.സി 498 എ വകുപ്പ് ദുരുപയോഗം ചെയ്യുന്നത് തടയാന് സുപ്രീം കോടതി രണ്ടംഗ ബഞ്ച് പുറപ്പെടുവിച്ച മാര്‍ഗ രേഖ ചീഫ് ജസ്റ്റിസ് അധ്യക്ഷനായ മൂന്നംഗ ബഞ്ച് ഭേദഗതി ചെയ്തു. ഇതോടെ പരാതി കിട്ടിയാലുടന് പ്രതികളെ അറസ്റ്റ് ചെയ്യാം.\nഅറസ്റ്റിന് മുന്‍പ് ജില്ലാതല കുടുംബ ക്ഷേമ സമിതികള് പരാതി പരിശോധിക്കണമെന്ന രണ്ടംഗ ബഞ്ചിന്റെ നിര്‍ദേശമാണ് സുപ്രീം കോടതി പിന്‍വലിച്ചത്. രാജേഷ് ശര്‍മ കേസില് രണ്ടംഗ ബഞ്ച് 2017 ല് പുറപ്പെടുവിച്ച മാര്‍ഗനിര്‍ദേശമാണ് സുപ്രീം കോടതി ഭേദഗതി ചെയ്തത്.


ഇരുട്ടിയായി കേരളത്തില് ഇന്ധന വില വീണ്ടും കൂടി | Global Indian News\nHome Latest news ഇരുട്ടിയായി കേരളത്തില് ഇന്ധന വില വീണ്ടും കൂടി\nഇരുട്ടിയായി കേരളത്തില് ഇന്ധന വില വീണ്ടും കൂടി\nതിരുവനന്തപുരം: സംസ്ഥാനത്ത് പെട്രോള് ഡീസല് വില തുടര്‍ച്ചയായി രണ്ടാം ദിവസവും വര്‍ദ്ധിച്ചു. പെട്രോളിന് ലിറ്ററിന് 88രൂപ 83 പൈസയായി. ഡീസല് വില 82 രൂപ 92 പൈസയായി. രാജ്യാന്തര വിപണിയിലും വില കൂടി. അമേരിക്കയില് എണ്ണയുടെ സ്‌റ്റോക്കില് കുറവ് വന്നതാണ് വില കൂടാനുള്ള പ്രധാന കാരണം. വിലയിടിവ് തടയാന് ഉല്‍പാദനം കുറക്കുമെന്ന ഒപെക് രാജ്യങ്ങളുടെ നിലപാടും വില കൂടാനിടയാക്കി.\nകൊച്ചിയില് പെട്രോളിന് 87.11 രൂപയും ഡീസലിന് 81.35 രൂപയുമാണ് ഇന്നത്തെ വില. തിരുവനന്തപുരത്ത് പെട്രോള് ലിറ്ററിന് 88.83 രൂപയും ഡീസല് 82.96 രൂപയായി ഉയര്‍ന്നു. 2021 ആരംഭിച്ചതിന് ശേഷം ലിറ്ററിന് 2.96 രൂപയുടെ വര്‍ധനവ് ആണ് ഉണ്ടായത്. ഡീസലിന് 3.13 രൂപയുടെ വര്‍ധനവും. വ്യാഴാഴ്ച്ച കൊച്ചിയില് പെട്രോളിന് 86.81 രൂപയും ഡീസലിന് 81.03 രൂപയുമാണ് നിരക്ക് . ഫെബ്രുവരി 1മുതല് സിഎന്‍ജിയുടെ വിലയും കൂടി. കിലോയ്ക്ക് രണ്ടുരൂപ വര്‍ധിച്ച് 59.50 രൂപയാണ് നിലവിലെ നിരക്ക്.\nകഴിഞ്ഞ ദിവസം ഗാര്‍ഹിക ആവശ്യങ്ങള്‍ക്കുള്ള പാചക വാതകത്തിന്റെ വില സിലിന്‍ഡറിന് 25 രൂപയാണ് വര്‍ധിച്ചത്. ഇതോടെ കൊച്ചിയില് വില 726 രൂപയായി. പാചകവാതക വിലയില് നല്‍കിയിരിക്കുന്ന സബ്‌സിഡി അടുത്തിടെ പൂര്‍ണമായും നിര്‍ത്തിയിരുന്നു. വാണീജ്യാവശ്യങ്ങള്‍ക്കുള്ള 19 കിലോ സിലിന്‍ഡറിന് കഴിഞ്ഞ ദിവസം 191 രൂപ കിട്ടിയിരുന്നു. അതില്6രൂപ കുറച്ചു. ഇപ്പോള് 1522.50 രൂപയാണ്.\nനിലവിലെ വിലക്കയറ്റം തുടര്‍ന്നാല് പുതിയ റെക്കോര്‍ഡുകളിലേക്ക് ഇന്ധനവിലയെത്തും. അന്താരാഷട്ര വിപണിയില് അസംസ്‌കൃത എണ്ണയുടെ വില കൂടിയതാണ് വര്‍ധനയ്ക്ക് കാരണമായി ചൂണ്ടിക്കാണിക്കുന്നത്. ഇനിയും വില ഉയര്‍ന്നേക്കും എന്നാണ് സൂചന.\nPrevious articleനാലാം മുന്നണിക്ക് ജീവന് നല്‍കാന് പി.സി ജോര്‍ജ്, പിന്നെ പാലായില് പുത്രനെ കളത്തിലിറക്കും\nNext articleഡല്‍ഹിയില് റിപ്പബ്ലിക് ദിനത്തിലെ അക്രമ സംഭവങ്ങളെ കാപ്പിറ്റോള് ആക്രമത്തോടുപമിച്ച് കേന്ദ്ര സര്‍ക്കാര്


ഇയാൻ ഹ്യൂമിന് പരിക്ക്, ഇനി ഈ സീസണിൽ കളിക്കില്ല | Fanport | Featured News Malayalam\nHome Football Indian Super League ഇയാൻ ഹ്യൂമിന് പരിക്ക്, ഇനി ഈ സീസണിൽ കളിക്കില്ല\nകേരള ബ്ലാസ്റ്റേഴ്സിന് വീണ്ടും തിരിച്ചടി. ബ്ലാസ്റ്റേഴ്സ് മുന്നേറ്റ നിരയിലെ പ്രധാന പ്രതീക്ഷ ആയിരുന്ന ഇയാൻ ഹ്യൂം ഇനി ഈ സീസണിൽ കളിക്കില്ല. എഫ് സി പൂനെ സിറ്റിക്കെതിരായ മത്സരത്തിൽ ഇയാൻ ഹ്യൂമിന് പരിക്കേറ്റിരുന്നു. ആ പരിക്ക് സാരമുള്ളതാണെന്നും അതുകൊണ്ട് തന്നെ തുടർന്നുള്ള മത്സരങ്ങളിൽ ഇയാൻ ഹ്യൂമിന് കളിക്കാനാകില്ല എന്നും കേരള ബ്ലാസ്റ്റേഴ്സ് മാനേജ്മെന്റ് അറിയിച്ചു.\nസീസണ് തുടക്കത്തിലും ഇയാം ഹ്യൂം പരിക്ക് കാരണം വലഞ്ഞിരുന്നു. പക്ഷെ ഫിറ്റ്നെസ് വീണ്ടെടുത്ത ശേഷം മികച്ച പ്രകടനമായിരുന്നു ഇയാൻ ഹ്യൂം ബ്ലാസ്റ്റേഴ്സിനായി നടത്തിയത്. ഇയാൻ ഹ്യൂം കൂടി പരിക്കേറ്റ് പുറത്തേക്ക് പോകുന്നത് കേരള ബ്ലാസ്റ്റേഴ്സിന്റെ പ്ലേ ഓഫ് പ്രതീക്ഷകൾക്ക് കനത്ത തിരിച്ചടി ആകും.\nനേരത്തെ ഉഗാണ്ടൻ താരം കിസിറ്റോയും പരിക്ക് കാരണം സീസൺ നഷ്ടമാകുന്ന അവസ്ഥയിൽ ആയിരുന്നു. ഇയാം ഹ്യൂമിന്റെ പരിക്ക് ബ്ലാസ്റ്റേഴ്സ് ആരാധകരേയും നിരാശയിലാക്കിയിരിക്കുകയാണ്.\nPrevious articleജാൻസെന് തകർപ്പൻ ഗോൾ; ആഴ്സണലിന് ലിവർപൂളിനെതിരെ മിന്നും ജയം\nNext articleഇംഗ്ലണ്ട് റഷ്യൻ ലോകകപ്പിനായുള്ള കിറ്റ് പുറത്തിറക്കി


രാജ്യത്തെ നടുക്കിയ കരിപ്പൂർ വിമാനാപകടത്തിന് ഒരാണ്ട്; എങ്ങുമെത്താതെ നഷ്ടപരിഹാര വിതരണം – Jaihind TV\nരാജ്യത്തെ നടുക്കിയ കരിപ്പൂർ വിമാനാപകടത്തിന് ഒരാണ്ട്; എങ്ങുമെത്താതെ നഷ്ടപരിഹാര വിതരണം\nമലപ്പുറം : രാജ്യത്തെ നടുക്കിയ കരിപ്പൂർ വിമാന അപകടം നടന്നിട്ട് ഇന്നത്തേക്ക് ഒരു വർഷം പൂർത്തിയാകുന്നു. എന്നാൽ ഇപ്പോഴും അപകടത്തിൽപ്പെട്ടവർക്ക് കേന്ദ്ര-സംസ്ഥാന സർക്കാരുകൾ പ്രഖ്യാപിച്ച ധനസഹായ വിതരണം എങ്ങുമെത്തിയില്ല. അപകടത്തിന്‍റെ കാരണം അന്വേഷിച്ച വിദഗ്ധ സമിതി ഇത് വരെ റിപ്പോർട്ട് സമർപ്പിച്ചിട്ടുമില്ല.\n2020 ഓഗസ്റ്റ്7ന്‍റെ രാത്രി 7:41നാണ് രാജ്യത്തെ നടുക്കിയ ആ ദുരന്ത വാർത്ത നമ്മെ തേടി എത്തിയത്. 184 യാത്രക്കാരും6ജീവനക്കാരുമായി ദുബയിൽ നിന്നും കരിപ്പൂർ വിമാനത്താവളത്തിലേക്ക് പറന്ന എയർ ഇന്ത്യ എക്സ്പ്രസ് വിമാനമാണ് കരിപ്പൂരിന്‍റെ റൺവേയിൽ നിന്നും തെന്നി മാറി 40 അടിയുള്ള താഴ്ചയിലേക്ക് പതിച്ചത്. നാട്ടുകാരുടെ അവസരോചിതമായ ഇടപെടൽ അപകടത്തിന്‍റെ ആഘാതം കുറച്ചു. നിമിഷ നേരം പോലും പഴക്കാതെ നാട്ടുകാരുടെ നേതൃത്വത്തിൽ നടത്തിയ രക്ഷാപ്രവർത്തനമാണ് 21 പേരെ മാത്രം മരണത്തിന് വിട്ടുകൊടുത്തു 169 പേരെ ജീവിതത്തിലേക്ക് കൈപിടിച്ചുകയറ്റിയത്.\nഅപകടത്തിൽപ്പെട്ട നൂറിലേറെ പേർക്ക് ആണ് ഇനിയും നഷ്ടപരിഹാര തുക ലഭിക്കാനുള്ളത്. പരിക്കേറ്റവർക്ക് കേന്ദ്ര-സംസ്ഥാന സർക്കാറുകൾ പ്രഖ്യാപിച്ച ധനസഹായം ഇനിയും നൽകിയില്ല. അപകടത്തിൽ മരിച്ചവരുടെ കുടുംബങ്ങള്‍ക്ക് മാത്രമാണ് നാമമാത്രമായെങ്കിലും സഹായം ലഭിച്ചത്. ലഗേജ് നഷ്ടപ്പെട്ടവർക്കും സഹായം ലഭിചിട്ടില്ല. അതേസമയം വിമാന അപകടത്തിന്‍റെ അന്വേഷണ റിപ്പോര്‍ട്ട് വൈകുന്നത് തുടര് നടപടികളെ ബാധിക്കുന്നുണ്ട്.\nസംഭവശേഷം ഡിജിസിഎ റിപ്പോര്‍ട്ടിനെ തുടര്‍ന്ന് വലിയ വിമാനങ്ങളുടെ സര്‍വീസ് നിര്‍ത്തിവച്ചു. വിമാന അപകടത്തിന്‍റെ കാരണം കണ്ടെത്താന് ചുമതലപ്പെടുത്തിയ വിദഗ്ധ സമിതിയുടെ റിപ്പോര്‍ട്ട് ഒരു വര്‍ഷം കഴിഞ്ഞിട്ടും സമര്‍പ്പിക്കാത്തത് വലിയ വിമാനങ്ങളുടെ വരവു മുതല് അപകടത്തില്‍പ്പെട്ടവരുടെ നഷ്ടപരിഹാരത്തെ വരെ ബാധിക്കും. അപകടത്തിനു ശേഷം വലിയ വിമാനങ്ങളുടെ വരവു കുറഞ്ഞത് കരിപ്പൂരിനെ ക്ഷീണിപ്പിച്ചതിനൊപ്പം കാര്‍ഗോ കയറ്റുമതിയെയും ദോഷകരമായി ബാധിച്ചു.


സ്ഥലംമാറ്റം അട്ടിമറിക്കപ്പെടുന്നു; സെക്രട്ടറിയേറ്റിന് മുന്നില് അധ്യാപകരുടെ ക്ലാസെടുപ്പ് സമരം\nഎൻട്രൻസ് പരിശീലകരുടെ ലോബികൾക്കായി ഹയർ സെക്കണ്ടറി ഡയറക്ടറേറ്റ് സ്ഥലംമാറ്റം തടയുന്നുവെന്നാണ് അധ്യാപകരുടെ ആരോപണം.\n01 Jul, 2018 at 02:33 AM\nസ്ഥലംമാറ്റം അട്ടിമറിക്കപ്പെടുന്നതില് പ്രതിഷേധിച്ച് സെക്രട്ടറിയേറ്റിന് മുന്നില് ഹയർ സെക്കണ്ടറി അധ്യാപകരുടെ ക്ലാസെടുപ്പ് സമരം. എൻട്രൻസ് പരിശീലകരുടെ ലോബികൾക്കായി ഹയർ സെക്കണ്ടറി ഡയറക്ടറേറ്റ് സ്ഥലംമാറ്റം തടയുന്നുവെന്നാണ് അധ്യാപകരുടെ ആരോപണം. ഹയർ സെക്കണ്ടറി അധ്യാപകരുടെ വാട്സാപ്പ് കൂട്ടായ്മയാണ് ക്ലാസ് സമയം കഴിഞ്ഞുള്ള സമയത്ത് സമരവുമായെത്തിയത്.\nസംസ്ഥാനത്തെ പതിനാലായിരത്തോളം ഹയർ സെക്കണ്ടറി അധ്യാപകരിൽ പകുതിയെങ്കിലും എല്ലാക്കൊല്ലത്തെയും സ്ഥലം മാറ്റ പട്ടികയിൽ ഇടം പിടിക്കാറുണ്ട്. പക്ഷെ തെറ്റായ വ്യവസ്ഥകൾ മൂലം നിയമക്കുരുക്കുകളുണ്ടാകുകയും സ്ഥലംമാറ്റങ്ങൾ നടക്കുന്നില്ലെന്നുമാണ് അധ്യാപകരുടെ പരാതി.\nഎൻട്രൻസ് പരിശീലകരുടെ ലോബികളാണ് സ്ഥലം മാറ്റം അട്ടിമറിക്കുന്നതെന്നും അധ്യാപകർ പറയുന്നു. ഭരണ പ്രതിപക്ഷ അധ്യാപക സംഘടനകളുടെ പിന്തുണയൊന്നും സമരത്തിനില്ല. വർഷങ്ങളായി അന്യജില്ലകളിൽ ജോലി ചെയ്യുകയും സ്വന്തം ജില്ലകളിലേക്ക് മടങ്ങിയെത്താൻ കഴിയാത്തവരുമാണ് വാട്സാപ്പ് കൂട്ടായ്മ രൂപീകരിച്ച് സമരത്തിനെത്തിയത്. സംഘടനകളുടെ പിന്തുണയില്ലാത്തതിനാലും സമരമറിയാത്തതിനാലും ക്ലാസ് എടുത്തിട്ടെങ്കിലും സർക്കാരിന്റെ കണ്ണ് തുറപ്പിക്കാമെന്നാണ് ഇവരുടെ പ്രതീക്ഷ.


കൊറോണാ ചലഞ്ച് - Sathyadeepam\n|^| Home -> Pangthi -> ഉള്‍പ്പൊരുള് -> കൊറോണാ ചലഞ്ച്\nകൊറോണ വൈറസ്സിന്‍റെ പുതിയ പതിപ്പാണ് ഇപ്പോള് പ്രത്യക്ഷപ്പെട്ടിരിക്കുന്നത്. അതുകൊണ്ടാണു നമ്മള് നോവല് കൊറോണ എന്നു വിളിക്കുന്നത്. WHO അതിനൊരു പുതിയ പേരു നല്‍കി. COVID 19 – Corona virus disease 2019. ഇതിന്‍റെ വ്യാപനം അനിയന്ത്രിതമാണ്. അതിനാല് മനുഷ്യരാശിക്കുതന്നെ ഭീഷണിയായിത്തീര് ന്നിരിക്കുന്നു. മിക്ക രാജ്യങ്ങളിലും curfew അല്ലെങ്കില് lock down പ്രഖ്യാപിച്ചിരിക്കുകയാണ്. ഇന്‍ഡ്യ 21 ദിവസത്തെ lock down ആണു പ്രഖ്യാപിച്ചിരിക്കുന്നത്. ഇതിന്‍റെ സാമൂഹിക വ്യാപനം തടയാന് ആളുകള് പുറത്തിറങ്ങാതെ വീടിനുള്ളില്‍ത്തന്നെ കഴിയണം എന്നാണ് ഭരണാധികാരികള് നിര്‍ദ്ദേശിച്ചിരിക്കുന്നത്. അതിന്‍റെ ഫലമായി സാമൂഹിക ജീവിതം തകരാറിലായിരിക്കുന്നു. സര്‍ക്കാരോഫീസുകള് പൂട്ടി, ആരാധനാലയങ്ങള് പൂട്ടി. വിനോദ മേഖലകളും എല്ലാം അടഞ്ഞു കിടക്കുന്നു.\nആദ്യമേ നമ്മുടെ പ്രധാനമന്ത്രിയേയും മുഖ്യമന്ത്രിയേയും ആരോഗ്യവകുപ്പു മന്ത്രിയേയും ധനമന്ത്രിയേയും ഭക്ഷ്യവകുപ്പു മന്ത്രിയേയും നമിക്കുന്നു. അവരുടെ ആത്മാര്‍ത്ഥതയ്ക്കു മുന്നില് നമോവാകം.\nഈ മഹാമാരിയെ നാം എങ്ങനെ നേരിടണം എന്ന വിഷയത്തെക്കുറിച്ച് ആലപ്പുഴയിലെ റേഡിയോ നെയ്തലില് വിവിധ മേഖലകളിലുള്ള ഡോക്ടേഴ്സിനെ സംഘടി പ്പിച്ചുകൊണ്ടു നടത്തിയ ചര്‍ച്ചയിലെ ചില കാര്യങ്ങള് ഇവിടെ ക്രോഡീകരിക്കുകയാണ്. അലോപ്പതി വിധിപ്രകാരം ഇതിനു മരുന്നു കണ്ടെത്തിയിട്ടില്ല. പലരും ഈ രംഗത്തു ഗവേഷണങ്ങള് നടത്തുന്നുണ്ട്. വ്യക്തമായ പ്രതിരോധ മരുന്നുകളും ഇല്ല. എച്ച്.ഐ.വി.ക്കുള്ള മരുന്നുകള് പലരിലും പരീക്ഷിച്ചു വിജയിച്ചുവരുന്നു. ആയൂര്‍വ്വേദത്തില് ഇതിനു മരുന്നുണ്ട്. രാജ്യത്തൊട്ടാകെ അതു പരീക്ഷിക്കുന്ന സമ്പ്രദായത്തിലേക്കു വന്നിട്ടില്ല. ആയൂര്‍വ്വേദവും പരീക്ഷിക്കും എന്നൊക്കെയുള്ള രാഷ്ട്രീയ പ്രഖ്യാപനങ്ങളേ ഉണ്ടായിട്ടുള്ളു. ആയൂര് വേദത്തിലെന്നപോലെ ഹോമിയോയിലും വ്യക്തിയെയാണു ചികിത്സിക്കുക, രോഗത്തെയല്ല. ഹോമിയോപ്പതിയില് പ്രിവന്‍റീവ് സംവിധാനങ്ങളുണ്ട്. അത് ഇപ്പോള് സര്‍ക്കാര് സംവിധാനത്തില്‍ത്തന്നെ ലഭ്യമാണ്. കൃത്യമായ പ്രതിരോധ മരുന്നുകളുണ്ട്. പ്രകൃതി ചികിത്സാ വിധി പ്രകാരം പ്രതിരോധത്തിനും ചികിത്സിച്ചു സുഖപ്പെടുത്താനും വഴികളുണ്ടെന്ന് ആ മേഖലയിലുള്ളവര് അവകാശപ്പെടുന്നു. യഥാര്‍ത്ഥത്തില് പ്രകൃതി ചികിത്സാ വിധിപ്രകാരമുള്ള ആരോഗ്യ ജീവിതശൈലി പ്രോത്സാഹിപ്പിക്കാവുന്നതാണ്. ഹോമിയോക്കാര് അവകാശപ്പെടുന്ന പ്രതിരോധ മരുന്നുകളും പ്രയോജനപ്പെടുത്താം. അസുഖം ബാധിച്ചവര്‍ക്ക് ആയൂര്‍വ്വേദവിധിപ്രകാരമുള്ള മരുന്നുകൊടുക്കാവുന്നതാണ്. അലോപ്പതി പ്രകാരം ആളുടെ ഫിസിക്കല് സ്റ്റാറ്റസ് സ്റ്റേബിളായി നിലനിര്‍ത്താനും സാധിക്കും. അങ്ങനെ നോക്കിയാല് പരിഹാര വഴികള് ഒന്നുമില്ലാത്തവരല്ല നമ്മള്.\nഡോ. ജേക്കബ് വടക്കഞ്ചേരി നിര്‍ദ്ദേശിച്ചത് ഒരു സമഗ്രസമീപനമാണ്. ആത്മീയം, മാനസീകം, ശാരീരികം എന്നീ നിലകളില് വേണം ഈ വിഷയത്തെ നേരിടേണ്ടത്. അത് അങ്ങേയറ്റം പ്രയോജനപ്പെടുത്തേണ്ടതാണ്.\nആത്മീയം: മനുഷ്യന് ശരീരം മാത്രമല്ല. ആത്മീയമായ ഉണര്‍വു നിലനിര്‍ത്തിയാല് അസുഖങ്ങളുണ്ടാകാതിരിക്കാനുള്ള സാധ്യത ഏറെയാണ്. ഇപ്പോള് പള്ളിയിലും ക്ഷേത്രത്തിലും മോസ്ക്കിലുമൊന്നും പോകാനാവില്ല എന്നത് ആളുകളില് അല്പം അസ്വസ്ഥത ഉളവാക്കിയിട്ടുണ്ട്. എല്ലാ മതങ്ങളും തുടങ്ങിയതും നിലനിന്നതും പള്ളിയിലും ക്ഷേത്രത്തിലുമായിരുന്നില്ല, വീട്ടിലായിരുന്നു. കേരളത്തിലെ കൊന്തയും നാമജപങ്ങളും കേരളിയര് മറന്നിട്ടില്ല. വീട്ടു മാമ്മോദീസായും വീടുകളിലെ കല്യാണങ്ങളും ഓര്‍ത്തെടുക്കുക. വീടുകളില്‍നിന്ന് അച്ചന്മാര് പള്ളിയിലേക്കു വിളിച്ചു കൊണ്ടുപോയതാണ്. ഇപ്പോള് തിരിച്ചു വീട്ടിലാക്കാനുള്ള അവസരമാണ്. ആചാരങ്ങള്‍ക്കപ്പുറമുള്ള ആത്മീയതയുടെ കാലമാണിത്. മനുഷ്യന്‍റെ സൗഖ്യം പ്രാണനിലൂടെയാണ്. ദൈവവും നമ്മളും തമ്മിലുള്ള ബന്ധമാണു പ്രധാനം.\nമാനസികം: ഇതൊരു യുദ്ധമാണ്. മനക്കരുത്തില്ലെങ്കില് ഒരു യുദ്ധവും ജയിക്കില്ല. ഭയപ്പെടാതിരിക്കുക. പ്രതീക്ഷയും പ്രത്യാശയമുള്ളവരായിരിക്കുക. മനുഷ്യര് തമ്മിലുള്ള നല്ല ബന്ധമാണു മനസ്സിനു ശക്തിപകരുക. ഭയപ്പെടരുത്. ധൈര്യമായിട്ടിരിക്കുക, മലയാളം റ്റി.വി. ചാനലുകള്‍മാത്രം കണ്ടുകൊണ്ടിരുന്നാല് ഭയപ്പെടാന് സാധ്യതയുണ്ട്. ഭയപ്പെടാതിരിക്കുക ഒരു പ്രധാനഘടകമാണ്. നമ്മള് മനുഷ്യരു തമ്മില് നല്ല ബന്ധം നിലനിര്‍ത്തുക. ആരോടും വെറുപ്പും വഴക്കും തോന്നാതിരിക്കുക. 81 ശതമാനം പേര്‍ക്കും ചെറിയ ഒരു ഇന്‍ഫെക്ഷന് ഉണ്ടാകുകയും അതു പോകുകയും ചെയ്യും എന്നറിയുമ്പോഴും ധൈര്യം ലഭിക്കും.\nശാരീരികം: ശുദ്ധ ജലം, ജ്യൂസ് തുടങ്ങിയവ കുടിക്കുക. ശരീര ശ്രവങ്ങളിലൂടെയാണ് ഇതു പടരുക. തുമ്മുമ്പോഴും ചുമക്കുമ്പോഴും തൂവാല ഉപയോഗിച്ചു ശ്രവങ്ങള് പുറത്തു വീഴാതിരിക്കാന് ശ്രദ്ധിക്കുക. പൊതുനിരത്തുകളില് തുപ്പാതിരിക്കാന് എല്ലാവരും ശ്രമിക്കേണ്ടതാണ്. ആറടി ദൂരമാണു നല്ലത്. വൈറസ് ഏറ്റവും ചെറിയ ജീവിയാണ്. ശ്വാസകോശത്തില് ചെന്നുചേരുമ്പോള് അണു വര്‍ദ്ധിക്കും. അടച്ചിരിക്കുന്ന വീട്ടിലാണ് എല്ലാവര്‍ക്കും പടരുന്നത്. തുറന്നിട്ടാല് അന്തരീക്ഷത്തിലൂടെ പോകും. എ.സി. യുള്ള റൂമില് ഇരിക്കരുത്. അടച്ചിട്ടുള്ള മുറിയില് ഇരിക്കാതിരിക്കുക. ചെറിയ തോതിലുള്ള പനി തോന്നിയാല് വീട്ടില് ഒതുങ്ങുക. റെസ്റ്റു ചെയ്യുക. പാരസെറ്റമോള് കഴിക്കരുത്. ശരീരത്തില് അണു വരുമ്പോള് ഫൈറ്റു ചെയ്യുന്നതിന്‍റെ ചൂടാണ്. പാരസെറ്റമോള് കഴിച്ചാല് ശരീര ഊഷ്മാവും താഴും. ഉടനെ അണു വര്‍ദ്ധിക്കും. പ്രശ്നങ്ങള് ഇരട്ടിക്കും.\nഇന്‍ഡ്യയില് സാമൂഹിക വ്യാപനം ഇതുവരെ ഉണ്ടായിട്ടില്ല എന്നാണു ഭരണാധികാരികള് പറയുക. Social distancing ആണ് ഇതിനുള്ള ഏക ഫലപ്രദമായ മാര്‍ഗം. അതുകൊണ്ടാണ് എല്ലാവരും വീട്ടില്‍ത്തന്നെ ഇരിക്കണം എന്നാവശ്യപ്പെടുന്നത്. അതുകൊണ്ടാണ് വിദേശരാജ്യങ്ങളില് നിന്നു വന്നവരും രോഗമുള്ളവരുമായി ബന്ധപ്പെട്ടിട്ടുള്ളവരും quarantine പാലിക്കണമെന്നു പറയുന്നത്. അസുഖം സംശയിക്കുന്നവരെ Home quarantine ലേക്കാണു വിടുക. അതെന്തുമാത്രം ഫലപ്രദമാണെന്നു പരിശോധിക്കേണ്ടതുണ്ട്. അങ്ങനെയുള്ളവരുടെ പരിശോധനയില് പോസിറ്റീവാണെന്നു തെളിഞ്ഞാല് ആ വീട്ടിലുള്ള എല്ലാവര്‍ക്കും വ്യാപിച്ചിരിക്കാന് സാധ്യതയേറെയാണ്. സംശയിക്കുന്നവരെ മുഴുവന് Hospital\nquarantine നു വിടാനുള്ളത്ര ആശുപത്രി സൗകര്യങ്ങള് ഒരു രാജ്യത്തും ഉണ്ടാവില്ല. മറ്റെന്തെങ്കിലും സൗകര്യം കണ്ടെത്താനായാല് നന്നായിരിക്കും.\nക്വാറന്‍റൈന് എന്ന വാക്ക് ആവൃതിക്കുള്ളില് പ്രവേശിച്ചു ജീവിക്കുന്നതിനെ സൂചിപ്പിക്കുന്നു എന്ന് ആലപ്പുഴ ബിഷപ് ഡോ. ജയിംസ് ആനാപറമ്പില് പറയുന്നു. ഈ വാക്കിന് ഒരു വലിയ സഭാച്ചുവയുണ്ട്. കുറാന്ത അഥവാ 40 ദിവസം എന്ന പദത്തില്‍നിന്നാണ് ഇതു രൂപം കൊണ്ടിരിക്കുന്നത്. സഭ തപസ്സുകാലം ആചരിക്കുന്ന ഈ വേളയില് നാം ഓരോരുത്തരും ആത്മിയമായ തപസ്സിന്‍റെ ആവൃതിയിലേക്കു പ്രവേശിക്കുകയാണെന്ന് ബിഷപ് വ്യാഖ്യാനിക്കുന്നു. എന്തായാലും ഭയപ്പെടേണ്ട. എന്നാല് ജാഗ്രത വേണം.\nമനുഷ്യരുടെ ചരിത്രത്തില് ഇതാദ്യമല്ല. ഇതിലും രൂക്ഷമായിരുന്നല്ലോ പ്ലേഗിന്‍റെ കാലം. കാലം അതിനെ അതിജീവിച്ചു. നമ്മളും ഇപ്പോഴത്തെ സാഹചര്യത്തെ അതിജീവിക്കുകതന്നെ ചെയ്യും. പണ്ടു ലെനിന് പറഞ്ഞതോര്‍ക്കുക. രണ്ടു ചുവടു മുന്നോട്ടു നടക്കണമെങ്കില് ഒരു ചുവടു പിന്നോട്ടു വയ്ക്കേണ്ടി വന്നേക്കാം.


സിലിഗി ഇവിടെയുണ്ട്, അവളുടെ കണ്‍മണികളും | Mathrubhumi Yathra\nOct 5, 2021, 12:02 PM IST\nകുഞ്ഞുങ്ങള്‍ക്ക് നാലുമാസം പ്രായം വരും. പിറക്കുമ്പോള് അവര് അഞ്ചുപേരായിരുന്നു.\n# എഴുത്ത്: ജി ഷഹീദ്\nവിശ്രമത്തിനിടെ സിലിഗിയും കുഞ്ഞും | ഫോട്ടോ: പത്മനാഭന് നാരായണന് | മാതൃഭൂമി യാത്ര\nനാല് കണ്‍മണികളെ ലാളിക്കുമ്പോഴും ആ അമ്മയുടെ നെഞ്ചില് തീയാണ്. പുല്‍ത്തകിടിയില് തലചായ്ച്ച് കിടക്കുമ്പോള് ലോകം എന്തെന്നറിയാത്ത കുരുന്നുകള് അമ്മയുടെ തലയില് കയറി തുള്ളിച്ചാടും. ഇമവെട്ടാതെ അമ്മ ചുറ്റും നോക്കും. ജാഗ്രതയുള്ള മുഖഭാവം. അവള് കാതോര്‍ക്കും, ശത്രുജീവികള് കടന്നുവരുന്നുണ്ടോ? കണ്‍മണികളുടെ രക്തത്തിനുവേണ്ടി പതിയിരിക്കുന്നവര് ഏറെയുണ്ട്. ആഫ്രിക്കന് ഭൂഖണ്ഡത്തിലുള്ള കെനിയയിലെ മസായ് മാര വന്യമൃഗസങ്കേതത്തില് നിന്നുള്ളതാണ് ഈ കാഴ്ചകള്.\nഏതാണ്ട് രണ്ടു വര്‍ഷത്തെ ഇടവേളയ്ക്കുശേഷം ഇവിടം വീണ്ടും അന്തര്‍ദേശീയ ശ്രദ്ധയാകര്‍ഷിക്കുകയാണ്. സിലിഗി എന്ന ചീറ്റപ്പുലിയെയും നാല് കണ്‍മണികളെയും കാണാന് യൂറോപ്പില് നിന്നും അമേരിക്കയില് നിന്നുമുള്ള വന്യജീവി ഫോട്ടോഗ്രാഫര്‍മാരുടെ പ്രവാഹമാണ്. കുഞ്ഞുങ്ങള്‍ക്ക് നാലുമാസം പ്രായം വരും. പിറക്കുമ്പോള് അവര് അഞ്ചുപേരായിരുന്നു. ഒന്നിനെ സിംഹം അടിച്ചുകൊന്നു. സിംഹത്തിന് ചീറ്റപ്പുലിയുടെ കുഞ്ഞുങ്ങളെ കൊല്ലുന്നത് വിനോദം മാത്രം.\nപക്ഷേ പുള്ളിപ്പുലി, കഴുതപ്പുലി, കുറുക്കന് തുടങ്ങിയ ശത്രുജീവികള് കുഞ്ഞിന്റെ രക്തം കുടിക്കും. ഇറച്ചിയും അകത്താക്കും.കുഞ്ഞുങ്ങളെ സംരക്ഷിക്കുക അമ്മയ്ക്ക് അഗ്നിപരീക്ഷയാണ്. അവയുടെ സാന്നിധ്യം മണത്തറിഞ്ഞ് ശത്രുജീവികള് ചുറ്റും കൂടുക പതിവാണ്. സങ്കേതത്തിലെ കഴുകന്മാരും ശല്യക്കാരാണ്. മിന്നല്‍വേഗത്തില് എത്തി കുഞ്ഞിനെ റാഞ്ചി പറന്നകലും. അമ്മയ്ക്ക് നിസ്സഹായതയോടെ നോക്കിനില്‍ക്കേണ്ടിവരും.\n( പൂർണരൂപം വായിക്കാൻ മാതൃഭൂമി യാത്ര ഒക്ടോബര് ലക്കം കാണുക)\nContent Highlights: siligi and her cubs in masai mara park\nശ്രീനഗറില് നിന്ന് എണ്‍പതു കിലോമീറ്ററകലെയാണീ ഹില്‍സ്റ്റേഷന്. സുവര്‍ണമേട് ..


aicc – Media Mangalam\nവി. എം സുധീരന്റെ രാജി തള്ളി എഐസിസി; ആശയപരമായി വിടവുണ്ടായെന്ന് താരിഖ് അൻവർ\nവി എം സുധീരന്റെ രാജി അംഗീകരിച്ചിട്ടില്ലെന്ന് താരിഖ് അൻവർ. സുധീരന്റെ എഐസിസി അംഗത്വത്തിൽ നിന്നുള്ള രാജിയാണ് എഐസിസി തള്ളിയത്. സംസ്ഥാന തലത്തിൽ ആശയപരമായി വിടവുണ്ടായെന്ന് പറഞ്ഞാണ് രാജി…\nകോൺഗ്രസ് ഇല്ലാതെ ഇന്ത്യയില്ല; കോൺഗ്രസിൽ ചേർന്നത് ജനാധിപത്യ പാർട്ടിയിൽ പ്രവർത്തിക്കാൻ: കനയ്യ കുമാർ\nന്യൂഡൽഹി: കനയ്യ കുമാറും ജിഗ്നേഷ് മെവാനിയും കോൺഗ്രസിൽ ചേർന്നു. സ്വാഗതം ചെയ്ത് കോൺഗസ് നേതാക്കൾ. അഭിപ്രായ സ്വാതന്ത്ര്യത്തിനുള്ള പോരാട്ടത്തിന്റെ പ്രതീകമാണ് കനയ്യ കുമാർ എന്ന് കെ സി…\nSreekumar S Pillai September 28, 2021\nകനയ്യ കുമാർ രാഹുലിനൊപ്പം; ഷഹീദ് പാർക്കിൽ പുഷ്പാർച്ചന; കനയ്യ കുമാറിന്റെ കോൺഗ്രസ് പ്രവേശം ഉടൻ\nന്യൂഡൽഹി: കനയ്യ കുമാർ രാഹുലിനൊപ്പം ഷഹീദ് പാർക്കിൽ എത്തി ചേർന്നു. ജിഗ്നേഷ് മെവാനി, ഹർദിക് പട്ടേൽ എന്നിവരും രാഹുലിനൊപ്പം എത്തിച്ചേർന്നിട്ടുണ്ട്. ഭഗത് സിങിന്റെ ജന്മദിനാചരണവുമായി ബന്ധപ്പെട്ട പുഷ്പാർച്ചന…\nകോൺഗ്രസിന് വൻ പ്രതിസന്ധി സൃഷ്ടിച്ച് വി എം സുധീരൻ; അണികളുടെ കൊഴിഞ്ഞുപോക്കിന് വേഗം കൂടുമെന്ന പേടിയിൽ നേതാക്കൾ; അനുനയ നീക്കവും ശക്തം\nതിരുവനന്തപുരം: വി എം സുധീരൻ എഐസിസി അംഗത്വം കൂടി രാജിവെച്ചതോടെ സംസ്ഥാനത്തെ കോൺഗ്രസ് കൂടുതൽ പ്രതിസന്ധിയിൽ. കഴിഞ്ഞ ദിവസം കെപിസിസി പ്രസിഡന്റ് കെ സുധാകരൻ വി എം…\nWeb Desk September 27, 2021\nപിണക്കം മാറാതെ വി. എം സുധീരൻ; എഐസിസി അംഗത്വവും രാജി വെച്ചു\nതിരുവനന്തപുരം: കെപിപിസിസി മുൻ പ്രസിഡന്റും കോൺഗ്രസ് നേതാവുമായ വി. എം സുധീരൻ എഐസിസി അംഗത്വവും രാജി വെച്ചു. കേരളത്തിലെ നേതൃത്വത്തിനോടുള്ള അസംതൃപ്തിയാണ് രാജിക്ക് കാരണം. കഴിഞ്ഞ ദിവസം…\nപൊട്ടിത്തെറികൾക്കിടയിലും കെപിസിസി പുനഃസംഘടന; എ-ഐ ഗ്രൂപ്പുകളെയും പരിഗണിച്ച് പരാതിയില്ലാതെ പുനഃസംഘടന നടത്താൻ എഐസിസി ജനറൽ സെക്രട്ടറി താരിഖ് അൻവ‍ർ\nതിരുവനന്തപുരം: പൊട്ടിത്തെറികൾക്കിടയിലും കെപിസിസി പുനഃസംഘടന സംബന്ധിച്ച് എഐസിസി ജനറൽ സെക്രട്ടറി താരിഖ് അൻവ‍ർ. സംസ്ഥാന നേതാക്കളുമായി ഇന്ന് താരിഖ് അൻവ‍ർ ചർച്ച നടത്തും. രാഷ്ട്രീയകാര്യ സമിതിയിൽ നിന്നും…\n“കേന്ദ്രസർക്കാർ പുറത്ത് വിടുന്നത് തെറ്റായ കണക്കുകൾ”: വീടുകൾ കയറി കോവിഡ് ബാധിതരുടെയും ദുരിതമനുഭവിക്കുന്നവരുടെയും കണക്കെടുക്കുമെന്ന് കോൺഗ്രസ്സ്\nന്യുഡൽഹി: കേന്ദ്ര സർക്കാർ പുറത്ത് വിടുന്ന കണക്കും യഥാർത്ഥ കണക്കും തമ്മിൽ വ്യത്യാസമുണ്ടെന്ന ആരോപണമുണ്ടാവുന്ന സാഹചര്യത്തിൽ വീടുകൾ കയറി കോവിഡ് ബാധിതരുടെയും ദുരിതമനുഭവിക്കുന്നവരുടെയും കണക്കെടുക്കുമെന്നറിയിച്ച് കോൺഗ്രസ്സ് നേതൃത്വം.…\nലക്ഷദ്വീപില് ഫിഷറീസ് ഉദ്യോഗസ്ഥർക്ക് കൂട്ടസ്ഥല മാറ്റം; ഫിഷറീസ് മേഖലയിലെ പദ്ധതികളുടെ കാര്യക്ഷമമായ നടത്തിപ്പിന് സ്ഥലം മാറ്റിയതെന്ന് വിശദീകരണം\nകവരത്തി: ലക്ഷദ്വീപിലെ പ്രശ്നങ്ങൾക്ക് പിന്നാലെ ഫിഷറീസ് ഉദ്യോഗസ്ഥർക്ക് കൂട്ടത്തോടെ സ്ഥലംമാറ്റം. ഒറ്റയടിക്ക് 39 ഉദ്യോഗസ്ഥരെയാണ് സ്ഥലം മാറ്റി ഉത്തരവിറക്കിയത്. ഫിഷറീസ് മേഖലയിലെ പദ്ധതികളുടെ കാര്യക്ഷമമായ നടത്തിപ്പിനാണ് സ്ഥലംമാറ്റിയതെന്നാണ്…\nഉമ്മന്‍ചാണ്ടി കെപിസിസി അധ്യക്ഷനാകുമെന്ന വാര്‍ത്തകള് തെറ്റ്; എഐസിസി തീരുമാനിക്കും അധ്യക്ഷനെ\nതിരുവനന്തപുരം: തലമുറ മാറ്റത്തിന് തയ്യാറായിക്കഴിഞ്ഞ കോണ്‍ഗ്രസില് താന് കെപിസിസി അധ്യക്ഷനാകുമെന്ന വാര്‍ത്തകള് തെറ്റാണന്ന് ഉമ്മന്‍ചാണ്ടി. എഐസിസിയാണ് കെപിസിസി അധ്യക്ഷനെ തീരുമാനിക്കുക. പുതിയ പ്രതിപക്ഷ നേതാവ് വി ഡി…\nMMNetwork Desk May 22, 2021\nകേരളത്തിൽ കോൺഗ്രസ്സിന് ഉണ്ടാവുന്ന വലിയ മാറ്റം: സതീശന് പിന്തുണയുമായി തരൂർ\nതിരുവനന്തപുരം: പുതിയ പ്രതിപക്ഷനേതാവായി തിരഞ്ഞെടുക്കപ്പെട്ട വി ഡി സതീശന് പിന്തുണ അറിയിച്ച് കോൺഗ്രസ്സ് എംപി ശശി തരൂർ. പ്രതിപക്ഷ നേതാവിന്റെ സ്ഥാനത്തേക്ക് സതീശനെ തീരുമാനിച്ചത് കേരളത്തിൽ കോൺഗ്രസ്സിന്…


സിസിഎല് താരങ്ങളെ വിമാനത്തില് നിന്ന് ഇറക്കിവിട്ടു | Kerala Strikers team members evacuated from aeroplane - Malayalam Oneindia\nUpdated: Fri, Feb 21, 2014, 15:58 [IST]\nകൊച്ചി: സെലിബ്രിറ്റി ക്രിക്കറ്റ് ലീഗില് കളിക്കാന് പോവുകയായിരുന്നു അമ്മ കേരള സ്‌ട്രൈക്കേഴ്‌സിന്റെ താരങ്ങളെ വിമാനത്തില് നിന്ന് ഇറക്കി വിട്ടതായി വാര്‍ത്ത. കൊച്ചിയില് നിന്ന് ഹൈദരാബാദിലേക്ക് പോവുകയായിരുന്ന ടീം അംഗങ്ങളെയാണ് വിമാനത്തില് നിന്ന് ഇറക്കി വിട്ടത്.ഇന്‍ഡിഗോ എയര്‍ലൈന്‍സില് നിന്നാണ് കേരള താരങ്ങളെ ഇറക്കിവിട്ടത്.\nവിമാനത്തില് കേരളത്തിന്റെ സിനിമ താരങ്ങള് മോശമായി പെരുമാറി എന്നാണ് ആരോപണം. എയര്‍ഹോസ്റ്റസുമാര് പരാതിപ്പെട്ടതിനെ തുടര്‍ന്ന് പൈലറ്റ് ഇടപെട്ടാണത്രെ താരങ്ങളെ പുറത്തിറക്കിയത്.\nഎയർഹോസ്റ്റസുമാരോട് മോശമായി പെരുമാറിയ താരങ്ങളോട് പൈലറ്റ് മാപ്പുപറയാനാവശ്യപ്പെട്ടു. പക്ഷേ ഇതിന് കേരള സ്ട്രൈക്കേഴ്സ് അംഗങ്ങളാരും തയ്യാറായില്ല. ഇതോടെയാണ് പൈലറ്റ് ഇവരെ വിമാനത്തില് നിന്ന് ഇറക്കി വിട്ടത്. വിമാനത്തില് വച്ച് മോശമായി പെരുമാറിയാല് അവരെ പുറത്താക്കാന് പൈലറ്റിന് അധികാരമുണ്ട്. കേരള താരങ്ങളുടെ പെരുമാറ്റമാണ് പൈലറ്റിനെക്കൊണ്ട് ഇത്തരമൊരു നടപടിയെടുപ്പിച്ചത് എന്നും ആരോപണമുണ്ട്.\nഎന്നാല് താരങ്ങള്‍ക്ക് പറയാനുള്ളത് മറ്റൊന്നാണ്. വിമാനത്തിലെ സുരക്ഷാ മുന്‍കരുതലുകളെ കുറിച്ച് എയര് ഹോസ്റ്റസുമാര് വിവരിക്കുകയായിരുന്നു. അപ്പോള് താരങ്ങള് കയ്യടിച്ചുവത്രെ. ഇത് ഇഷ്ടപ്പെടാതിരുന്ന എയര് ഹോസ്റ്റസുമാര് ക്യാപ്റ്റനോട് പരാതിപ്പെട്ടു.\nഇതേത്തുടര്‍ന്ന് ക്യാപ്റ്റന് വിശദീകരണം ചോദിച്ചപ്പോള് തങ്ങള് വിമാനത്തില് നിന്ന് ഇറങ്ങിപ്പോരുകയായിരുന്നു എന്നാണ് കേരള സ്‌ട്രൈക്കേഴ്‌സ് അധികൃതര് പറയുന്നത്.\nകളിച്ച മത്സരങ്ങളെല്ലാം ജയിച്ചാണ് കേരള ടീം സിസിഎല്ലിന്റെ സെമിഫൈനലില് എത്തിയത്. സെമി മത്സരത്തിനായി ഹൈദരാബാദിലെക്ക് പോകുന്നതിനിടെയാണ് വിമാനത്തില് പ്രശ്‌നം ഉണ്ടായത്.\nkerala strikers ccl aeroplane captain air hostess hyderabad സിസിഎല് വിമാനം ക്യാപ്റ്റന് എയര് ഹോസ്റ്റസ് ഹൈദരാബാദ് കൊച്ചി\nKerala Strikers team members evacuated from aeroplane


നെയ്മര് പിഎസ്ജിയിലേക്ക് ചേക്കേറിയത് മണ്ടത്തരം: റൊണാള്‍ഡോ\nRONALDO CRITISESE NEYMAR TRANSFER TO PSG\nFirst Published 13, Jan 2018, 4:21 PM IST\nസാവോപോള: ബ്രസീലിയന് താരം നെയ്‌മര് റെക്കോര്‍ഡ് തുകയ്ക്ക് പാരിസ് സെയ്ന്‍റ് ജര്‍മ്മനിലേക്ക് കൂടുമാറിയത് തെറ്റായിപ്പോയെന്ന് ഫുട്ബോള് ഇതിഹാസം റൊണാള്‍ഡോ. നെയ്മറുടെ തീരുമാനം താരത്തെ പിന്നോട്ടടിക്കുമെന്ന് മുന് ലോക ഫുട്ബോളറായ റൊണാള്‍ഡോ കുറ്റപ്പെടുത്തി. 2016 ആഗസ്റ്റിലാണ് 222 മില്യന് യൂറോ എന്ന റെക്കോര്‍ഡ് തുകയ്ക്ക് നെയ്മര് ബാഴ്സിലോണയില് നിന്ന് ഫ്രഞ്ച് ക്ലബായ പിഎസ്ജിയില് ചേക്കേറിയത്.\nഅതേസമയം പാരിസ് സെയ്ന്‍റ് ജര്‍മ്മനില് മികച്ച ഫോമിലുള്ള നെയ്മര് ഇതിനകം 22 മത്സരങ്ങളില് 20 ഗോളുകള് നേടിക്കഴിഞ്ഞു. എന്നാല് നെയ്മറുടെ തീരുമാനം കരിയറിന് ഗുണം ചെയ്യില്ലെന്ന് ബാഴ്സിലോണ, ഇന്‍റര് മിലാന്, റയല് മാഡ്രിഡ്, എസ് മിലാന് ക്ലബൂകള്‍ക്കായി കളിച്ചിട്ടുള്ള റൊണാള്‍ഡോ പറയുന്നു. ബ്രസീലിയന് ഫുട്ബോള് ഇതിഹാസം സീക്കോയുമായി നടത്തിയ അഭിമുഖത്തിലാണ് റൊണാള്‍ഡോ അഭിപ്രായം വെളിപ്പെടുത്തിയത്.\nഎന്നാല് മാഞ്ചസ്റ്റര് സിറ്റിയുടെ ഫോര്‍വേഡ് ഗബ്രിയേല് ജീസസിനെ മുന് ലോക ഫുട്ബോളര് പ്രശംസിച്ചു. ബ്രസീലില് ഏഴ് വര്‍ഷത്തിനിടയിലെ മികച്ച സെന്‍ട്രല് സ്‌ട്രൈക്കറാണ് ജീസസ്. ബ്രസീലിയന് ടീമില് ദീര്‍ഘകാലമായി ഒഴിഞ്ഞുകിടക്കുന്ന ഒന്‍പതാം നമ്പര് ജഴ്സിയിലെ വിടവ് നികത്താന് ജീസസിന് കഴിയുമെന്ന് റൊണാള്‍ഡോ പറയുന്നു. ബ്രസീലില് റൊണാള്‍ഡോയുടെ പിന്‍ഗാമിയാണ് ജീസസ് എന്ന് വിലയിരുത്തപ്പെടുന്നത്.\nLast Updated 5, Oct 2018, 12:13 AM IST


സന്ദര്‍ശക വിസയിലെത്തി ദുബൈ വിമാനത്താവളത്തില് കുടുങ്ങിയവരെ തിരിച്ചയച്ചു | various nationals stranded at Dubai airport repatriated\nസന്ദര്‍ശക വിസയിലെത്തി ദുബൈ വിമാനത്താവളത്തില് കുടുങ്ങിയവരെ തിരിച്ചയച്ചു\nമാനദണ്ഡങ്ങള് പാലിക്കാതെ എത്തിയവരില് ഏറെയും പാകിസ്ഥാന് പൗരന്മാരാണെന്നാണ് റിപ്പോര്‍ട്ടുകള്. തിരിച്ചുപോകുന്ന വിമാനങ്ങളിലെ സീറ്റ് ലഭ്യതയ്‍ക്ക് അനുസരിച്ചാണ് വിമാനത്താവളത്തില് കുടുങ്ങിയവരെ മടക്കി അയച്ചത്.\nDubai - United Arab Emirates, First Published Oct 15, 2020, 6:57 PM IST\nദുബൈ: സന്ദര്‍ശക വിസയില് ദുബൈ വിമാനത്താവളത്തിലെത്തിയ ഇരുനൂറോളം പേര് പ്രവേശന മാനദണ്ഡങ്ങള് പാലിക്കാത്തതിനെ തുടര്‍ന്ന് തിരിച്ചയച്ചു. സന്ദര്‍ശക വിസയിലെത്തുന്നവരുടെ പക്കല് രാജ്യത്ത് താമസിക്കാനായി 2000 ദിര്‍ഹമെങ്കിലും കൈവശം വേണമെന്നും ഹോട്ടല് ബുക്കിങ് രേഖകളടക്കം ഹാജരാക്കണമെന്നുമുള്ള നിബന്ധനയാണ് ഇവര് പാലിക്കാത്തിരുന്നത്. വിവിധ രാജ്യക്കാരായ നിരവധിപ്പേര് വിമാനത്താവളത്തില് കുടുങ്ങിയെന്ന് പ്രാദേശിക മാധ്യമങ്ങള് റിപ്പോര്‍ട്ട് ചെയ്‍തു.\nമാനദണ്ഡങ്ങള് പാലിക്കാതെ എത്തിയവരില് ഏറെയും പാകിസ്ഥാന് പൗരന്മാരാണെന്നാണ് റിപ്പോര്‍ട്ടുകള്. തിരിച്ചുപോകുന്ന വിമാനങ്ങളിലെ സീറ്റ് ലഭ്യതയ്‍ക്ക് അനുസരിച്ചാണ് വിമാനത്താവളത്തില് കുടുങ്ങിയവരെ മടക്കി അയച്ചത്. ബുധനാഴ്‍ച ഫ്ലൈ ദുബൈ, എമിറേറ്റ്സ്, എയര്‍ബ്ലൂ, പി.ഐ.എ വിമാനങ്ങളിലെത്തിയവര്‍ക്കാണ് മാനദണ്ഡങ്ങള് പാലിക്കാത്തതിനെ തുടര്‍ന്ന് അനുമതി നിഷേധിച്ചത്. ഇവരില് മിനിമം മാനദണ്ഡങ്ങളെങ്കിലും പാലിച്ചവര്‍ക്ക് പിന്നീട് അധികൃതര് പ്രവേശനം അനുവദിച്ചു. മറ്റുള്ളവരെയാണ് അതത് രാജ്യങ്ങളിലേക്ക് തിരിച്ചയച്ചത്.\nLast Updated Oct 15, 2020, 6:57 PM IST\nVarious nationals stranded\nവിവിധ രാജ്യക്കാര് കുടുങ്ങി


ജഗതി പറഞ്ഞു; 'എടാ നീ എനിക്ക് വേണ്ടി കൈയില് നിന്ന് കുറെ നമ്പറുകള് ഇട്ടത് ഗുണമായി' | Jagathy Sreekumar CID Unnikrishnan comedy song scene Jayaram Maniyanpilla\nഇനിയും കണ്ടു മതിവന്നിട്ടില്ല സിഐഡി ഉണ്ണികൃഷ്ണനിലെ ആ സംഗീതമത്സരം. ഒരു സാധാരണ അര്‍ദ്ധശാസ്ത്രീയ ഗാനചിത്രീകരണത്തെ അവിസ്മരണീയമാക്കി മാറ്റാന് ജഗതി പുറത്തെടുക്കുന്ന ചെപ്പടിവിദ്യകള് എത്ര സ്വാഭാവികം, എത്ര ഔചിത്യപൂര്‍ണ്ണം.\nസി.ഐ.ഡി ഉണ്ണികൃഷ്ണനില് ജഗതി ശ്രീകുമാര്| Photo: Mathrubhumi Archives\nവേണമെങ്കില് എന്തരോ എന്തോ'' എന്നു പറഞ്ഞ് ചുളുവില് ഒഴിഞ്ഞുമാറാമായിരുന്നു ജഗതി ശ്രീകുമാറിന്. പകരം എന്തരോ മഹാനുഭാവുലു'' എന്ന് പാടുകയാണ് അദ്ദേഹം ചെയ്തത്. അഭിനയിച്ച ഗാനരംഗങ്ങളില് ഏറ്റവും പ്രിയപ്പെട്ടത് ഏതെന്ന ചോദ്യത്തിനുള്ള ഇന്‍സ്റ്റന്റ് മറുപടി. രാജസേനന് സംവിധാനം ചെയ്ത സിഐഡി ഉണ്ണികൃഷ്ണന് ബിഎ ബിഎഡ് (1994) എന്ന സിനിമയിലെ ആരറിവും താനേ ഏഴു സ്വരങ്ങളാക്കി'' എന്ന കച്ചേരിരംഗം എന്തുകൊണ്ടാവണം ജഗതിക്ക് ഇത്രയേറെ പ്രിയപ്പെട്ടതായി മാറിയത്? നേരിട്ടുതന്നെ ചോദിച്ചിട്ടുണ്ട്; ഇരുപത് വര്‍ഷം മുന്‍പ് കോഴിക്കോട് മഹാറാണി ഹോട്ടലില് വെച്ചുള്ള ഒരു അനൗപചാരിക സംഭാഷണത്തിനിടെ. ജഗതിയിലെ നടനും ഗായകനും പടത്തിലെ കഥാപാത്രവും പരസ്പരം ലയിച്ചുചേര്‍ന്ന് ഒന്നായൊഴുകുന്ന മായികക്കാഴ്ച്ച എത്രയോ ഗാനരംഗങ്ങളില് കണ്ടിട്ടുള്ളവരാണല്ലോ മലയാളികള്. പാടുന്ന പാട്ടില് നമ്മുടെ ആത്മാംശം കൂടി കലരുമ്പോഴേ അഭിനയം തികവാര്‍ന്നതാകൂ. അതിന് പിന്നണിഗായകന്റെ പിന്തുണ അത്യാവശ്യം. ഈ പാട്ട് കൃഷ്ണചന്ദ്രന് പാടിയിട്ടുള്ളത് എന്റെ സ്വഭാവ വിശേഷങ്ങളും ശരീരഭാഷയുമെല്ലാം ഉള്‍ക്കൊണ്ടുകൊണ്ടാണ്. ആ ഗാനരംഗം വിജയിച്ചുവെങ്കില് നടന് മാത്രമല്ല ഗായകന് കൂടി അവകാശപ്പെട്ടതാണ് അതിന്റെ ക്രെഡിറ്റ്.''-ജഗതിയുടെ വിനയപൂര്‍ണ്ണമായ വാക്കുകള്.\nഇനിയും കണ്ടു മതിവന്നിട്ടില്ല സിഐഡി ഉണ്ണികൃഷ്ണനിലെ ആ സംഗീതമത്സരം. ഒരു സാധാരണ അര്‍ധശാസ്ത്രീയ ഗാനചിത്രീകരണത്തെ അവിസ്മരണീയമാക്കി മാറ്റാന് ജഗതി പുറത്തെടുക്കുന്ന ചെപ്പടിവിദ്യകള് എത്ര സ്വാഭാവികം, എത്ര ഔചിത്യപൂര്‍ണ്ണം. തത്തക്കിട തകതകിട തകതകിട തജ്ജം'' എന്നാലപിച്ചുകൊണ്ടുള്ള ആ രംഗപ്രവേശം തന്നെ അത്യുജ്ജ്വലം. അപ്രതീക്ഷിതമായി ഇടയ്‌ക്കൊരു തത്ത'' കടന്നുവരുന്നതോടെ നാം ചിരിച്ചു തുടങ്ങുന്നു. ഷഡ്കാല ഗോവിന്ദമാരാരോടിടയാന് തല്‍ക്കാലം ഞാനേയുള്ളൂ എന്ന് തുടങ്ങുന്ന ചരണത്തിലെ എന്തരോ മഹാനുഭാവുലു'' എന്ന ഭാഗമെത്തുമ്പോള് ജഗതിയുടെ മനോധര്‍മ്മ പ്രകടനം ഉദാത്തമായ തലത്തിലെത്തുകയായി. സാക്ഷാല് ത്യാഗരാജ സ്വാമികളെയും ഷഡ്കാല ഗോവിന്ദമാരാരെയും പാട്ടുപാടിയ കൃഷ്ണചന്ദ്രനെയുമെല്ലാം ഒരു നിമിഷം വിസ്മരിച്ചുപോകുന്നു നാം. എങ്ങനെ മറക്കാതിരിക്കും? മഹത്തായ ആ ത്യാഗരാജകൃതിയെ സ്വതസിദ്ധമായ ശൈലിയില് തിരോന്തരം'' ഭാഷയിലൂടെ അഴിച്ചു പണിയുകയാണ് ജഗതിയിലെ അപൂര്‍വസിദ്ധികളുള്ള കലാകാരന്. നമിച്ചുപോകും ആരും.\nപാട്ട് ഷൂട്ട് ചെയ്ത് ദിവസങ്ങള്‍ക്കകം ചെന്നൈ പ്രസാദ് സ്റ്റുഡിയോയുടെ മുകളിലെ ഡബ്ബിംഗ് തിയേറ്ററില് വെച്ച് യാദൃച്ഛികമായി ജഗതിയെ കണ്ടുമുട്ടിയത് കൃഷ്ണചന്ദ്രന്റെ ഓര്‍മ്മയിലുണ്ട്. കണ്ടയുടന് എന്നെ അടുത്തു വിളിച്ച് ജഗതിച്ചേട്ടന് സ്വകാര്യമായി പറഞ്ഞു: എടാ നീ എനിക്ക് വേണ്ടി കൈയില് നിന്ന് കുറെ നമ്പറുകള് ഇട്ടത് ഗുണമായി. അതുകൊണ്ടാണ് മറ്റവന്മാരെയൊക്കെ മലര്‍ത്തിയടിക്കാന് പറ്റിയത്..'' സംഗീത ജീവിതത്തില് ലഭിച്ച വിലമതിക്കാനാവാത്ത അംഗീകാരമായിത്തന്നെ ആ വാക്കുകളെ കാണുന്നു കൃഷ്ണചന്ദ്രന്. പറയുന്നത് ജഗതിയാണല്ലോ. ജഗതി ഉദ്ദേശിച്ച മറ്റവന്മാര്'' ആരെന്നുകൂടി അറിയുക -- ജയറാമും മണിയന്‍പിള്ള രാജുവും. പക്കമേളക്കാരായി ഇന്ദ്രന്‍സ്, ജനാര്‍ദ്ദനന് തുടങ്ങിയവര്.ജയറാമിന് വേണ്ടി പാടുന്നത് ഗാനഗന്ധര്‍വന് യേശുദാസ്, രാജുവിന് വേണ്ടി ജയചന്ദ്രന്. രണ്ടു അതുല്യ പ്രതിഭകള്‍ക്കൊപ്പം ഒരു ഗാനത്തില് പങ്കാളിയാകാന് തിരഞ്ഞെടുക്കപ്പെട്ടത് തന്നെ മഹാഭാഗ്യം എന്ന് കരുതുന്നു കൃഷ്ണചന്ദ്രന്. താരനിബിഢ''മായ ആ ഗാനം ഇന്ന് ഓര്‍മ്മയില് അവശേഷിപ്പിക്കുന്നത് ജഗതിയുടെ അഭിനയവും കൃഷ്ണചന്ദ്രന്റെ ആലാപനവുമാണ് എന്നത് എന്റെ വ്യക്തിപരമായ അഭിപ്രായം.\nപാട്ട് രസകരമായതിന് നന്ദി പറയേണ്ടത് ഗാനരചയിതാവ് ബിച്ചു തിരുമലയോടും സംഗീത സംവിധായകന് ജോണ്‍സണോടുമാണെന്നു പറയും കൃഷ്ണചന്ദ്രന്. ജഗതിയുടെ അഭിനയവും സംസാരശൈലിയുമായി സ്വാഭാവികമായി ഇണങ്ങിനില്‍ക്കുന്ന വാക്കുകളാണ് ബിച്ചു എഴുതിയത്. ഗായകരുടെയും ഓര്‍ക്കസ്ട്രയുടേയും ട്രാക്ക് എടുത്തുവെച്ചിരുന്നു ജോണ്‍സണ് മാഷ്. ദാസേട്ടനും ജയേട്ടനും അവരവരുടെ ഭാഗം പാടിത്തീര്‍ത്ത ശേഷം വൈകുന്നേരമാണ് എന്റെ വരവ്. വന്നയുടന് മാഷ് എന്റെ തോളില്; തട്ടി പറഞ്ഞു. നിന്നെ കയറൂരി വിടുകയാണ്. ഇഷ്ടമുള്ളതെന്തും ചെയ്യാം. ജഗതിയാണ് സിനിമയില് പാടുന്നത് എന്ന് മാത്രം ഓര്‍ത്താല് മതി.'' അപ്രതീക്ഷിതമായ ആ സ്വാതന്ത്ര്യം ഗായകന് മതിമറന്ന് ആഘോഷിക്കുക തന്നെ ചെയ്തു. തിരുവനന്തപുരം ശൈലിയില് തത്ത എന്നും എന്തരോ മഹാനുഭാവുലു എന്നൊക്കെ വെച്ചുകാച്ചുമ്പോള്, ജഗതിച്ചേട്ടന് തന്നെയായിരുന്നു മനസ്സില്. പിന്നീട് സിനിമയില് ആ രംഗം കണ്ടപ്പോള് അന്തംവിട്ടുപോയി. ഗാനത്തെ പൂര്‍ണ്ണമായി ശരീരത്തിലേക്ക് ആവാഹിക്കുകയായിരുന്നു അദ്ദേഹം -തികച്ചും അനായാസമായി..''\nContent Highlights: Jagathy Sreekumar CID Unnikrishnan comedy, song scene, Jayaram, Maniyanpilla\nപൂര്‍ണേന്ദുമുഖിയുടെ കഥ തോളറ്റം വെട്ടി നിറുത്തിയ നരവീണ മുടിയിലൂടെ പതുക്കെ വിരലോടിക്കേ ..\nActor Jagathy Sreekumar


Suresh Gopi wishes for wife birthday : പ്രിയതമയ്ക്ക് ആശംസകൾ!! ജീവിതത്തിലെ പുതിയ സന്തോഷം പങ്കുവെച്ച് സുരേഷ് ഗോപി; ആശംസകൾ നേർന്ന് ആരാധകർ.!! | Suresh Gopi wishes for wife birthday\nSuresh Gopi wishes for wife birthday : നടനും രാഷ്ട്രീയ പ്രവർത്തകനുമായ സുരേഷ് ഗോപി തന്റെ ഭാര്യ രാധികയ്ക്ക് ജന്മദിനാശംസകൾ നേർന്നു. ഞായറാഴ്ച്ച (മെയ് 8), മാതൃദിനത്തിലായിരുന്നു സുരേഷ് ഗോപിയുടെ ഭാര്യ രാധിക നായരുടെ ജന്മദിനം. നടൻ തന്റെ ഭാര്യയ്‌ക്കായി സോഷ്യൽ മീഡിയയിൽ മാതൃദിനത്തിന്റെ മഹിമ ഉൾക്കൊള്ളിച്ചു കൊണ്ടുള്ള ഹൃദയംഗമമായ ഒരു കുറിപ്പ് പങ്കുവെച്ചു.\n1990 ഫെബ്രുവരി 8-നാണ് സുരേഷ് ഗോപിയും രാധിക നായരും തമ്മിലുള്ള വിവാഹം നടന്നത്. യുവനടൻ ഗോകുൽ സുരേഷ് ഉൾപ്പടെ ദമ്പതികൾക്ക്5മക്കളാണ് ഉള്ളത്. ലക്ഷ്മി സുരേഷ്, ഗോകുൽ സുരേഷ്, ഭാഗ്യ സുരേഷ്, ഭാവ്നി സുരേഷ്, മാധവ് സുരേഷ് എന്നിവരാണ് മക്കൾ. ഇവരിൽ, മകൾ ലക്ഷ്മി ഒന്നര വയസ്സ് പ്രായമുണ്ടായിരുന്നപ്പോൾ ഒരു കാർ അപകടത്തിൽ മരണപ്പെട്ടു. ഒരു തികഞ്ഞ കുടുംബസ്ഥനായ സുരേഷ് ഗോപി, ഭാര്യ രാധികയ്‌ക്കൊപ്പം നിൽക്കുന്ന ഒരു ചിത്രം പങ്കുവെച്ചുക്കൊണ്ടാണ്,\nഭാര്യക്ക് ജന്മദിനാശംസകളും മാതൃദിനാശംസകളും നേർന്നത്. “എന്റെ പ്രിയതമയ്ക്കും അഞ്ച് കുട്ടികളുടെ അമ്മയ്ക്കും ജന്മദിനാശംസകളും മാതൃദിനാശംസകളും! ഒരു സൂപ്പർ വുമണ് ആഘോഷിക്കാൻ ഇതിലും മികച്ചൊരു ദിവസമോ!” സുരേഷ് ഗോപി തന്റെ ഇൻസ്റ്റാഗ്രാം ഹാൻഡിലിൽ കുറിച്ചു. നിരവധി ആരാധകരാണ് കമന്റ് ബോക്സിൽ രാധികയ്ക്ക് ആശംസകൾ നേർന്ന് എത്തിയത്. നീണ്ട ഇടവേളക്ക് ശേഷം സിനിമയിലേക്ക് തിരിച്ചെത്തിയ സുരേഷ് ഗോപി, ഇപ്പോൾ മലയാള സിനിമയിൽ സജീവമായിരിക്കുകയാണ്.\nനിതിൻ രഞ്ജി പണിക്കർ സംവിധാനം ചെയ്ത ‘കാവൽ’ ആണ് സുരേഷ് ഗോപിയുടെ ഏറ്റവും ഒടുവിൽ പുറത്തിറങ്ങിയ ചിത്രം. ജോഷി ചിത്രം ‘പാപ്പൻ’, മാത്യൂസ് തോമസ് ചിത്രം ‘ഒറ്റക്കൊമ്പൻ’ എന്നീ സുരേഷ് ഗോപി ചിത്രങ്ങൾ ഈ വർഷം റിലീസിനെത്തും. കൂടാതെ, ഹനീഫ് അദേനി, മേജർ രവി തുടങ്ങിയവർക്കൊപ്പമുള്ള ചിത്രങ്ങൾ പ്രഖ്യാപിക്കാനിരിക്കുകയാണ് സുരേഷ് ഗോപി.


ക്ലിഫ് ഹൗസ് - വിക്കിപീഡിയ\nകേരളമുഖ്യമന്ത്രിയുടെ ഔദ്യോഗികവസതിയായ ക്ലിഫ് ഹൗസിന്റെ മുൻവശം.\nപരമ്പരാഗത കേരളീയ വാസ്തുശൈലി\n15,000 sq ft ([convert: unknown unit])\nതിരുവിതാംകൂർ രാജകീയ മരാമത്ത്\nകേരള മുഖ്യമന്ത്രിയുടെ ഔദ്യോഗിക വസതിയാണ് ക്ലിഫ് ഹൗസ് കേരളത്തിന്റെ തലസ്ഥാനമായ തിരുവനന്തപുരത്തെ നന്ദൻകോട് എന്ന സ്ഥലത്താണിത് സ്ഥിതി ചെയ്യുന്നത്. ക്ലിഫ് ഹൗസ് വളപ്പിന്റെ ഭാഗമാണ് ക്ലിഫ് ഹൗസ് എന്ന ഭവനം. ഈ വളപ്പിൽ മറ്റ് നാല് മന്ത്രിമാരുടെ ഔദ്യോഗികവസതികളുമുണ്ട്. ഈ സ്ഥലം മന്ത്രിമാരുടെ വാസമേഖലയിലാണ്.\nഇത് നിയമപരമായ ഔദ്യോഗികവസതിയല്ല. ഇന്ത്യൻ നിയമത്തിലോ പ്രോട്ടോക്കോളിലോ മന്ത്രിമാർ ഏതെങ്കിലും നിശ്ചിത ഭവനത്തിൽ താമസിക്കണമെന്ന വ്യവസ്ഥയില്ല. മന്ത്രി താമസിക്കുന്ന സ്ഥലം സ്വകാര്യ സ്വത്താണെങ്കിലും പൊതു സ്വത്താണെങ്കിലും അതാണ് ഔദ്യോഗികവസതിയായി നിയമം കണക്കാക്കുന്നത്. കേരളത്തിലെ മിക്ക മുഖ്യമന്ത്രിമാരും ക്ലിഫ് ഹൗസ് തങ്ങളുടെ ഔദ്യോഗികവസതിയായി തിരഞ്ഞെടുത്തിട്ടുണ്ട്. .\n2 ക്ലിഫ് ഹൗസ് വളപ്പ്\nതിരുവിതാംകൂറിന്റെ രാജഭരണകാലത്ത് ദേവസ്വത്തിന്റെ ചുമതലയുള്ള ദിവാൻ പേഷ്കാരുടെ (സംസ്ഥാനസെക്രട്ടറി) ഔദ്യോഗികവസതിയായാന് ക്ലിഫ് ഹൗസ് പണിയിക്കപ്പെട്ടത്. തിരുവിതാംകൂർ ദേവസ്വം ഓഫീസ് നന്ദൻകോട് സ്ഥാപിക്കാൻ തീരുമാനമെടുത്തതിനാൽ പേഷ്കാരുടെ ഔദ്യോഗിക വസതി അതിനടുത്താകണമെന്ന് തീരുമാനിക്കപ്പെടുകയായിരുന്നു. സ്വാതന്ത്ര്യത്തിനുശേഷം സംസ്ഥാന പൊതുമരാമത്തുവകുപ്പ് ഈ കെട്ടിടവും വളപ്പും ഏറ്റെടുക്കുകയും ഇത് ഒരു സംസ്ഥാന അതിഥിമന്തിരമായി മാറ്റിയെടുക്കുകയും ചെയ്തു. 1956-ൽ ഇത് മന്ത്രിമന്ദിരമായി പുനർ വർഗ്ഗീകരിക്കപ്പെട്ടു.\n1957-ൽ കേരള സംസ്ഥാനം രൂപീകരിക്കപ്പെട്ടപ്പോൾ, ആദ്യ മുഖ്യമന്ത്രിയായ ഇ.എം.എസ്. നമ്പൂതിരിപ്പാട് ഈ വീടിന്റെ സ്ഥാനത്തിനുള്ള മെച്ചം ചൂണ്ടിക്കാട്ടി തിരു-കൊച്ചി മുഖ്യമന്ത്രിമാർ ഔദ്യോഗികവസതിയായി ഉപയോഗിച്ചിരുന്ന റോസ് ഹൗസിനുപകരം തന്റെ ഔദ്യോഗികവസതിയായി തിരഞ്ഞെടുക്കുകയായിരുന്നു.\nമിക്ക മുഖ്യമന്ത്രിമാരും ക്ലിഫ് ഹൗസാണ് തങ്ങളുടെ ഔദ്യോഗികവസതിയായി തിരഞ്ഞെടുത്തിട്ടുള്ളത്. ഇതിന്റെ സ്ഥാനമാണ് പ്രാധമികമായി ഈ ഭവനത്തിനുള്ള മെച്ചം. കെ. കരുണാകരൻ മുഖ്യമന്ത്രിയായിരുന്നപ്പോൾ ഒരു ശക്തികേന്ദ്രം എന്ന നിലയിൽ ഈ ഭവനത്തിന്റെ പ്രാധാന്യം ഉന്നതിയിലെത്തുകയുണ്ടായി. 1979-നുശേഷം തുടർച്ചയായി കേരളമുഖ്യമന്ത്രിയുടെ ഔദ്യോഗിക വസതിയാണ് ക്ലിഫ് ഹൗസ്.\nക്ലിഫ് ഹൗസ് വളപ്പ്[തിരുത്തുക]\nക്ലിഫ് ഹൗസ് വളപ്പിന് 4.2 ഏക്കറാണ് വലിപ്പം. പ്രധാന ഭവനമായ ക്ലിഫ് ഹൗസിനു പുറമേ മറ്റ്4മന്ത്രിമന്ദിരങ്ങളും ഈ വളപ്പിലുണ്ട്. ഉഷസ്, അശോക, നെസ്റ്റ്, പൗർണ്ണമി എന്നീ മന്ത്രിമന്ദിരങ്ങളും ക്ലിഫ് ഹൗസും വളപ്പിലെ പൊതു സൗകര്യങ്ങൾ പങ്കുവയ്ക്കുന്നു.\nരണ്ടു നിലകളുള്ള ക്ലിഫ് ഹൗസ് പരമ്പരാഗത കേരള വാസ്തുശൈലിയിലാണ് നിർമിച്ചിരിക്കുന്നത്. ഇംഗ്ലീഷ് വാസ്തുശില്പരീതിയുടെ ചെറിയ സ്വാധീനവും ഈ കെട്ടിടത്തിൽ കാണാം. 15,000 ചതുരശ്രഅടിയാണ് വീടിന്റെ വിസ്തീർണ്ണം.7ബെഡ് റൂമുകളും മന്ത്രിയുടെ ഉദ്യോഗസ്ഥ‌രുടെ വാസസ്ഥലങ്ങളും ഇവിടെയുണ്ട്. മറ്റേത് ഔദ്യോഗിക വസതിയെയും പോലെ വീട്ടിനുള്ളിൽ ഒരു ഓഫീസ് സൗകര്യങ്ങളുമില്ല. വീട് മുഖ്യമന്ത്രിയുടെയും കുടുംബത്തിന്റെയും സ്വകാര്യ ഉപയോഗത്തിനു മാത്രമുള്ളതാണ്. എങ്കിലും ക്ലിഫ് ഹൗസിനുള്ളിൽ ഒരു കോൺഫറൻസ് മുറി സജ്ജമാക്കിയിട്ടുണ്ട്. ഇത് അനൗദ്യോഗിക യോഗങ്ങൾക്കുവേണ്ടിയുള്ളതാണ്. ഇതുവരെ ഒരു കാബിനറ്റ് യോഗവും ഇവിടെവച്ച് നടന്നിട്ടില്ല.\nവീടിന് വലിയ നാലു വരാന്തകളുണ്ട്. ഇതിൽ കിഴക്കേ വരാന്തയ്ക്കാണ് ഏറ്റവും വലിപ്പമുള്ളത്. കിഴക്കേ മുറിയാണ് പ്രധാനമായും ഔപചാരിക ആവശ്യങ്ങൾക്കുപയോഗിക്കുന്ന മുറി. ഇവിടെയാണ് അതിഥികളെ സാധാരണഗതിയിൽ സ്വീകരിക്കുന്നത്. ഔപചാരികാവശ്യങ്ങൾക്കായി2സ്വകാര്യ മുറികൾ കൂടി ഇവിടെയുണ്ട്. ഒരു സ്വകാര്യ ഓഫീസ്, ലൈബ്രറി, കോൺഫറൻസ് മുറി, പ്രൈവറ്റ് സ്റ്റാഫിന്റെ ഓഫീസുകൾ എന്നിവ കിഴക്കേ വശത്താണുള്ളത്. ഒരു സ്വകാര്യ ലിവിംഗ് റൂമും ഭക്ഷണമുറിയും പടിഞ്ഞറുവശത്ത് മറ്റു മുറികളോടൊപ്പമുണ്ട്. മിക്ക കിടപ്പു മുറികളും രണ്ടാം നിലയിലാണ്.\nപ്രൈവറ്റ് സെക്രട്ടറിമാർ, അസിസ്റ്റന്റുമാർ, സെക്യൂരിറ്റി സ്റ്റാഫ് മുതലായവരുടെ താമസസൗകര്യം പ്രധാന ഭവനത്തിനു വെളിയിലാണ്.\nക്ലിഫ് ഹൗസിൽ ഔപചാരികമായി പരിപാലിക്കുന്ന പൂന്തോട്ടമൊന്നുമില്ല. കിഴക്കുവശത്ത് നന്നായി പരിപാലിക്കുന്ന ചെറിയൊരു പുൽത്തകിടിയുണ്ട്. ഇവിടെ സ്വകാര്യ ചായസൽക്കാരങ്ങൾ നടത്താറുണ്ട്. ഭൂമിയുടെ വലിയൊരു ഭാഗം കൃഷിക്കായി ഉപയോഗിക്കുന്നുണ്ട്. ഇത് തുടങ്ങിയത് ഇ.കെ. നായനാരുടെ രണ്ടാം മന്ത്രിസഭയുടെ കാലത്താണ്. കെ. കരുണാകരന്റെ ഭരണകാലത്ത് അദ്ദേഹത്തിന്റെ ഭാര്യ കല്യാണി തങ്ങളുടെ സ്വകാര്യ ആവശ്യത്തിനായി ഒരു വലിയ പച്ചക്കറിത്തോട്ടം പരിപാലിക്കപ്പെടുന്നുണ്ട് എന്ന് ഉറപ്പുവരുത്തിയിരുന്നു. എ.കെ. ആന്റണി മുഖ്യമന്ത്രിയായിരുന്നകാലത്ത് അദ്ദേഹത്തിന്റെ താല്പര്യത്തിൽ ഇവിടെ ഒരു വാഴത്തോട്ടം ഉണ്ടായിരുന്നു. 1990-കളുടെ തുടക്കത്തിൽ കെ. കരുണാകരന് അപകടം പറ്റിയശേഷം ഡോക്ടർമാരുടെ ഉപദേശമനുസരിച്ച് ഇവിടെ ഒരു നീന്തൽക്കുളം സ്ഥാപിക്കപ്പെടുകയുണ്ടായി. വളപ്പിനുള്ളിൽ സുരക്ഷാ ഉദ്യോഗസ്ഥന്മാർക്കായി ഒരു സെക്യൂരിറ്റി ഓഫീസ് സ്ഥിതി ചെയ്യുന്നുണ്ട്.\n↑ കേരള സർക്കാർ\n↑ "ദി ഹിന്ദു". മൂലതാളിൽ നിന്നും 2003-07-02-ന് ആർക്കൈവ് ചെയ്തത്. ശേഖരിച്ചത് 2013-05-27.\n"https://ml.wikipedia.org/w/index.php?title=ക്ലിഫ്_ഹൗസ്&oldid=3653318" എന്ന താളിൽനിന്ന് ശേഖരിച്ചത്\nകേരളത്തിലെ സർക്കാർ കെട്ടിടങ്ങൾ\nഈ താൾ അവസാനം തിരുത്തപ്പെട്ടത്: 07:12, 29 ഓഗസ്റ്റ് 2021.


ആരേയും ആകർഷിക്കും രൂപഭാവത്തിൽ എയർ സസ്പെൻഷനുകളുമായി മാരുതി സ്വിഫ്റ്റ് - Malayalam DriveSpark\nആരേയും ആകർഷിക്കും രൂപഭാവത്തിൽ എയർ സസ്പെൻഷനുകളുമായി മാരുതി സ്വിഫ്റ്റ്\nUpdated: Friday, July 2, 2021, 20:28 [IST]\nമാരുതി സുസുക്കി സ്വിഫ്റ്റ് നിലവിൽ രാജ്യത്ത് ഏറ്റവുമധികം വിറ്റഴിക്കപ്പെടുന്ന കാറാണ്. ഒരു പതിറ്റാണ്ടിലേറെയായി ഇത് വിപണിയിലുണ്ട്, നിലവിൽ മൂന്നാം തലമുറ ആവർത്തനത്തിലാണ് സ്വിഫ്റ്റ് എത്തുന്നത്.\nചെറിയ സൗന്ദര്യവർധക മാറ്റങ്ങളോടെ മാരുതി സുസുക്കി അടുത്തിടെ സ്വിഫ്റ്റ് ഹാച്ച്ബാക്കിന്റെ 2021 പതിപ്പ് പുറത്തിറക്കിയിരുന്നു. വാഹന മോഡിഫയർമാരുടെ ഇടയിൽ ഇപ്പോഴും പ്രചാരമുള്ള വാഹനങ്ങളിലൊന്നാണിത്.\nവർഷങ്ങളായി, മാരുതി സുസുക്കി സ്വിഫ്റ്റ് ഹാച്ച്ബാക്കുകളുടെ നിരവധി പരിഷ്കരിച്ച ഉദാഹരണങ്ങൾ രാജ്യത്തുടനീളം നാം കണ്ടിട്ടുണ്ട്, ഇവിടെ എയർ സസ്പെൻഷനോടെ ഇൻസ്റ്റോൾ ചെയ്ത മറ്റൊരു സ്വിഫ്റ്റാണ് ഞങ്ങൾ പരിചയപ്പെടുത്തുന്നത്.\nGOKZ MOTOGRAPHY എന്ന യൂട്യൂബ് ചാനലിലാണ് വീഡിയോ അപ്‌ലോഡുചെയ്‌തിരിക്കുന്നത്. മാരുതി സുസുക്കി സ്വിഫ്റ്റ് ഹാച്ച്ബാക്കിൽ വരുത്തിയ പരിഷ്‌ക്കരണങ്ങൾ വീഡിയോ കാണിക്കുന്നു. ഇതൊരു പ്രീ-ഫെയ്‌സ്‌ലിഫ്റ്റ് മോഡലാണ്, അതിൽ നിരവധി മാറ്റങ്ങൾ വരുത്തിയിരിക്കുന്നു.\nമുൻവശത്ത് നിന്ന് ആരംഭിച്ചാൽ സ്റ്റോക്ക് ബമ്പർ പൂർണ്ണമായും നീക്കംചെയ്യുകയും പകരം ഒരു സ്വിഫ്റ്റ് സ്പോർട്ട് യൂണിറ്റ് സ്ഥാപിക്കുകയും ചെയ്തു. കാറിലെ എല്ലാ ക്രോം ഘടകങ്ങളും നീക്കംചെയ്യുകയോ ബ്ലാക്ക്ഔട്ട് ചെയ്യുകയോ ചെയ്തിരിക്കുന്നു.\nഎൽ‌ഇഡി ഡി‌ആർ‌എല്ലുകളും പ്രൊജക്ടർ ലാമ്പുകളുമുള്ള ഹെഡ്‌ലൈറ്റുകൾ അതേപടി നിലനിർത്തുന്നു. ഹെഡ്‌ലാമ്പിൽ ബോഡി കളർ ഐ ലിഡ്സ് ഉണ്ട്, ഇത് വാഹനത്തിന് അഗ്രസ്സീവ് ലുക്ക് നൽകുന്നു. താഴേക്ക് വരുമ്പോൾ ചുറ്റും ബ്ലാക്ക് ഗാർണിഷുള്ള ഫോഗ് ലാമ്പ് യൂണിറ്റുകൾ കാണാം.\nമുൻവശത്ത് ഒരു സ്പ്ലിറ്റർ ഇൻസ്റ്റാൾ ചെയ്തിട്ടുണ്ട്, ഇത് ഈ സ്വിഫ്റ്റിന് കൂടുതൽ സ്പോർട്ടി ഭാവം നൽകുന്നു. സൈഡ് പ്രൊഫൈലിലേക്ക് നീങ്ങുമ്പോൾ, ബോഡി കിറ്റ് സൈഡ് ബോഡിയിൽ ഇൻസ്റ്റാൾ ചെയ്തിട്ടുണ്ട്, കൂടാതെ സൈഡ് സ്കേർട്ടസും ഇവിടെ കാണാം.\nറോട്ടിഫോമിൽ നിന്നുള്ള ഗോൾഡ് നിറത്തിലുള്ള അഞ്ച്-സ്‌പോക്ക് അലോയി വീലുകളാണ് ഇവിടെ പ്രധാന ആകർഷണം. N1 കൺസെപ്റ്റുകളിൽ നിന്നുള്ള എയർ സസ്പെൻഷൻ സജ്ജീകരണവും കാറിൽ ഇൻസ്റ്റോൾ ചെയ്തിട്ടുണ്ട്. സസ്‌പെൻഷനുകൾ താഴ്ത്തിയതിന് ശേഷമുള്ള വാഹനം വീഡിയോ കാണിക്കുന്നു. ഇത് റോഡിനോട് ചേർന്നിരിക്കുന്നു.\nപിന്നിലേക്ക് നീങ്ങുമ്പോൾ, ഒരു വലിയ ഗ്ലോസ്സ് ബ്ലാക്ക് റൂഫ് മോൾഡഡ് സ്‌പോയിലറുണ്ട്. കാറിൽ നിന്നുള്ള എല്ലാ ബാഡ്ജുകളും സ്റ്റിക്കറുകളും നീക്കംചെയ്യുകയും സ്വിഫ്റ്റ് സ്പോർട്ട് യൂണിറ്റുമായി റിയർ ബമ്പർ മാറ്റിസ്ഥാപിക്കുകയും ചെയ്തു.\nവൈറ്റ് ഗ്ലോസ്സ് ബ്ലാക്ക് നിറങ്ങൾ ചേർന്ന പെയിന്റിംഗ് ബമ്പറിന് സ്പോർട്ടി ലുക്ക് നൽകുന്നു. പിൻ ബമ്പറിൽ ക്വാഡ് എക്‌സ്‌ഹോസ്റ്റ് ടിപ്പുകളും ഒരുക്കിയിരിക്കുന്നു, പക്ഷേ അവ പ്രവർത്തനക്ഷമമാണോ എന്ന് അറിയില്ല.\nഇതുകൂടാതെ, സ്വിഫ്റ്റിൽ മറ്റ് പരിഷ്കാരങ്ങളൊന്നും കാണുന്നില്ല. വാഹനത്തിന്റെ ഉടമ എക്‌സ്‌ഹോസ്റ്റിലോ എഞ്ചിനിലോ എന്തെങ്കിലും മാറ്റം വരുത്തിയോ എയർ ഫിൽട്ടർ അപ്‌ഗ്രേഡുചെയ്‌തിട്ടുണ്ടോ എന്നത് അറിയില്ല.\n1.2 ലിറ്റർ നാച്ചുറലി ആസ്പിറേറ്റഡ് പെട്രോൾ എഞ്ചിനാണ് ഇതിൽ വരുന്നത്. ഇത് 83 bhp കരുത്തും 113 Nm torque ഉം ഉൽ‌പാദിപ്പിക്കുന്നു. അഞ്ച് സ്പീഡ് മാനുവൽ അല്ലെങ്കിൽ അഞ്ച് സ്പീഡ് AMT ഗിയർബോക്സ് ഓപ്ഷൻ ഉപയോഗിച്ച് ഹാച്ച്ബാക്ക് ലഭ്യമാണ്.\nMaruti Suzuki Swift Looks Amazing Wit Off Market Alloys And Air Suspension Kit. Read in Malayalam.


ആ മോഷ്ടാക്കള് ഭക്ഷണം കഴിച്ചിരുന്നത് നൈസാമിന്റെ സ്വര്‍ണ്ണപാത്രത്തില്\nHyderabad, First Published 11, Sep 2018, 2:17 PM\nഇരുവരും ഹോട്ടലില് ആഡംബര ജീവിതം നയിച്ച് വരുന്നതിനോടൊപ്പം നൈസിന്‍റെ സ്വര്‍ണ്ണ ചോറ്റുപാത്രത്തിലായിരുന്നു ഭക്ഷണം കഴിച്ചിരുന്നത്. വജ്രവും രത്നങ്ങളും പതിപ്പിച്ച മൂന്ന് തട്ടുളള ചോറ്റുപാത്രമാണ് ഇവര്‍ർ മോഷ്ടിച്ചതില് പ്രധാനം.\nഹൈദരാബാദ്: ഹൈദരാബാദിലെ നൈസാം മ്യൂസിയത്തില്‍നിന്ന് സ്വര്‍ണ ചോറ്റുപാത്രമടക്കം കോടികള് വിലവരുന്ന വസ്തുക്കള് മോഷണം പോയ സംഭവത്തില് പ്രതികളൊ പൊലീസ് പിടികൂടി. സംഭവം നടന്ന് ഒരാഴ്ചയ്ക്ക് ഉള്ളിലാണ് ഹോളിവുഡ് സിനിമാ സ്റ്റൈലില് മോഷ്ടാക്കള് പിടിയിലായത്. കോടികള് വില വരുന്ന വസ്തുക്കള് മോഷ്ടിച്ച് മുംബൈയിലേക്ക് കടന്നുകളഞ്ഞ രണ്ട് മോഷ്ടാക്കളെയും ആഢംബര ഹോട്ടലില്‍നിന്നാണ് പിടികൂടിയത്.\nസിസിടിവി ദൃശ്യങ്ങള് പിരശോധിച്ച പൊലീസിന് രണ്ട് പേര് ബൈക്കില് കയറഫി പോകുന്ന ദൃശ്യങ്ങള് മാത്രമാണ് ലഭിച്ചത്. വീഡിയോയയില് ഒരാള് ഫോണ് വിളിക്കുന്നത് ശ്രദ്ധയില് പെട്ടതോടെ ഈ കോള് പിന്തുടരാന് ശ്രമിച്ചു. എന്നാല് സിം കാര്‍ഡ് ഇല്ലാത്ത ഫോണ് വിളിക്കുന്നതായി കാണിച്ച് പൊലീസിനെ കബളിപ്പിക്കാനായിരുന്നു ശ്രമം. 22 പേരടങ്ങിയ സംഘമാണ് കേസ് അന്വേഷിച്ചത്.\nറേഡിയേറ്റര് തകരാര് മൂലം ബൈക്ക് നിര്‍ത്തി പരിശോധിക്കുന്ന രണ്ട് പേരുടെ സിസിടിവി ദൃശ്യങ്ങള് ചാര്‍മിനാര് ഭാഗത്തുനിന്ന് ലഭിച്ചതാണ് കേസ് അന്വേഷണത്തിന് വഴിത്തിരിവായത്. പിന്നീട് സഹീറാബാദിന് സമീപത്തുനിന്ന് ഈ ബൈക്ക് കണ്ടെത്തി. ഇത് പിന്തുടര്‍ന്ന് ആണ് മുംബൈയില് ആഡംബര ജഡീവിതം നയിച്ചുവന്ന ഇരുവരെയും പിടികൂടി ഹൈദരാബാദിലെത്തിച്ചത്.\nപുരാനി ഹവേലിയിലെ മ്യൂസിയത്തില്‍നിന്ന് സെപ്റ്റംബര് 2ന് രാത്രിയാണ് സുപ്രാധാന വസ്തുക്കള് മോഷണം പോയത്. സുരക്ഷാ ജീവനക്കാര് നടത്തിയ പരിശോധനയിലാണ് പുരാനി ഹവേലിയിലെ മ്യൂസിയത്തില്‍നിന്ന് വസ്തുക്കള് നഷ്ടപ്പെട്ടതായി കണ്ടെത്തിയത്. കൊള്ളക്കാര് മ്യൂസിയം തകര്‍ത്ത് ഒന്നാം നിലയിലെ ഇരുമ്പ് ഗ്രില്ലിലൂടെ അകത്ത് കടന്നാണ് മോഷണം നടത്തിയിരിക്കുന്നത്. ഒന്നാം നിലയിലെ വെന്‍റിലേറ്റര് തകര്‍ത്തിട്ടുണ്ടായിരുന്നു. സ്വര്‍ണ്ണം കൊണ്ട് നിര്‍മ്മിച്ച ചോറ്റുപാത്രവും മറ്റ് വിലപിടിപ്പുള്ള വസ്തുക്കളുമായി കവര്‍ച്ചാ സംഘം കടന്നുകളയുകയായിരുന്നു.\nസ്വര്‍ണ്ണത്തിലും വെള്ളിയിലും തീര്‍ത്ത നിരവധി വസ്തുക്കളാണ് നൈസാം മ്യൂസിയത്തില് സൂക്ഷിച്ചിരിക്കുന്നത്. ലോകത്തിലെ ഏറ്റവും ധനികനായ വ്യക്തി എന്നാണ് ഹൈദരാബാദ് ഭരിച്ചിരുന്ന നൈസാം രാജാവിനെ 1937 ല് ടൈം മാഗസിന് വിശേഷിപ്പിച്ചത്. 1947 ല് എലിസബത്ത് രാജ്ഞിയുടെ വിവാഹ സമയത്ത് നൈസാം വിലപിടിപ്പുള്ഴ വജ്രമാല സമ്മാനിച്ചിരുന്നു.\nകുട്ടികളെ ഭീഷണിപ്പെടുത്തി പണവും സ്വർണവും മോഷ്ടിച്ചു; മദ്രസ അധ്യാപകൻ പിടിയിൽ\nമുത്തൂറ്റ് ശാഖയിൽ മോഷണം; 70 കിലോയോളം സ്വർണം കവർന്നെന്ന് പരാതി


മെത്രാന് കായലില് എന്തുവില കൊടുത്തും കൃഷിയിറക്കുമെന്ന് മന്ത്രി\n22 Mar, 2018 at 01:36 PM\nമെത്രാന് കായലില് കൃഷിയിറക്കുന്ന നടപടികളുമായി മുന്നോട്ട് പോകുകയാണെന്ന് കൃഷി മന്ത്രി വിഎസ് സുനില് കുമാര്.\nമെത്രാന് കായലില് സര്‍ക്കാര് എന്തുവിലകൊടുത്തും നെല്‍കൃഷിയിറക്കുമെന്ന് കൃഷിമന്ത്രി വി എസ് സുനില് കുമാര്. ആരുടെയും ഭൂമി തട്ടിയെടുത്ത് കൃഷി ചെയ്യാനല്ല സര്‍ക്കാര് ഒരുങ്ങുന്നത്. ഡാറ്റാ ബാങ്ക് ആറ് മാസത്തിനകം പൂര്‍ത്തീകരിക്കുമെന്നും മെത്രാന് കായല് സന്ദര്‍ശിച്ചശേഷം മന്ത്രി പറഞ്ഞു. സമ്മര്‍ദ്ദങ്ങള് അതിജീവിച്ച് കൃഷിയിറക്കാന് തയ്യാറാണെന്ന് കര്‍ഷകരും പ്രതികരിച്ചു.\nഎട്ട് വര്‍ഷമായി കൃഷിമുടങ്ങിക്കിടക്കുന്ന കുമരകം പഞ്ചായത്തിലെ മെത്രാന് കായലില് കൃഷിയിറക്കാന് തയ്യാറായി വരുന്ന കര്‍ഷകര്‍ക്ക് എല്ലാ പിന്തുണയും നല്‍കും. കായല് ഇപ്പോഴും കൃഷിയോഗ്യമാണ്. ടൂറിസം പദ്ധതി നടപ്പാക്കാന് വന്ന കമ്പനികളുടെ പക്കലുള്ള ഭൂമിക്ക് പുറമെ കര്‍ഷകരു‍ടെ 28 ഏക്കര് ഭൂമിയുണ്ടെന്നും മന്ത്രി വ്യക്തമാക്കി. കര്‍ഷകര് മുന്നിട്ടിറങ്ങിയാല് സാമ്പത്തിക സഹായം ഉള്‍പ്പെടെ നല്‍കുമെന്നും മന്ത്രി വി എസ് സുനില് കുമാര് പ്രതികരിച്ചു.\nപുതിയ ഡാറ്റാ ബാങ്ക് ആറ് മാസത്തിനകം പൂര്‍ത്തിയാക്കി അവ്യക്തതകള് ഉണ്ടോയെന്നു സര്‍ക്കാര് കണ്ടെത്തും. ആരുമായും ഏറ്റുമുട്ടി കൃഷിയിറക്കുക എന്നതല്ല സര്‍ക്കാരിന്റെ ലക്ഷ്യമെന്നും മന്ത്രി വ്യക്തമാക്കി. കോടികളുടെ വാഗ്ദാനം ലഭിച്ചിട്ടും ഭൂമി വില്‍ക്കാന് തയ്യാറാകാത്ത കര്‍ഷകരും ശുഭപ്രതീക്ഷയിലാണ്. ജില്ലാ കലക്ടര്, കൃഷി, റവന്യൂ വകുപ്പുകളിലെ ഉദ്യോഗസ്ഥര്, മെത്രാന് കായലില് ഭൂമിയുള്ള കര്‍ഷകര്, വിവിധ കര്‍ഷക സംഘടനകള് എന്നിവരുമായും കൃഷിമന്ത്രി വിഎസ് സുനില് കുമാര് ചര്‍ച്ച നടത്തി.\nMethran KayalVS Sunil Kumar


ചവർ പെറുക്കാൻ അവസാനം സ്‌പൈഡർമാൻ ഇറങ്ങി\nBy വെബ്ഡെസ്ക് • 12/02/2020 at 1:00PM\nപ്ലാസ്റ്റിക് മാലിന്യങ്ങൾ വലിച്ചെറിയരുത് എന്ന് എത്ര തവണ പറഞ്ഞാലും കേൾക്കില്ല. അവസാനം ചവറു പെറുക്കാൻ സ്‌പൈഡർമാൻ തന്നെ ഇറങ്ങേണ്ടി വന്നു. ഈ സൂപ്പർഹീറോ എന്തിനാണ് ഇത് ചെയ്യുന്നത്?\nഇന്തോനേഷ്യയിലെ ഒരു കഫേയിലാണ് നമ്മുടെ "പീറ്റർ പാർക്കർ" ജോലി ചെയ്യുന്നത്. യഥാർത്ഥ പേര്: റൂഡി ഹാർട്ടോനോ. റൂഡി തന്റെ നാടായ പരേപാരിലെ താമസക്കാർക്ക് ഇന്ന് ഒരു മാതൃകയാണ്. റൂഡി ഇപ്പോൾ തീരപ്രദേശമായ പരേപാരിലെ ആളുകളെ തെരുവുകളിലും കടൽത്തീരങ്ങളിലും ചവർ ഇടുന്നത് നിർത്താൻ പ്രേരിപ്പിക്കാറുണ്ട്. അവർ പലയിടങ്ങളിലും നിക്ഷേപിക്കുന്ന മാലിന്യങ്ങൾ റൂഡി തന്നെ പെറുക്കി കളയും. ആളുകൾ മാലിന്യം ഇടുന്നത് തുടർന്നപ്പോൾ, തന്റെ പ്രവർത്തി ശ്രദ്ധിക്കാനും, അതിന്റെ പ്രാധാന്യം മനസിലാക്കികൊടുക്കാനും റൂഡി ഒരു വഴി കണ്ടെത്തി. സ്പൈഡർമാൻ ആയി വേഷമിടുക. “ആദ്യം, ഞാൻ ഈ വേഷം ധരിക്കാതെ ഇതേ കാര്യംചെയ്തു, പക്ഷെ ആരും താൽപ്പര്യം കാണിച്ചില്ല ,” 36 കാരനായ ഹാർട്ടോനോ പറഞ്ഞു. സൂപ്പർഹീറോ പ്ലാസ്റ്റിക് പെറുക്കുന്നത് കണ്ട നാട്ടുകാർ പക്ഷെ പിന്നെ കാര്യങ്ങൾ ശ്രദ്ധിച്ച് തുടങ്ങി. കുട്ടികളും മുതിർന്നവരും ഉൾപ്പടെ.\nവൈകുന്നേരം ഏഴ് മണിക്ക് കഫേ ജോലികൾ ആരംഭിക്കുന്നതിന് മുമ്പ് ഹാർട്ടോനോ റൂഡി സ്പൈഡർമാൻ ആയി വേഷം ഇട്ട് മാലിന്യം ശേഖരിക്കും. റൂഡിയുടെ ശ്രമങ്ങൾ വിഫലമായില്ല. അദ്ദേഹത്തിന്റെ ശ്രമങ്ങൾ ദേശീയതലത്തിൽ തന്നെ മാലിന്യ വിഷയത്തിൽ ശ്രദ്ധ കൊണ്ടുവരാൻ സഹായിച്ചു. പത്രങ്ങൾ അദ്ദേഹത്തിന്റെ അഭിമുഖം പ്രസിദ്ധീകരിച്ചു, ടെലിവിഷൻ പരിപാടികളിലേക്ക് ക്ഷണിക്കുകയും ചെയ്തു. തുടക്കത്തിൽ, തന്റെ അനന്തരവനെ രസിപ്പിക്കാനാണ് താൻ സ്പൈഡർമാൻ വസ്ത്രം വാങ്ങിയതെന്ന് അദ്ദേഹം പറയുന്നു.\n17,000 ലധികം ചെറുദ്വീപുകളുടെ ഒരു ദ്വീപസമൂഹമായ ഇന്തോനേഷ്യ ലോകത്തിലെ രണ്ടാമത്തെ വലിയ പ്ലാസ്റ്റിക് മാലിന്യം ഉൽ‌പ്പാദിപ്പിക്കുന്ന രാജ്യമാണ്. ചവറ്റുകുട്ടകൾ വൃത്തിയാക്കാനും മാലിന്യ സംസ്കരണത്തിന് നിയമങ്ങൾ കർശനമാക്കാനുമുള്ള നടപടികൾ സർക്കാർ എടുക്കുമെന്നാണ് റൂഡി പ്രതീക്ഷിക്കുന്നത്. “പ്ലാസ്റ്റിക് മാലിന്യങ്ങൾ കുറയ്ക്കുക എന്നതാണ് ഏറ്റവും പ്രധാനം, കാരണം പ്ലാസ്റ്റിക് നിർമാർജ്ജനം ചെയ്യാൻ പ്രയാസമാണ്,” അദ്ദേഹം പറഞ്ഞു.


മുങ്ങിനടന്ന ആളൂര് വക്കീര് പൊങ്ങിയത് ഇവിടെ! - Oneindia Malayalam\nPublished : July 26, 2017, 05:00\nമുങ്ങിനടന്ന ആളൂര് വക്കീര് പൊങ്ങിയത് ഇവിടെ!\nഒടുവില് പള്‍സര് സുനിക്ക് വേണ്ടി അഡ്വക്കേറ്റ് ബിഎ ആളൂര് കോടതിയില് വീണ്ടും ഹാജരായി. കഴിഞ്ഞ മൂന്നു തവണയും പള്‍സര് സുനിയുടെ ജാമ്യാപേക്ഷ പരിഗണിച്ചപ്പോള് ആളൂര് അങ്കമാലി കോടതിയില് ഹാജരായിരുന്നില്ല. ആളൂര് ഹാജരാകാത്തതിനെ തുടര്‍ന്ന് ജാമ്യാപേക്ഷയിലുള്ള വാദം കേള്‍ക്കല് മൂന്നു തവണയും മാറ്റിവെച്ചിരുന്നു.\nഅതിനിടെ, കോടതിയില് വാദം തുടരുന്നതിനിടെ ബിഎ ആളൂരിനെ അങ്കമാലി ജുഡീഷ്യല് മജിസ്‌ട്രേറ്റ് ലീന റിയാസ് ശാസിക്കുകയും ചെയ്തു. കോടതിക്കെതിരെ ആളൂര് നടത്തിയ പരാമര്‍ശമാണ് മജിസ്‌ട്രേറ്റിനെ പ്രകോപിപ്പിച്ചത്.\ndileep actress pulsar suni


puttingal case and thachankary | കളക്ടർ കർശനമായി നിരോധിച്ചിട്ടും പുറ്റിങ്ങൽ വെടിക്കെട്ടിന് അനുമതി നൽകിയ പൊലീസ് കമ്മീഷണർ പ്രകാശ് അടക്കമുള്ള ഉദ്യോഗസ്ഥരെ പ്രതിസ്ഥാനത്ത് നിന്നൊഴിവാക്കി പാവം വെടിക്കെട്ടുകാരേയും അമ്പല കമ്മറ്റിക്കാരേയും മാത്രം പ്രതി ചേർത്ത് ക്രൈംബ്രാഞ്ച് റിപ്പോർട്ട്; ഹൈക്കോടതിയിൽ സമർപ്പിക്കുന്നതിന് തൊട്ട് മുമ്പ് ഫയൽ ചോദിച്ചു വാങ്ങി തച്ചങ്കരി; പൊലീസുകാരെ പ്രതിചേർക്കാൻ തുനിഞ്ഞാൽ വെറുതെയിരിക്കില്ലെന്ന് ഒരു വിഭാഗം ഐപിഎസുകാർ; സർക്കാരിന് തലവേദനയാകാൻ വീണ്ടും പുറ്റിങ്ങൽ കേസ് - MarunadanMalayalee.com\nOctober 18, 2019 | 12:14 PM IST | Permalink\nതിരുവനന്തപുരം: 2016 ഏപ്രിൽ പത്താം തിയതി പുലർച്ചെ മൂന്നരയ്ക്കാണ് നാടിനെ കണ്ണീരിലാഴ്‌ത്തിയ പറവൂർ പുറ്റിങ്ങൽ വെടിക്കെട്ട് അപകടം നടന്നത്. 111 ആളുകൾ കൊല്ലപ്പെട്ട ദുരന്തത്തിൽ 350 ഓളം പേർക്ക് പരിക്കേൽക്കുകയും പകച്ചു നിൽക്കുകയും. പുറ്റിങ്ങൽ വെടിക്കെട്ടപകടം അന്വേഷിച്ച ജസ്റ്റിസ് പി എസ് ഗോപിനാഥൻ കമ്മീഷൻ മുഖ്യമന്ത്രി പിണറായി വിജയന് റിപ്പോർട്ട് സമർപ്പിച്ചത് ജൂലൈയിലാണ്. അപകടം നടന്ന് മൂന്ന് വർഷം പിന്നിട്ടതിന് പിന്നാലെയാണ് പ്രത്യേക അന്വേഷണ കമ്മീഷൻ റിപ്പോർട്ട് സമർപ്പിച്ചത്. ഈ റിപ്പോർട്ട് പോലും അതീവ രഹസ്യമാണ്. പൊലീസുകാരെ കുറ്റപ്പെടുത്തുന്ന റിപ്പോർട്ട് ആയതു കൊണ്ടാണ് ഇതിലെ ഒരു വരി പോലും പുറത്തു വരാത്തത്. ഇതിനിടെ പൊലീസിനുള്ളിൽ നിന്ന് ഈ കേസിൽ പുതിയ നീക്കം നടക്കുകയാണ്. ഈ കേസ് ഫയൽ ക്രൈംബ്രാഞ്ച് മേധാവിയായ എഡിജിപി ടോമിൻ തച്ചങ്കരി തുറന്നതാണ് വിവാദങ്ങൾക്ക് കാരണം. ഈ കേസിൽ പൊലീസുകാരെ കൂടി പ്രതി ചേർക്കാനാണ് തച്ചങ്കരി ആലോചിക്കുന്നത്. ഇത് പൊലീസ് തലപ്പത്തെ ഭിന്നത രൂക്ഷമാക്കുകയാണ്.\nകളക്ടർ അനുമതി നിഷേധിച്ചിട്ടും പൊലീസിന്റെ മൗനാനുവാദത്തോടെയാണ് വെടിക്കെട്ടു നടന്നതെന്ന കൊല്ലം ജില്ലാ കളക്ടർ ഷൈനാമോളുടെ പ്രസ്താവന വിവാദമായിരുന്നു. ക്ഷേത്രത്തിൽ നിയമവിരുദ്ധമായാണ് വെടിക്കെട്ടു നടക്കാൻ പോകുന്നതെന്ന അറിവുണ്ടായിട്ടും, സ്ഥലം സിഐ അത് മേലധികാരികളിൽ നിന്നും മറച്ചുവെച്ചു. വെടിക്കെട്ടു സംബന്ധിച്ച ഇന്റലിജൻസ് റിപ്പോർട്ട് ജില്ലാ പൊലീസ് കമ്മീഷണർ അവഗണിച്ചുവെന്നും, സ്ഥലം സിഐ തയ്യാറാക്കിയ പ്രഥമവിവരറിപ്പോർട്ടിൽ രേഖപ്പെടുത്തിയിരിക്കുന്നു. എന്നാൽ ഇത് പിന്നീട് അപ്രത്യക്ഷമായി. ജില്ലാ കളക്ടറുടെ മൊഴി ഗൗരവത്തോടെ ആരും എടുത്തില്ല. അന്ന് കൊല്ലം കമ്മീഷണറായിരുന്ന പി പ്രകാശ് കുടുങ്ങുമെന്നതിനാലായിരുന്നു ഇത്. പൊലീസിന്റെ വീഴ്ചകൾ മറച്ചു വച്ച് പാവം വെടിക്കെട്ടുകാരേയും അമ്പലക്കറ്റിക്കാരേയും പ്രതികളാക്കി. കൊലക്കുറ്റം ചുമത്തുകയും ചെയ്തു. ഈ നടപടി ശരിയല്ലെന്നാണ് ക്രൈംബ്രാഞ്ച് തലവനായ ടോമിൻ തച്ചങ്കരിയുടെ പക്ഷം. ഈ വിഷയത്തിൽ പൊലീസുകാരും പ്രതികളാകണമെന്നാണ് വിലയിരുത്തൽ. അന്വേഷണത്തിലെ കണ്ടെത്തലുകളുടെ അടിസ്ഥാനത്തിൽ ഇതു സംബന്ധിച്ച നിയമോപദേശം തച്ചങ്കരി തേടിയതായാണ് സൂചന. ഇതോടെ പൊലീസ് അസോസിയേഷനിലെ ഒരു വിഭാഗം തച്ചങ്കരിക്കെതിരെ തിരിയുകാണ്.\nസെക്രട്ടറിയായിരുന്ന ഐജി: മനോജ് ഏബ്രഹാം രാജിവച്ചപ്പോൾ ഡിജിപി: ലോക്‌നാഥ് ബെഹ്‌റയാണു പ്രകാശിനെ പകരം സെക്രട്ടറിയായി നിയോഗിച്ചത്. ബെഹ്‌റയുമായി ഏറെ അടുപ്പമുള്ള ഉദ്യോഗസ്ഥനാണ് പ്രകാശ്. ഈ സാഹചര്യത്തിലാണ് തച്ചങ്കരിയുടെ നീക്കമെന്ന് വരുത്താനാണ് ചിലരുടെ ശ്രമം. ജേക്കബ് തോമസിനെ പോലൊരു സീനിയർ ഉദ്യോഗസ്ഥനെ കേസിൽ കുടുക്കി സസ്‌പെന്റ് ചെയ്തപ്പോൾ പോലും ഐപിഎസ് അസോസിയേഷൻ പ്രതികരണത്തിന് മുതിർന്നില്ല. ജേക്കബ് തോമസിനെ ബലിയാടാക്കുകയാണ് ചെയ്തത്. അത്തരത്തിലൊരു സംഘടനയാണ് പുറ്റിങ്ങലിലെ അന്വേഷണത്തെ എതിർക്കുന്നതും ഐപിഎസുകാരെ പ്രതിചേർത്താൽ പ്രശ്‌നമാകുമെന്ന് ഭീഷണിപ്പെടുത്തുന്നത്. ഏതായാലും സർക്കാരിന് ഈ കേസ് തലവേദനയായി മാറുമെന്നാണ് സൂചന. ഇക്കാര്യത്തിൽ മുഖ്യമന്ത്രി പിണറായി വിജയൻ എടുക്കുന്ന നിലപാടാകും ഇനി നിർണ്ണായകം.\nപുറ്റിങ്ങൽ വെടിക്കെട്ട് അപകടത്തിൽ വീഴ്ച വരുത്തിയ സർക്കാർ ഉദ്യോഗസ്ഥരെ പൂർണമായി ഒഴിവാക്കിയാണ് ക്രൈംബ്രാഞ്ച് കുറ്റപത്രം തയ്യാറാക്കിയത്. ക്ഷേത്രകമ്മറ്റിക്കാരും വെടിക്കെട്ട് കരാറുകാരും മാത്രമാണ് പ്രതികൾ. ഉദ്യോഗസ്ഥർക്കെതിരെ പ്രത്യേക അന്വേഷണം നടത്തുമെന്നാണ് ക്രൈംബ്രാഞ്ച് ഭാഷ്യം. ഉദ്യോഗസ്ഥ അനാസ്ഥയാണ് വലിയ ദുരന്തത്തിന് വഴിവച്ചതെന്ന് ആദ്യം തന്നെ വ്യക്തമായിരുന്നു. ചുമതല ഉണ്ടായിട്ടും വെടിക്കെട്ടിന്റെ സമയത്ത് സ്ഥലത്തുനിന്ന് മാറിനിന്ന റവന്യു ഉദ്യോഗസ്ഥർ മുതൽ അപകടത്തിലേക്ക് നീങ്ങിയിട്ടും വെടിക്കെട്ട് തടയാൻ ഇടപെടാതിരുന്ന പൊലീസ് ഉദ്യോഗസ്ഥർ വരെയുള്ളവരുടെ വീഴ്ച എക്‌സ്‌പ്ലോസിവ് കൺട്രോളർ അടക്കമുള്ളവരുടെ റിപ്പോർട്ടിൽ പരാമർശിച്ചിരുന്നു. വീഴ്ചകളുടെ ഉത്തരവാദിത്തത്തെ ചൊല്ലി ആഭ്യന്തര വകുപ്പ് സെക്രട്ടറിയും പൊലീസ് മേധാവിയും തമ്മിൽ കൊമ്പുകോർക്കുന്ന സാഹചര്യവും വരെ ഉണ്ടായി. ഇതിനൊടുവിലാണ് അന്വേഷണം ക്രൈംബ്രാഞ്ചിന് കൈമാറിയത്.\nഎന്നാൽ രണ്ടരവർഷത്തിന് ശേഷം കുറ്റപത്രം നൽകുമ്പോൾ ഈ വീഴ്ചകളൊന്നും പരിഗണിക്കാതെ അന്വേഷണം അട്ടിമറിച്ചു അക്കാര്യങ്ങൾ പ്രത്യേകമായി അന്വേഷിക്കണമെന്ന ന്യായമാണ് മുന്നോട്ട് വയ്ക്കുന്നത്. പുറ്റിങ്ങൽ ക്ഷേത്രകമ്മറ്റി ഭാരവാഹികളും വെട്ടിക്കെട്ട് കരാറുകാരും അടക്കം 59 സാധാരണക്കാർ മാത്രമാണ് ഇപ്പോൾ പ്രതിസ്ഥാനത്ത് ഉള്ളത്. ഇവരിൽ തന്നെ ഏഴുപേർ ദുരന്തത്തിൽ മരിച്ചവരുമാണ്. കൊലക്കുറ്റം അടക്കം പത്ത് വകുപ്പുകളാണ് പ്രതികൾക്കെതിരെ കുറ്റപത്രത്തിൽ ചേർത്തിട്ടുള്ളത്. ഇത് ശരിയല്ലെന്നാണ് തച്ചങ്കരിയുടെ നിലപാട്. ആദ്യ കുറ്റപത്രത്തിൽ തന്നെ ഉദ്യോഗസ്ഥരേയും ഉൾപ്പെടുത്തണം. ഐപിഎസുകാരുൾപ്പെടെ ആര് പ്രതിയായാലും രക്ഷിക്കേണ്ട കാര്യമില്ലെന്നാണ് തച്ചങ്കരിയുടെ നിലപാട്. മരടിലെ ഫ്‌ളാറ്റ് അഴിമതിയിലും ഉദ്യോഗസ്ഥർക്കെതിരെ ക്രൈംബ്രാഞ്ച് കേസെടുത്തിരുന്നു. പലരും അറസ്റ്റിലായി. ഇതേ സമീപനും പുറ്റിങ്ങലിലും സ്വീകരിക്കണമെന്നാണ് തച്ചങ്കരിയുടെ നിലപാട്. ഇക്കാര്യം പൊലീസ് മേധാവി ലോക്‌നാഥ് ബെഹ്‌റയേയും അറിയിച്ചിട്ടുണ്ട്. ബെഹ്‌റയ്ക്കും ഐപിഎസുകാരെ പ്രതികളാക്കാൻ താൽപ്പര്യമില്ലെന്നാണ് സൂചന. ഇതിനിടെ മുഖ്യമന്ത്രി പിണറായി വിജയനെ കാര്യങ്ങൾ ധരിപ്പിച്ച് ഇക്കാര്യത്തിൽ അന്തിമ നിലപാട് എടുക്കാനാകും തച്ചങ്കരി ശ്രമിക്കുക.\nപുറ്റിങ്ങൽ വെടിക്കെട്ടു ദുരന്തത്തിനു ശേഷം ശരി ക്കുള്ള കമ്പക്കെട്ടു നടന്നതു കൊല്ലം ജില്ലയിലെ കലക്ടറും സിറ്റി പൊലീസ് കമ്മിഷണറും തമ്മിലാണ്. അനുമതി നിഷേധിച്ചിട്ടും വെടിക്കെട്ടു നടന്നതിന്റെ പേരിൽ കലക്ടർ ഷൈനാമോൾ പൊലീസിനെതിരെ പരസ്യമായി രംഗത്തെത്തി. പൊലീസ് കമ്മിഷണർ പി. പ്രകാശ് മൗനത്തിലായിരുന്നു. വെടിക്കെട്ടപകടത്തിന്റെ പൂർണ ഉത്തരവാദിത്തം പൊലീസിനാണെന്നായിരുന്നു കലക്ടർ എ ഷൈനാമോൾ റവന്യുമന്ത്രിക്ക് റിപ്പോർട്ട് നൽകിയത്. എന്നാൽ പുറ്റിങ്ങൽ ക്ഷേത്രത്തിലെ കമ്പക്കെട്ട് തടയാൻ ശ്രമിച്ചിരുന്നെങ്കിൽ കലാപമുണ്ടാകുമായിരുന്നെന്നാണ് കൊല്ലം പൊലീസിന്റെ റിപ്പോർട്ട്. വർഷങ്ങളായി ജില്ലാഭരണകൂടത്തിന്റെ അനുമതിയില്ലാതെയാണ് കമ്പക്കെട്ട് നടത്തുന്നത്. ദൂരപരിധി, സമയം, സ്‌ഫോടക വസ്തുക്കളുടെ ഉപയോഗം, വെടിക്കെട്ടിനുള്ള നിയമപരമായ അനുമതി, സുരക്ഷാ മുൻകരുതൽ തുടങ്ങിയ വ്യവസ്ഥകളാണ് ലംഘിച്ചത്. പൊലീസ് ഈ നിയമലംഘനം ശ്രദ്ധയിൽപ്പെട്ടിട്ടും തടഞ്ഞില്ലെന്നതാണ് ആക്ഷേപം. ഇത് മനപ്പൂർവ്വമായിരുന്നുവെന്നായിരുന്നു കുറ്റപ്പെടുത്തൽ. അതുകൊണ്ട് തന്നെ അമ്പലക്കമ്മറ്റിക്കാരേയും വെടിക്കെട്ട് നടത്തിയവരേയും പോലെ പൊലീസും തുല്യ ഉത്തരവാദികളായിരുന്നു.\nപുറ്റിങ്ങൽ ക്ഷേത്രത്തിലെ മീനഭരണി ഉൽസവത്തിന്റെ ഭാഗമായുള്ള മൽസരവെടിക്കെട്ടിന് ജില്ലാ ഭരണകൂടം അനുമതി നിഷേധിച്ചതിനെ തുടർന്ന് ആചാരപരമായ വെടിക്കെട്ട് എന്ന നിലയിലാണ് കമ്പം തുടങ്ങിയത്. ആവേശം മൂർച്ഛിച്ചതോടെ കൃഷ്ണൻകുട്ടി ആശാനും സുരേന്ദ്രനാശാനും തമ്മിൽ മത്സരമായി. പൊട്ടിക്കാൻ കൊണ്ടുപോയ കമ്പത്തിൽ തീപ്പൊരി ചിതറി. പിന്നോട്ടോടിയ തൊഴിലാളി ചെന്നുകയറിയത് വൻ സ്‌ഫോടക ശേഖരം സൂക്ഷിച്ചിരുന്ന കമ്പപ്പുരയിലുമായിരുന്നു. കോൺക്രീറ്റ് കെട്ടിടമായ കമ്പപ്പുര വൻ ശബ്ദത്തോടെ പൊട്ടിത്തെറിച്ചു. ചുറ്റുംകൂടിനിന്ന ആയിരക്കണക്കിന് പേരുടെ ഇടയിലെക്ക് കോൺക്രീറ്റ് പാളികൾ ശക്തമായി പതിക്കുകയായിരുന്നുവെന്നതാണ് കുറ്റപത്രത്തിലെ കണ്ടെത്തൽ. അനുമതി ഇല്ലായിരുന്നിട്ടും എങ്ങനെ കമ്പക്കെട്ട് നടന്നുവെന്നതിലേക്ക് അന്വേഷണം പോയില്ല.\nകൊല്ലം കമ്മീഷണറായിരുന്ന പ്രകാശ് യോഗം വിളിച്ചതും ആ യോഗത്തിലെ തീരുമാനവും ക്രൈംബ്രാഞ്ച് കണ്ടില്ലെന്ന് നടിച്ചു. ഇതെല്ലാം മറച്ചു വച്ചത് ഉന്നത പൊലീസ് ഉദ്യോഗസ്ഥരെ രക്ഷിക്കാനാണെന്ന വാദം സജീവമാണ്. ഇത് കേസിനെ ദുർബ്ബലമാക്കുകയും ചെയ്യും. ഇത് മനസ്സിലാക്കിയാണ് തച്ചങ്കരിയുടെ നീക്കം.


ധീരജവാന്റെ ചിതയ്ക്ക് തീ കൊളുത്തവേ തളര്‍ന്നുവീണ് മകള്; താങ്ങി സൈനികന്: വി‍ഡിയോ | Social Media | Pulwama Terror Attack\nധീരജവാന്റെ ചിതയ്ക്ക് തീ കൊളുത്തവേ തളര്‍ന്നുവീണ് മകള്; താങ്ങി സൈനികന്: വി‍ഡിയോ\nസ്വന്തം ലേഖകൻ February 17, 2019 03:43 PM IST\nരാജ്യത്തിനായി ജീവൻ നൽകിയ ധീരജവാന്റെ മകളാണ് എന്ന് ഒരു നൂറാവർത്തി ഇൗ കുഞ്ഞ് മനസിൽ പറഞ്ഞുറപ്പിച്ചിരിക്കാം. പക്ഷേ അവൾ ചോദിച്ചുകൊണ്ടേയിരുന്നു. ‘പപ്പാ.. ഇനി വീട്ടിലേക്ക് തിരിച്ചുവരുമോ..? പപ്പ എങ്ങോട്ടാണ് പോകുന്നത്..?’. ഒടുവിൽ അച്ഛന്റെ ചിതയ്ക്ക് തീകൊളുത്താൻ എത്തിയ അവൾക്ക് സങ്കടം അടക്കാനായില്ല. കേവലം പത്തുവയസ് മാത്രമുള്ള ആ കുഞ്ഞ് ബോധരഹിതയായി. അപ്പോഴും അവളെ താങ്ങി നിർത്താൻ ഒപ്പമുണ്ടായിരുന്നത് സൈന്യവും. സോഷ്യൽ ലോകത്ത് കണ്ണീരോടെ ഒരായിരം സല്യൂട്ട് നൽകി പങ്കുവെയ്ക്കുകയാണ് ഇൗ വിഡിയോ. ഒപ്പം ഒരു അടിക്കുറിപ്പും. ‘തിരിച്ചടിച്ചിരിക്കും...’\nഭീകരാക്രമണത്തിൽ കൊല്ലപ്പെട്ട സിആർപിഎഫ് ജവാൻ പ്രദീപ് സിംഗ് യാദവിന്റെ മൃതദേഹം വീട്ടിലെത്തിച്ചപ്പോഴാണ് കരളുപിളരുന്ന സങ്കടത്തിന് രാജ്യം സാക്ഷ്യം വഹിച്ചത്. ഒൗദ്യോഗിക ബഹുമതികളോടെ ജവാന്റെ മൃതദേഹം സംസ്കരിക്കാൻ എടുക്കുമ്പോഴാണ് അതുവരെ പിടിച്ച് നിന്ന പത്തുവയസുകാരി സുപ്രിയ പൊട്ടിക്കരഞ്ഞത്. ധീര ജവാന് അന്ത്യാഞ്ജലി അർപ്പിക്കാനെത്തിയവർ ഭാരത് മാതാ കീ ജയ് എന്ന് ഉറക്കെ വിളിക്കുമ്പോൾ അതിനൊപ്പം കരഞ്ഞുകൊണ്ട് അവളുടെ വാക്കുകളും ഉണ്ടായിരുന്നു. ‘പപ്പാ.. ഇനി വീട്ടിലേക്ക് തിരിച്ചുവരുമോ..? പപ്പ എങ്ങോട്ടാണ് പോകുന്നത്..?’ അവളുടെ ചോദ്യങ്ങൾക്ക് ചേർത്ത് നിർത്തുക എന്നതല്ലാതെ ഒപ്പമുണ്ടായിരുന്ന സൈന്യത്തിനോ ബന്ധുക്കൾക്കോ കഴിഞ്ഞില്ല.\nആചാരപ്രകാരമുള്ള ചടങ്ങുകൾക്ക് ശേഷം ചിതയ്ക്ക് തീ കൊളുത്താൻ മകളെത്തിയപ്പോഴും അവൾ കരയുകയായിരുന്നു. ഒടുവിൽ തീ കൊളുത്തുന്നതിന് മുൻപ് അവൾ ബോധരഹിതയായി സമീപത്ത് നിന്നിരുന്ന സൈനികന്റെ കൈകളിേലക്ക് വീണു. കുട്ടിയെ വേഗം സമീപത്തെ ആശുപത്രിയിലേക്ക് മാറ്റി. ഇൗ ദൃശ്യങ്ങൾ രാജ്യത്തിന്റെ ഉള്ളുലയ്ക്കുകയാണ്.


പിപിഇ കിറ്റ് ധരിച്ച് പ്രാര്‍ത്ഥന; കര്‍ശന നിയന്ത്രണത്തില് പന്ത്രണ്ടുകാരന്റെ മൃതദേഹം കബറടക്കി - Samakalika Malayalam\nപിപിഇ കിറ്റ് ധരിച്ച് പ്രാര്‍ത്ഥന; കര്‍ശന നിയന്ത്രണത്തില് പന്ത്രണ്ടുകാരന്റെ മൃതദേഹം കബറടക്കി\nBy സമകാലിക മലയാളം ഡെസ്‌ക് | Published: 05th September 2021 04:40 PM |\nLast Updated: 05th September 2021 04:40 PM | A+A A- |\nനിപ വൈറസ് ബാധിച്ച് മരിച്ച പന്ത്രണ്ടുകാരന്റെ മൃതദേഹം കബറടക്കാനായി എത്തിക്കുന്നു\nകോഴിക്കോട്: നിപ ബാധിച്ചു മരിച്ച പന്ത്രണ്ടു വയസുകാരന്റെ മൃതദേഹം കബറടക്കി. കോഴിക്കോട് കണ്ണപറമ്പ് ജുമാ മസ്ജിദ് ഖബര്‍സ്ഥാനിലാണ് കബറടക്കിയത്. പള്ളിയുടെ കവാടത്തിനു സമീപം പിപിഇ കിറ്റ് ധരിച്ചെത്തിയാണ് പ്രാര്‍ഥനാ ചടങ്ങ് പൂര്‍ത്തിയാക്കിയത്.\nസ്വകാര്യാശുപത്രിയില് നിന്ന് നിപ പ്രോട്ടോക്കോള് പാലിച്ചാണ് മൃതദേഹം എത്തിച്ചത്. പരിസരത്തേക്ക് മറ്റാരും വരാതിരിക്കാന് പൊലിസ് കര്‍ശന നിയന്ത്രണം ഏര്‍പ്പെടുത്തിയിരുന്നു. കബറടക്കിയ ഭാഗത്തും പരിസരത്തും അണുനാശിനിയും ബ്ലീച്ചിങ് പൗഡര് അടക്കമുള്ള രാസവസ്തുക്കള് ഉപയോഗിച്ച് ശുചീകരിച്ചു. നൂറു മീറ്റര് അകലെ നിന്ന് ദൃശ്യങ്ങള് പകര്‍ത്തണമെന്ന നിര്‍ദേശം മാധ്യമ പ്രവര്‍ത്തകര്‍ക്ക് നല്‍കിയിരുന്നു.\nഅതേസമയം, നിപ സ്ഥിരീകരിച്ച് മരിച്ച 12 വയസുകാരന്റെ വീട് കേന്ദ്രസംഘം സന്ദര്‍ശിച്ചു. കുട്ടി റമ്പൂട്ടാന് കഴിച്ചിരിരുന്നതായി കുടുംബാംഗങ്ങള് കേന്ദ്രസംഘത്തെ അറിയിച്ചു. അത് വവ്വാലുകള് എത്തുന്ന ഇടമാണോയെന്നതും കേന്ദ്രസംഘം പരിശോധിക്കും. ഉച്ചയോടെയാണ് കേന്ദ്രസംഘം മുന്നൂരിലെ വീട്ടിലെത്തിയത്.\n12കാരന് മരിച്ചതിന് പിന്നാലെ രണ്ടു പേര്‍ക്ക് രോഗലക്ഷണങ്ങള് കണ്ടെത്തി. മരിച്ച കുട്ടിയുമായി സമ്പര്‍ക്കം പുലര്‍ത്തിയ രണ്ടു പേരും ആരോഗ്യ പ്രവര്‍ത്തകരാണ്. സ്വകാര്യ ആശുപത്രിയിലേയും കോഴിക്കോട് മെഡിക്കല് കോളജിലേയും ഓരോ ആരോഗ്യ പ്രവര്‍ത്തകര്‍ക്കാണ് ലക്ഷണങ്ങളുള്ളതെന്ന് ആരോഗ്യ മന്ത്രി വീണാ ജോര്‍ജ് പറഞ്ഞു.\nNipah nipah virus nipah virus in kerala kerala nipah virus news kerala nipah virus update നിപ വൈറസ് നിപ വൈറസ് കോഴിക്കോട് നിപ വൈറസ്


Emalayalee.com - ആരാധകര്‍ക്ക് നിരാശ, ധനുഷ് - വെട്രിമാരൻ ടീമിന്റെ വട ചെന്നൈ രണ്ടാം ഭാഗം സ്ക്രീനില് എത്തില്ല!\nധനുഷിനെ നായകനാക്കി വെട്രിമാരൻ ഒരുക്കിയ ചിത്രമാണ് വട ചെന്നെ. ചിത്രത്തിന് മികച്ച സ്വീകാര്യതയാണ് ലഭിച്ചത്. വടക്കൻ ചെന്നൈയുടെ കഥയാണ് ചിത്രം പറഞ്ഞത്. വട ചെന്നൈയുടെ റിലീസിനു പിന്നാലെ തന്നെ ചിത്രത്തിന്റെ രണ്ടാം ഭാഗവും പ്രഖ്യാപിച്ചിരുന്നു. വട ചെന്നൈയുടെ രണ്ടാം ഭാഗത്തിന്റെ ഷൂട്ടിംഗ് 30 ശതമാനത്തോളം കഴിഞ്ഞതായി സംവിധായകൻ അറിയിക്കുകയും ചെയ്‍തിരുന്നു. അതേസമയം ചിത്രം ഉപേക്ഷിച്ചതായാണ് പുതിയ റിപ്പോര്‍ട്ട്.\nചിത്രം ബോക്സ് ഓഫീസില് വൻ വിജയം നേടിയിരുന്നു. പക്ഷേ വടക്കൻ ചെന്നൈയിലെ ആള്‍ക്കാര് ചിത്രത്തിനെതിരെ രംഗത്ത് എത്തിയിരുന്നു. പ്രദേശത്തെ മത്സ്യത്തൊഴികളുടെ ജീവിതം മോശമായി ചിത്രീകരിച്ചിരുന്നുവെന്നായിരുന്നു വിമര്‍ശനം. അതുകൊണ്ടുതന്നെ രണ്ടാം ഭാഗം ചിത്രീകരിക്കാൻ അവര് അനുവദിക്കില്ലെന്നാണ് കരുതുന്നത്. അതേസമയം രണ്ടാം ഭാഗത്തിനായി അതേ ലൊക്കേഷനില് ചിത്രീകരിക്കേണ്ട രംഗങ്ങള് ഇനിയും ബാക്കിയുണ്ട്. മാത്രവുമല്ല ചിത്രത്തിലെ പ്രധാന കഥാപാത്രങ്ങളായി എത്തുന്ന ചിലര് മറ്റ് പ്രൊജകറ്റുകളുടെ തിരക്കിലുമായി. തുടര്‍ന്നാണ് ചിത്രം ഉപേക്ഷിക്കാൻ വെട്രിമാരൻ തീരുമാനിച്ചിരിക്കുന്നത് എന്നാണ് റിപ്പോര്‍ട്ട്.


പ്രശസ്ത നൃത്തസംവിധായിക സരോജ് ഖാൻ അന്തരിച്ചു\nSaroj Khan ബോളിവുഡിലെ ത്രസിപ്പിക്കുന്ന നൃത്തചുവടുകൾക്ക് ജീവനേകിയ പ്രശസ്ത നൃത്തസംവിധായിക സരോജ് ഖാൻ (71) അന്തരിച്ചു. ഹൃദയസ്തംഭനത്തെ തുടർന്ന് മുംബൈയിലെ ആശുപത്രിയിൽ ഇന്ന് പുലർച്ചെയായിരുന്നു അന്ത്യം. നാൽപത് വർഷത്തോളം ഹിന്ദി സിനിമയിൽ തന്റെ ചുവടുകൾ കൊണ്ട് വിസ്മയം തീർത്ത കലാകാരിയാണ് സരോജ് ഖാൻ .രണ്ടായിരത്തോളം ചിത്രങ്ങൾക്കാണ് സരോജ് ഖാൻ നൃത്താവിഷ്ക്കാരം ചെയ്തിട്ടുള്ളത്. Saroj Khan മുന്നതവണ ദേശീയ പുരസ്കാരം നേടിയിട്ടുണ്ട്. 2019 – ൽ പുറത്തിറങ്ങിയ കലങ്ക് എന്ന ചിത്രത്തിലെ ‘തബാ ഹോ ഗയേ’ ആണ് സരോജ് More\nബോളിവുഡിലെ ത്രസിപ്പിക്കുന്ന നൃത്തചുവടുകൾക്ക് ജീവനേകിയ പ്രശസ്ത നൃത്തസംവിധായിക സരോജ് ഖാൻ (71) അന്തരിച്ചു. ഹൃദയസ്തംഭനത്തെ തുടർന്ന് മുംബൈയിലെ ആശുപത്രിയിൽ ഇന്ന് പുലർച്ചെയായിരുന്നു അന്ത്യം. നാൽപത് വർഷത്തോളം ഹിന്ദി സിനിമയിൽ തന്റെ ചുവടുകൾ കൊണ്ട് വിസ്മയം തീർത്ത കലാകാരിയാണ് സരോജ് ഖാൻ .രണ്ടായിരത്തോളം ചിത്രങ്ങൾക്കാണ് സരോജ് ഖാൻ നൃത്താവിഷ്ക്കാരം ചെയ്തിട്ടുള്ളത്. Saroj Khan\nമുന്നതവണ ദേശീയ പുരസ്‌കാരം നേടിയിട്ടുണ്ട്. 2019 – ൽ പുറത്തിറങ്ങിയ കലങ്ക് എന്ന ചിത്രത്തിലെ ‘തബാ ഹോ ഗയേ’ ആണ് സരോജ് ഖാൻ അവസാനമായി നൃത്തചുവടുയേകിയ ഗാനം . ദ മദർ ഓഫ് ഡാൻസ് എന്നായിരുന്നു ബോളിവുഡിൽ സരോജ് ഖാൻ അറിയപ്പെട്ടിരുന്നത്.മിസ്റ്റർ ഇന്ത്യയിലെ ഹവ ഹവായ് (1987) ,ദേവ്ദാസ് എന്ന ചിത്രത്തിലെ ഡോലാരേ ഡോലാരേ എന്നി പാട്ടുകളിലെ നൃത്തച്ചുവടുകൾ ഇന്നും പ്രേക്ഷക മനസ്സിൽ ഒളിമങ്ങാതെ നിൽക്കുന്നു .\nഗുരു, ശൃംഗാരം, ജബ് വി മെറ്റ് മൊഹ്‌റ, തേസാബ്, ബാസിഗർ, ദിൽവാലെ ദുൽഹനിയ ലെ ജായേങ്കെ, ഹം ദിൽ ദേ ചുകേ സനം തുടങ്ങിയ ചിത്രങ്ങളിലെല്ലാം സരോജ് ഖാന്റെ നൃത്തചുവടിന്റെ മാസ്മരികത നമുക്ക് കാണാൻ സാധിക്കും . ജബ് വി മെറ്റ്, ശൃംഗാരം, ദേവദാസ് എന്നീ ചിത്രങ്ങളിലൂടെ മികച്ച നൃത്ത സംവിധായികയ്ക്കുള്ള ദേശീയ പുരസ്കാരം സരോജ് ഖാന് ലഭിച്ചത്.\nബാലതാരമായാണ് സരോജ് ഖാൻ തന്റെ സിനിമ ജീവിതം ആരംഭിച്ചത്. 1950- കൾക്ക് ശേഷം ബാക്ക് ഗ്രൗണ്ട് ഡാൻസറായി നിരവധി ചിത്രങ്ങളിൽ പ്രവർത്തിച്ചു. 13- മാത്തെ വയസിലാണ് സരോജ് ഖാൻ വിഹാഹിതയാകുന്നത്, 43 വയസുള്ള സോഹൻലാലിനെയാണ് അവർ വിവാഹം കഴിച്ചത് .


കോവിഡ് നെഗറ്റീവ് സര്‍ട്ടിഫിക്കറ്റിനായി സമീപിച്ച യുവതിയെ കെട്ടിയിട്ടു പീഡിപ്പിച്ചെന്ന പരാതി വ്യാജം; ഡിജിപി കോടതിയില് - Goa Malayali News Paper.\nകോവിഡ് നെഗറ്റീവ് സര്‍ട്ടിഫിക്കറ്റിനായി സമീപിച്ച യുവതിയെ കെട്ടിയിട്ടു പീഡിപ്പിച്ചെന്ന പരാതി വ്യാജം; ഡിജിപി കോടതിയില്\nകൊച്ചി: കോവിഡ് നെഗറ്റീവ് സര്‍ട്ടിഫിക്കറ്റിനായി സമീപിച്ച യുവതിയെ കെട്ടിയിട്ട് പീഡിപ്പിച്ചെന്ന പരാതി വ്യാജമായിരുന്നുവെന്ന് സംസ്ഥാന പൊലീസ് മേധാവി ഹൈക്കോടതിയെ അറിയിച്ചു. കളത്തൂപ്പുഴയില് ജൂനിയര് ഹെല്‍ത്ത് ഇന്‍സ്‌പെക്‌ടര്‍ക്കെതിരെ നല്‍കിയ പരാതിയാണ് കോടതി നിര്‍ദേശപ്രകാരം നടത്തിയ അന്വേഷണത്തില് വ്യാജമെന്ന് തെളിഞ്ഞത്.\nപരസ്‌പര സമ്മതത്തോടെയുള്ള ലൈംഗിക ബന്ധമായിരുന്നുവെന്നും ബന്ധുക്കളുടെ പ്രേരണയാലും അപ്പോഴത്തെ മാനസികനിലകൊണ്ടുമാണ് പരാതി നല്‍കിയതെന്നും യുവതി ഹൈക്കോടതിയില് സത്യവാങ്മൂലം നല്‍കിയിരുന്നു. തുടര്‍ന്നാണ്, എഴ് ദിവസം റിമാന്‍ഡില് കഴിഞ്ഞിരുന്ന പ്രതിക്ക് കോടതി ജാമ്യം അനുവദിച്ചത്. അന്വേഷണം നടത്തി റിപ്പോര്‍ട്ട് സമര്‍പ്പിക്കാന് പൊലീസ് മേധാവിക്ക് നിര്‍ദേശം നല്‍കിയിരുന്നു.\nകോവിഡ് പ്രതിരോധത്തില് ഏര്‍പ്പെട്ടിരുന്ന ആരോഗ്യ പ്രവര്‍ത്തര്‍ക്കാകെ കളങ്കം ചാര്‍ത്തിയ സംഭവമായിരുന്നു യുവതിയുടെ പരാതിയെന്നും പത്രമാധ്യമങ്ങള് ആ വാര്‍ത്തക്ക് അത്രമേല് പ്രാധാന്യം നല്‍കിയെന്നും ജസ്റ്റിസ് പി.വി.കുഞ്ഞികൃഷ്ണന് പറഞ്ഞിരുന്നു. അതിനാല് പൊലീസ് മേധാവിയുടെ റിപ്പോര്‍ട്ടിനും മാധ്യമങ്ങള് പ്രാധാന്യം നല്‍കണമെന്ന് കോടതി നിര്‍ദേശിച്ചിരുന്നു.\n77 ദിവസം പ്രതി ജയിലില് കിടന്നുവെന്നും ഇത് അന്യായ തടങ്കലായി കണക്കാക്കേണ്ടി വരുമെന്നും കോടതി വിലയിരുത്തി. പ്രതിയുടെ പ്രവൃത്തി സാന്മാര്‍ഗികമല്ലെങ്കിലും നിയമവിരുദ്ധമല്ലന്ന് കോടതി പറഞ്ഞു. രാവും പകലുമില്ലാതെ കോവിഡ് പ്രതിരോധത്തില് ഏര്‍പ്പെടുന്ന ആരോഗ്യ പ്രവര്‍ത്തകരുടെ ആത്മവീര്യം കെടുത്തിയ സംഭവത്തിന് ഒരളവുവരെ പരിഹാരം ലഭിക്കാനാണ് പൊലീസ് റിപ്പോര്‍ട്ട് മാധ്യമങ്ങള് പ്രസിദ്ധീകരിക്കണമെന്ന് ആവശ്യപ്പെടുന്നതെന്നും കോടതി ഉത്തരവില് പറഞ്ഞു.\nകോവിഡ് സര്‍ട്ടിഫിക്കറ്റ് വാങ്ങാനെത്തിയ യുവതിയെ ഹെല്‍ത്ത് ഇന്‍സ്‌പെക്‌ടര് അതിക്രൂരമായി പീഡിപ്പിച്ചെന്നായിരുന്നു എഫ്‌ഐആര്. കട്ടിലില് കെട്ടിയിട്ട് പീഡിപ്പിച്ചതിന് പുറമേ യുവതിയെ ക്രൂരമായി മര്‍ദിച്ചെന്നും എഫ്‌ഐആറില് പറഞ്ഞിരുന്നു. യുവതിയെ കട്ടിലില് കെട്ടിയിട്ട് വായില് തുണി തിരുകി ലൈംഗികമായി പീഡിപ്പിച്ചെന്നും പരാതിയില് ഉണ്ടായിരുന്നു. രാത്രി മുഴുവന് മണിക്കൂറുകളോളം പീഡനം തുടര്‍ന്നതായും പിറ്റേദിവസം രാവിലെയാണ് വീട്ടില്‍നിന്ന് മോചിപ്പിച്ചതെന്നും യുവതി പൊലീസിന് മൊഴി നല്‍കിയിരുന്നു.


എംടിയുമായുള്ള കരാര് കാലാവധി കഴിഞ്ഞത് അറിയിക്കാതെ ശ്രീകുമാര് മേനോന് പറ്റിക്കുകയായിരുന്നു; നിര്‍മ്മാതാവ് ചിത്രത്തില് നിന്ന് പിന്മാറിയതായി ജോമോന് പുത്തന്‍പുരയ്ക്കല് - BIGNEWSLIVE | Latest Malayalam News\nഎംടിയുടെ രണ്ടാംമൂഴത്തിനെ അടിസ്ഥാനമാക്കി മോഹന്‍ലാലിനെ നായകനാക്കി വിഎ ശ്രീകുമാര് മേനോന് സംവിധാനം ചെയ്യുമെന്ന് പ്രഖ്യാപിച്ച ‘മഹാഭാരതം’ എന്ന ചിത്രം വീണ്ടും അനിശ്ചിതത്വത്തില്. നേരത്തേ ചിത്രത്തില് നിന്ന് ബിആര് ഷെട്ടി പ്രോജക്ടില് നിന്ന് പിന്മാറിയതിന് ശേഷം ഡോ. എസ്‌കെ നാരായണന് ആവും പുതിയ നിര്‍മ്മാതാവെന്ന് ജോമോന് പുത്തന്‍പുരയ്ക്കല് അറിയിച്ചിരുന്നു. ഇപ്പോഴിതാ അദ്ദേഹം തന്നെ നിര്‍മ്മാതാവ് ചിത്രത്തില് നിന്ന് പിന്മാറിയ വിവരം അറിയിച്ചിരിക്കുന്നത്. ഫേസ്ബുക്കിലൂടെ ആണ് ജോമോന് ഈ കാര്യം വെളിപ്പെടുത്തിയത്.\nഎംടി വാസുദേവന് നായരുമായുള്ള ‘രണ്ടാമൂഴ’ത്തിന്റെ കരാര് കാലാവധി കഴിഞ്ഞിട്ടില്ലെന്ന വ്യാജേന സംവിധായകന് ശ്രീകുമാര് മേനോന് നിര്‍മ്മാതാവ് ഡോ. എസ്‌കെ നാരായണനെ പറഞ്ഞു പറ്റിച്ചത് കൊണ്ടാണ് നിര്‍മ്മാണത്തില് നിന്ന് അദ്ദേഹം പിന്മാറിയത് എന്നാണ് ജോമോന് ഫേസ്ബുക്കില് കുറിച്ചത്.\nMT വാസുദേവന് നായരുടെ ‘രണ്ടാമൂഴം’ നോവല് ആസ്പദമാക്കി ആയിരം കോടി രൂപ മുടക്കി നിര്‍മ്മിക്കാന് തീരുമാനിച്ച ‘മഹാഭാരതം’ എന്ന സിനിമ പ്രോജെക്ടില് നിന്നും നിര്‍മ്മാതാവ് ഡോ. SK നാരായണന് പിന്മാറി.\nMT വാസുദേവന് നായരുമായുള്ള ‘രണ്ടാമൂഴ’ത്തിന്റെ കരാര് കാലാവധി കഴിഞ്ഞിട്ടില്ലെന്ന വ്യാജേന സംവിധായകന് ശ്രീകുമാര് മേനോന് നിര്‍മ്മാതാവ് ഡോ. SK നാരായണനെ പറഞ്ഞു പറ്റിച്ചതിനാലാണ് നിര്‍മ്മാണത്തില് നിന്നും പിന്മാറിയത്. MT വാസുദേവന് നായരും ശ്രീകുമാര് മേനോനും തമ്മിലുള്ള കരാര് കാലാവധി പന്ത്രണ്ടു വര്ഷത്തേക്കാണെന്നു നിര്‍മ്മാതാവിനോടു ശ്രീകുമാര് മേനോന് പറഞ്ഞതു കളവാണെന്നു ബോധ്യപെട്ടതിനെ തുടര്‍ന്ന് ശ്രീകുമാര് മേനോന് എന്ന വഞ്ചകനെ വെച്ച് ഈ സിനിമ പ്രൊജെക്ടുമായി മുന്നോട്ടു പോകാന് നിര്‍മ്മാതാവിനു താല്പര്യമില്ലെന്ന് വ്യക്തമാക്കിയിരിക്കുകയാണ്.\nനാലു വര്‍ഷത്തിനുള്ളില് ‘രണ്ടാമൂഴ’ത്തിന്റെ ചിത്രീകരണം തുടങ്ങിയില്ലെങ്കില് കരാര് സ്വയമേവ റദ്ദാക്കപ്പെടുമെന്നുള്ളതായിരുന്നു MT വാസുദേവന് നായരും ശ്രീകുമാര് മേനോനും തമ്മിലുള്ള വ്യവസ്ഥ. കരാര് കാലാവധി നാലു വര്‍ഷം കഴിഞ്ഞതിനു ശേഷം MT ശ്രീകുമാര് മേനോന് വക്കീല് നോട്ടീസ് അയച്ചു. അതിനു മറുപടി പോലും നല്‍കാത്തതിനെ തുടര്‍ന്ന് ‘രണ്ടാമൂഴ’ത്തിന്റെ തിരക്കഥ തിരികെ കിട്ടണമെന്നാവശ്യപ്പെട്ട് MT കോഴിക്കോട് സബ് കോടതിയെ സമീപിച്ചപ്പോള് സബ് കോടതി MT ക്ക് തിരക്കഥ തിരിച്ചു നല്‍കിക്കൊണ്ട് ഉത്തരവിട്ടിരുന്നു.\nഈ വസ്തുതയെല്ലാം ശ്രീകുമാര് മേനോന് മറച്ചു വെച്ചും തെറ്റിദ്ധരിപ്പിച്ചും കൊണ്ടാണ് ഡോ. SK നാരായണനുമായി ചേര്‍ന്ന് ‘രണ്ടാമൂഴം’ സിനിമ പ്രൊജക്ടുമായി മുന്‍പോട്ടു പോകാന് തീരുമാനിച്ചത്. അതിന്റെ ഭാഗമായി കോയമ്പത്തൂരില് 250 ഏക്കര് സ്ഥലം വാങ്ങി ഫിലിം സിറ്റി ആക്കി മാറ്റി അവിടെ ഷൂട്ടിംഗ് നടത്തുവാന് നിര്‍മ്മാതാവ് ഡോ. SK നാരായണന് സ്ഥലം കണ്ടുവയ്ക്കുകയും ചെയ്തിരുന്നു. ഹൈദരാബാദിലെ രാമോജി ഫിലിം സിറ്റി മോഡല് ആക്കാനായിരുന്നു പ്രൊജക്റ്റ്. എന്നാല് ശ്രീകുമാര് മേനോന് എന്ന സംവിധായകന് ‘വടി വെയ്ക്കുന്നിടത്തു കുട വെയ്ക്കാത്ത’ ഇന്റര്‍നാഷണല് തട്ടിപ്പുകാരനാണെന്ന് ഉത്തമബോധ്യം വന്നതിനാലാണ് ഈ പ്രൊജക്റ്റ് അവസാനിപ്പിക്കാന് നിര്‍മാതാവ് തീരുമാനിച്ചത്.കഴിഞ്ഞ ഫെബ്രുവരിയില് ശ്രീകുമാര് മേനോനും ഡോ. SK നാരായണനും തമ്മില് കരാര് ഒപ്പു വെച്ച് ഈ പ്രൊജക്ടുമായി മുന്നോട്ടു പോകാന് തീരുമാനിച്ചത് എന്റെ സാന്നിധ്യത്തിലായിരുന്നു. ഈ വിവരം ഞാന് ഫേസ്ബുക്കില് കൊടുക്കാനിടയായതു കൊണ്ടാണ് ഇപ്പോള് ഈ വിവരം അറിയിക്കേണ്ടി വന്നത്.\nTags: jomon puthenpurackalmalayalam movierandaamoozhamva sreekumar menon\nപ്രളയബാധിതര്‍ക്ക് അവശ്യവസ്തുക്കളുമായി എത്തിയ ഹെലികോപ്റ്റര് വൈദ്യുതി ലൈനില് ഇടിച്ച് തകര്‍ന്നു; മൂന്ന് മരണം


7 Reasons To Visit Gulmarg - Malayalam Nativeplanet\n»ഗു‌ൽമാർഗ് എന്ന പുഷ്പങ്ങളുടെ മൈതാനം സന്ദർശിക്കാൻ7കാരണങ്ങൾ\nPublished: Friday, February 10, 2017, 15:21 [IST]\nജമ്മുകാശ്മീരിലെ ബാരാമുള്ള ജില്ലയില് സ്ഥിതി ചെയ്യുന്ന ഗുല്‍മാര്‍ഗ് സമുദ്രനിരപ്പില് നിന്ന് 2730 മീറ്റര് ഉയരത്തിലാണ് സ്ഥിതി ചെയ്യുന്നത്. 1927 ല് ബ്രിട്ടീഷുകാരാണ് ഈ സ്ഥലം കണ്ടെത്തിയത്. ഗുല്‍മാര്‍ഗ് എന്ന വാക്കിനര്‍ത്ഥം 'പുഷ്പങ്ങളുടെ മൈതാനം' എന്നാണ്.\nസംഹാരത്തിന്‍റെ ദേവനായ ശിവന്‍റെ ഭാര്യ ഗൗരിയുടെ പേരില് ഗൗരിമാര്‍ഗ്ഗ് എന്നായിരുന്നു ഇവിടം അറിയപ്പെട്ടിരുന്നത്. കാശ്മീരിലെ രാജാവായിരുന്ന യൂസഫ് ഷാ ചാക്ക് ഈ പ്രദേശത്തെ പുല്‍മേടുകളും, സ്വഛസുന്ദരമായ ഭംഗിയും, മനോഹാരിതയും കണ്ട് ആകൃഷ്ടനായാണ് ഈ സ്ഥലത്തിന് ഗുല്‍മാര്‍ഗ് എന്ന് പേരിട്ടത്.\nഗുൽമാർഗിലെ ടൂറിസ്റ്റ് കേന്ദ്രങ്ങൾ വിശദമായി പരിചയപ്പെടാം\n01. നിങ്കില് നല്ല സന്ദർശിക്കാം\nഅഫ്രാവത് പര്‍വ്വതത്തിലെ മഞ്ഞുപുതഞ്ഞ ശിഖരങ്ങളില് നിന്ന് ഉറവെടുക്കുന്ന നിങ്കില് നല്ല എന്ന അരുവി സന്ദര്‍ശകര് കണ്ടിരിക്കേണ്ട ഒരിടമാണ്. പര്‍വ്വതത്തില് നിന്ന് ഒഴുകിയിറങ്ങുന്ന അരുവി സോപോറിനടുത്ത് വെച്ച് ഝലം നദിയില് ചേരുന്നു. സന്ദര്‍ശകര്‍ക്ക് ഖിലാന്‍മാര്‍ഗിലെ പാലത്തിലൂടെ ഈ അരുവിക്ക് കുറുകെ കടക്കാം. ഇവിടം പ്രശസ്തമായ ഒരു ടൂറിസ്റ്റ് കേന്ദ്രമാണ്.\n02. ഔട്ടര് സര്‍ക്കിള് വാക്ക്\nടൂറിസ്റ്റുകള് നിര്‍ബന്ധമായും നടത്തേണ്ടതാണ് 'ഔട്ടര് സര്‍ക്കിള് വാക്ക്'. ഈ യാത്രയില് മനോഹരമായ പ്രകൃതി ഭംഗി ആസ്വദിക്കുന്നതിനൊപ്പം ലോകത്തിലെ നാലാമത്തെ വലിയ പര്‍വ്വതമായ നംഗ പര്‍വ്വതവും കാണാം. 8500 മീറ്ററാണ് ഈ പര്‍വ്വതത്തിന്‍റെ ഉയരം.\n03. ഔഷധ ഗുണമുള്ള വെ‌രിനാഗ് അരുവി\nകളങ്കരഹിതവും, തെളിമയാര്‍ന്നതുമായ വെരിനാഗിലെ ജലത്തിന് ഔഷധഗുണമുണ്ടെന്നാണ് വിശ്വാസം. അതിനാല് തന്നെ ഏറെ ആളുകള് ഈ അരുവി സന്ദര്‍ശിക്കുന്നു. ബയോസ്ഫിയര് റിസര്‍വ്വും ഗുല്‍മാര്‍ഗിലെ ഒരു പ്രമുഖ സന്ദര്‍ശന കേന്ദ്രമാണ്.\n04. ഡ്രുങ്ക് സന്ദർശിക്കാം\nഡ്രുങ്ക് എന്ന സ്ഥലം അടുത്താകലത്ത് കണ്ടെത്തിയ ഒന്നാണ്. ഒരു ദിവസത്തേക്കുള്ള പിക്നികിന് അനുയോജ്യമാണ് ഇവിടം. പ്രകൃതി സൗന്ദര്യം ആസ്വദിക്കുക മാത്രമല്ല പുഴയില് ചൂണ്ടയിട്ട് മീന്‍പിടിക്കാനും ഇവിടെ സൗകര്യമുണ്ട്.\n05. ലിയന് മാര്‍ഗ്\nപ്രകൃതിസൗന്ദര്യത്താല് സമ്പന്നമായ ഗുല്‍മാര്‍ഗിലെ മറ്റൊരിടമാണ് ലിയന് മാര്‍ഗ്. പൈന് മരങ്ങളും, കാട്ടുപൂക്കളും സമൃദ്ധമായി വളരുന്ന ഇവിടം കാഴ്ചക്ക് ഏറെ മനോഹരമാണ്.\n06. അല്‍പാതര് തടാകം\n07. ഗൊണ്ടോള റൈഡ്\nഗുല്‍മാര്‍ഗിലെ മറ്റൊരു ആകര്‍ഷണമാണ് ഗൊണ്ടോള റൈഡ് എന്ന കേബിള് കാര് സര്‍വ്വീസ്. അഞ്ച് കിലോമീറ്റര് ദൈര്‍ഘ്യം വരുന്ന രണ്ട് യാത്രകള് ഇവിടെ നടത്താം. ഇതിലൊന്ന് ഗുല്‍മാര്‍ഗില് നിന്ന് കോങ്ങ്ദൂരിലേക്കും, രണ്ടാമത്തേത് കോങ്ങ്ദൂരില് നിന്ന് അഫ്രാവതിലേക്കുമാണ്. ഗോണ്ടോളറൈഡിലിരുന്നുള്ള ഹിമാലയന് പര്‍വ്വതനിരകളുടെയും, ഗൊണ്ടോള ഗ്രാമത്തിന്‍റെയും ആകാശകാഴ്ച ശ്വാസമടക്കിപ്പിടിച്ചേ കാണാനാവൂ.\nRead more about: jammu and kashmir gulmarg baramula district hill station skiing destination ഗുല്‍മാര്‍ഗ് ബാരാമുള്ള ജില്ല